باسمع بودكاست م Khaled Fouad Nasseredin

مع د إيهاب مسلّم

-

ف م خالد بيقول

لو العميل وصل معاك لسؤال ( سعرك غالي )

يبقى انتا ما عملتش الواجب اللي عليك في الأوّل في إنك توضّح له القيمة اللي هياخدها مقابل السعر ده

-

إمبارح كنت في جلسة على زوم للتجهيز لدراسة لأحد العملاء

العميل كلّمني من فترة وبعتت له الفيديو اللي بيشرح محتوى الدراسة

واتّفقنا نتقابل امبارح

-

لكنّه طلب يدخل معانا أحد أصدقائه باعتباره مقيم في مصر وهوّا اللي هيسمك المشروع هنا

فقلت له تمام

-

وبالظبط اللي قاله م خالد حصل - بالملّلي

-

العميل الأوّلاني اللي شاف فيديو محتوى الدراسة - ما اتكلّمش عن السعر - وكان معتبره عادي

بينما صديقه اللي ما شافش الفيديو - كان مصدوم من السعر !!

-

عشان كده بـ أصرّ ما اعملش مقابلة تعارف مع عميل قبل ما يكون شاف فيديو محتوى الدراسة

لإنّه ما ينفعش تقول لي ( سعرك غالي ليه ) - وخلاص - وانتا مش عارف المحتوى

-

وتقريبا ما فيش عميل بيشوف فيديو المحتوى وبعده بيكلّمني في السعر الحمد لله

-

عشان كده بردو - لمّا عميل بيسألني عن سعر الدراسة

بقول له السعر موضّح في الفيديو - مع محتوى الدراسة

ما ينفعش أقول لك السعر وخلاص - ما طبيعيّ هتقول غالي - لكن الغلطان هنا هوّا حضرتك - لإنّك رفضت تشوف غالي مقابل إيه - أنا عملت اللي عليّا ووضّحت المحتوى - ف لو حضرتك ما شفتوش - وقلت غالي وخلاص - تبقى انتا اللي غلطان

-

وأنا ابقى غلطان لو قلت لك السعر من غير ما اوضّح المقابل بتاعه

-

ف نصيحة لكلّ البائعين - ما ينفعش ما توضّحش قيمة شغلك للعميل - وبعدين ترجع تشتكي إنّه بيقول لك ( سعرك غالي ) !!

-

أنا باعتبر دور البيّاع أصلا هوّا ( توضيح القيمة )

لإنّ العميل مش مطلوب منّه يكون عارف قيمة المنتج بتاعك - إنتا اللي دورك توضّحها له

-

ولو بتبيع حاجة قيّمة جدّا - والعميل مش حاسس بقيمتها - ف دي غلطتك انتا - مش غلطة العميل

ما تتّهمش العميل بإنّه هوّا اللي للأسف ما بيفهمش في الحاجات القيّمة !

إنتا اللي دورك توضّح قيمة شغلك - مش العميل اللي دوره يبحث عنها

-

ف إزّاي معتبر نفسك بيّاع وانتا كلّ اللي علمته هو توضيح السعر من غير ما توضّح القيمة !!

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVhg7SO_d-2Kih10-gmPeSvVGPK-pntmOq92lLd9JSwpydAT-OD74wZtYQxDJlP5yC03AxfoO0P-GJMbFj625pt0V2NW2fN9xypPZ7VkfNXAVBghStp7BFGGWS4vkGp5SwZDslm2zBg5i90MDoHce-qE5HkFLpcM-9Otql6NDzQREvo5CkEfuNb5IBUID4qEltprGeDZMSztO5OfWIwo-GD&__tn__=*NK-R)