[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R)

-

[#كيف\_تضاعف\_مبيعاتك](https://www.facebook.com/hashtag/%D9%83%D9%8A%D9%81_%D8%AA%D8%B6%D8%A7%D8%B9%D9%81_%D9%85%D8%A8%D9%8A%D8%B9%D8%A7%D8%AA%D9%83?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R)

-

الصورة دي هي خلاصة جلسة استشاريّة لأحد المصانع - دامت لحوالي 3 ساعات

-

الموضوع إنّهم بيفكّروا يشتروا خطّ جديد - مع إنّ الخطّ الحالي شغّال 12 ساعة فقط في اليوم

فقلنا مبدئيّا ما ينفعش نفكّر في شراء خطّ جديد قبل ما نشغّل الورديّة التانية

-

زائد إنّ دي صناعة مستمرّة وكمّيّة - فلازم يشتغل 24 ساعة في اليوم عشان يحقّق الربح الحقيقيّ ليه - حتّى لو مش هيشتروا خطّ جديد

-

هوّا حاليا بيحقّق ربح جيّد - لكنّه لازم يوصل للتشغيل 24 ساعة في اليوم بأيّ حال من الأحوال

-

طيّب - ورديّة تانية - يعني إنتاج مضاعف

وإنتاج مضاعف - يعني بردو مبيعات مضاعفة

هنعملها ازّاي دي ؟!

-

وهوّا دا موضوع البوست ( كيف تضاعف مبيعاتك )

حضرتك بتبيع 100 وحدة في الشهر - عاوزينهم يبقوا 200

-

منهجيّة التفكير هنا كالتالي :-

-

أوّلا /

حضرتك فين في السوق كشريحة ؟

أنا في شريحة B

طيّب

حضرتك محتاج تعرف شريحة A بتبيع لمين - وتقسم عملاء شريحة A دول لقسمين

A +

و A -

-

ال A - دول يلزموني

دول ( عزيز قوم ذلّ ) - اللي محتاجين حاجة بمواصفات ال A وبأسعار ال B

فاحنا هنعطي لهم مواصفات ال A - ونبيع لهم بأسعار ال B +

-

كذلك حضرتك محتاج تقسم شريحة C لـ C + و C -

-

ال C + دول بردو يلزموني

دول المتطلّعين للارتقاء من ال C للـ B

فمحتاجين حاجة بمواصفات ال B وبأسعار ال C

فهنعطيهم حاجة بمواصفات ال B - وبأسعار ال C +

-

طيّب أنا ببيع في ال B

وفيه منافسين جنبي بيبيعوا في ال B

إيه رأيك ناخد منهم أرض ؟!

لأ - ما تعملش كده - إنتا كده بتطلق النار على قدميك

-

أصل هتعمل كده ازّاي ؟ هتقلّل السعر ؟! تبقى بتضرب شريحة ال B - اللي هيّا شريحتك أصلا !!

-

فانتا كده خدت 20 وحدة مبيعات من ال A -

و 20 وحدة مبيعات من ال C +

حلو قويّ

لسّه محتاجين 60

-

هنا بقى قدّامنا حاجتين كمان

-

ثانيا /

-

حضرتك محتاج صناعة [#نوع\_عملاء\_جديد](https://www.facebook.com/hashtag/%D9%86%D9%88%D8%B9_%D8%B9%D9%85%D9%84%D8%A7%D8%A1_%D8%AC%D8%AF%D9%8A%D8%AF?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R)

-

يعني إيه ؟!

يعني تسلسل المبيعات في السوق بتاعك ماشي ازّاي ؟!

والله حضرتك إحنا مصنع بنصنّع خامات وسيطة - وبنبيع للمصانع الكبيرة اللي محتاجة الخامة دي

-

جميل جدّا - هل بتبيعوا لتجّار ؟

لأ - جرّبناهم وتعبونا

-

حلو جدّا - دي فرصة عظيمة

-

التجّار بيبيعوا لمين ؟

بيبيعوا للمصانع الصغيّرة اللي ما تقدرش تشتري منّنا بشكل مباشر

فالتجّار بيشتروا من المصانع المنافسة - وبيبيعوا للمصانع الصغيّرة

-

حلو جدّا

يبقى كده قدّامنا نفتح باب لبيع 20 وحدة كمان للتجّار - واعصر على نفسك لمونة في رخامتهم

-

طيّب - إيه رأيك نتجاوز التجّار - ونبيع للمصانع الصغيّرة على طول ؟!

-

لأ - ما تعملش كده

لو جالك مصنع صغيّر من نفسه - مش انتا اللي استهدفته - وعاوز طنّ أو اتنين - إعطيهوله - لكن بشرطين

أوّلا / البيع كاش فقط

ثانيا / ما يكونش المصنع ده موجود في مساحة جغرافيّة إنتا ليك فيها وكيل

-

يعني مثلا إنتا ليك وكيل في محافظة الشرقيّة - ومالكش وكيل في المنوفيّة

لو جالك مصنع صغيّر من الشرقيّة - ابعته على وكيلك في الشرقيّة

ولو جالك مصنع من المنوفيّة - بيع له كاش

-

أنا عاوز 2 تجّار كلّ واحد منهم ياخد 10 وحدات مرّة واحدة - ويبيعهم هوّا ل 10 مصانع

لكن أنا مش عاوز أبيع ل 20 مصنع صغيّرين - مش عاوز أفتح على نفسي باب صداع

ولا عاوز أبيع للمصنع الصغيّر آجل - فافتح على نفسي باب صداع تاني

-

تمام - كده بعنا 60 وحدة من ال 100 الإضافيّين - فاضل 40

-

ثالثا /

افتح باب للتصدير

كده تبقى بعت 20 وحدة كمان

-

يتبقّى آخر 20 وحدة

-

رابعا /

ودي هنعمل لها [#مجال\_جديد](https://www.facebook.com/hashtag/%D9%85%D8%AC%D8%A7%D9%84_%D8%AC%D8%AF%D9%8A%D8%AF?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R)

-

يعني إيه مجال جديد - يعني عملاء جداد ؟!

لأ - مجال جديد

-

العملاء الجداد همّا عملاء ما كانوش بيشتروا منّك قبل كده - لكنّهم عملاء تقليديّين بياخدوا المنتج بتاعك يعملوا بيه نفس اللي بيعملوه بيه عملاؤك القدام

لكن أنا عاوز نوع جديد من العملاء أصلا - هياخدوا منتجك يدخّلوه في مجالات مختلفة

-

مثال /

طول عمرها مصانع الأقمشة غير المنسوجة بتبيع القماش غير المنسوج لمصانع الجاونات الطبّيّة مثلا

لكنّنا اخترعنا نوع جديد من المنتجات - ألا وهو الشنط المصنوعة من الأقمشة غير المنسوجة - زيّ الشنط اللي بتشتري فيها التورتة والجاتوه من محلّات الحلوانيّ

-

هنا مصانع الأقمشة غير المنسوجة ظهر لها [#مجال\_جديد](https://www.facebook.com/hashtag/%D9%85%D8%AC%D8%A7%D9%84_%D8%AC%D8%AF%D9%8A%D8%AF?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R) - مش مجرّد عملاء جداد هياخدوا القماش يعملوا بيه جاونات بردو

-

فانتا محتاج تقعد تمخمخ مع نفسك وتشوف ممكن الخامة بتاعتنا دي تدخل في إيه تاني غير اللي بتستخدم فيه دلوقتي

-

أخيرا /

أكيد حضرتك على طرف لسانك دلوقتي التعليق اللي بيقول ( ما هي سهلة اهي - ما كان كلّ الناس عرفت تضاعف مبيعاتها ) - بسّ خايف تكتبه لتاخد بلوكّ

ههههههه

-

الحقيقة إنّها سهلة فعلا - سهلة كنظريّة

لكن الصعب هو تنفيذها

-

مشكلة النظريّة إنّها تكون مش حقيقيّة - مش عمليّة يعني - يعني لو طبّقتها مش هتحقّق نتيجة - كده تبقى نظريّة معيوبة

-

لكن مش مشكلة النظريّة إنّها تكون سهلة - ولا مطلوب منها يكون تطبيقها سهل

-

لمّا حضرتك تقول لي ( عاوز اخسّ ) - فاقول لك ( ظبّط أكلك والعب رياضة )

4 كلمات اهم

روح طبّقهم بقى

-

ولّا انا مطلوب منّي أقول لك 400 كلمة ؟!

ولّا انا مطلوب منّي اخسّسك بالريموت كونترول وانتا قاعد مكانك

-

[#عرفت\_فالزم](https://www.facebook.com/hashtag/%D8%B9%D8%B1%D9%81%D8%AA_%D9%81%D8%A7%D9%84%D8%B2%D9%85?__eep__=6&__cft__%5b0%5d=AZVZ3RR1Izw-AA5zLcZo-_qKHGT4L5dj8Thc8wKW0RUeSKPzm3nS6sbXLzS9E36C2ci7Raix4Vk1uxCuK7MX7UuDJXYql-ru6U--mqXip5nJ58uotSwcTLQxXB1yyY8i21OUDjZzrMT_a7zy-EXQcAPT0fKHLi-4woO_W3xu5_fIUClraVzb_lFiIcoeybjaOus&__tn__=*NK-R)