سؤال يتردّد في بال الكثيرين قبل البدء في نشاط البيع ما بين مصنع أو مستورد - وبين عميل - مصنع صغير مثلا أو محلّ

-

وهو

وانا العميل يشتري منّي ليه - ما يروح يشتري من اليدّ الأولى على طول

خصوصا إنّي هكون أغلى عليه من سعر المصنع

-

يعني فيه يدّ أولى - مصنع - مستورد - تاجر كبير - إلخّ

-

وفيه عميل نهائيّ - محلّ مثلا - أو مصنع صغير

-

أنا ادخل في النصّ اعمل إيه !! ما يشتروا من بعض مباشرة - والمشتري النهائيّ يوفّر على نفسه المكسب اللي انا هاكسبه في النصّ

-

السؤال دا كفيل يخلّي أيّ حدّ يصرف نظر عن موضوع التجارة من بابه كده أصلا

-

والإجابة على هذا السؤال هي إجابات - مش إجابة واحدة

-

[#الإجابة\_الأولى](https://www.facebook.com/hashtag/%D8%A7%D9%84%D8%A5%D8%AC%D8%A7%D8%A8%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R) /

-

[#كمّيّات\_البيع](https://www.facebook.com/hashtag/%D9%83%D9%85%D9%91%D9%8A%D9%91%D8%A7%D8%AA_%D8%A7%D9%84%D8%A8%D9%8A%D8%B9?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R)

-

المصنع الكبير - أو المستورد اليدّ الأولى - بيبيع بما يعرف ب ( أقلّ قيمة طلب )

أو Minimum Order Quantity

أو MOQ

-

يعني إحنا مثلا مصنع مواسير معدنيّة - أقلّ حاجة ممكن نبيعها لأيّ عميل هيّا 100 طنّ

-

ف حضرتك مصنع أثاث معدنيّ صغير - استهلاكك في الشهر كلّه 10 طنّ

ف بتحتاج واحد يدخل في النصّ يشتري ال 100 طنّ مرّة واحدة - ويبيع لك 10 طنّ - ولغيرك ولغيرك

-

[#الإجابة\_الثانية](https://www.facebook.com/hashtag/%D8%A7%D9%84%D8%A5%D8%AC%D8%A7%D8%A8%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R) /

-

[#تخطّي\_المواقف](https://www.facebook.com/hashtag/%D8%AA%D8%AE%D8%B7%D9%91%D9%8A_%D8%A7%D9%84%D9%85%D9%88%D8%A7%D9%82%D9%81?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R)

-

يعني

أنا محتاج اشتري 10 طنّ دلوقتي - ومش معايا فلوسهم

-

ف باشتري ال 10 طنّ من تاجر التجزئة دلوقتي آجل - واشغّلهم - وابيعهم - واقبض تمنهم - بما فيه الربح بتاعي

-

باخد الربح بتاعي - وبادفع لتاجر التجزئة تمن الخام آخر الشهر

-

ودي نظريّة في التجارة عموما - مش مع تاجر التجزئة فقط يعني

-

لكنّها تبان هنا بسبب إنّك لو رايح تشتري كمّيّة صغيّرة من اليدّ الأولى - وهوّا ما رفضش - وما شرطش عليك أقلّ كمّيّة طلب - ف هيفرض عليك تشتري كاش

-

ليه ؟!

-

لإنّه بيتعامل مع تجّار كبار موثوقين - ف بيبيع لهم آجل - يخاطر معاك انتا ليه وانتا صغيّر ويعطيك آجل

ف ما حدّش هيرضى يعطيك آجل وانتا صغيّر إلّا التاجر المتوسّط

-

[#الإجابة\_الثالثة](https://www.facebook.com/hashtag/%D8%A7%D9%84%D8%A5%D8%AC%D8%A7%D8%A8%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R) /

-

[#تكلفة\_المال](https://www.facebook.com/hashtag/%D8%AA%D9%83%D9%84%D9%81%D8%A9_%D8%A7%D9%84%D9%85%D8%A7%D9%84?__eep__=6&__cft__%5b0%5d=AZWS0fXL6HGtc7Qh6YpEBPQT-WxsYDBxbqcjwUtdqHFX4OFsS9kKgvjHvTcYI-Dj4KjrHrV2EECcKC0BwQznrCVmAAQdEyzKJ6NRBgs5mhKWwtWX2nlo_NhlpDFS6gzASCeCMoSmL8m-7fnsYv8mKAQlYgLjm2GYGnoGBpjLUbOTgEiXNsOViP19poCuKNyseKg&__tn__=*NK-R)

-

طاب افرض إنّ انا مصنع صغّيّر - ومعايا تمن ال 100 طنّ - ما انا اشتريهم واشتغل بيهم 10 شهور

-

هنا بتبان تكلفة المال

-

لو الطنّ مثلا من المصنع الأساسيّ ب 100 ألف جنيه - ومن التاجر ب 105 ألف جنيه

ف انا ممكن اشتري 10 طنّ بمليون جنيه - ومعايا المليون جنيه

-

لكن - أنا باحسب حسبة

-

ال 100 ألف بتوع الشهر الجاي دول لو سبتهم اشتغل بيهم الشهر ده - هاكسب منهم كام

ف الإجابة مثلا 10 آلاف جنيه

-

ف انا بسيب ال 100 ألف عندي - اشتغل بيها - اكسب 10 آلاف - آخد 5 - وادفع الشهر الجاي 105 تمن ال طنّ القطّاعيّ

-

ف ظاهريّا - أنا اشتريت الطنّ أغلى 5 آلاف جنيه

لكن - عمليّا - أنا كسبت 5 آلاف جنيه

-

لو كنت اشتريت ب ال 100 ألف دي مواسير دلوقتي وخزّنتهم - كنت هوفّر 5 آلاف جنيه - بسّ كنت هاخسر 5 آلاف جنيه

-

النظريّة دي هيّا اللي قائم عليها كلّ تجارة الدنيا بالمناسبة

إنّ فيه ناس معاها فلوس كتير - وناس لأ

ف بيدخل اللي معاهم فلوس دول يعملوا زيّ الزيت في المكنة - همّا اللي بيسهّلوا حركة العالم - التجّار أقصد

-

أخيرا

النظريّة دي تفرق إيه عن الربا ؟!

ولا حاجة

-

عشان كده لمّا المعترضين قالوا ( إنّما البيع مثل الربا ) - كانوا صحّ - البيع زيّ الربا

لكن ( وأحلّ الله البيع وحرّم الربا )

-

الربا يفرق إنّه ما فيش تزييت حصل في السوق

-

لكن - التجارة - والبيع - خدموا المؤسسات ذات الأحجام المختلفة في السوق إنّهم يدوروا مع بعض

-

زيّ الترس المناول في الجيربوكس كده - هوّا شخصيّا مش بيلفّ حاجة - لكنّه بينقل الحركة من ترس لترس - ف المنظومة كلّها تدور