كتبت بوست عن طريقة في التفاوض اسمها

[#تقدم\_خطوتين\_وتراجع\_خطوة](https://www.facebook.com/hashtag/%D8%AA%D9%82%D8%AF%D9%85_%D8%AE%D8%B7%D9%88%D8%AA%D9%8A%D9%86_%D9%88%D8%AA%D8%B1%D8%A7%D8%AC%D8%B9_%D8%AE%D8%B7%D9%88%D8%A9?__eep__=6&__cft__%5b0%5d=AZXQFmjuAhAgQ6Nw5LT0d8LxDtIGURxKNByCXIaxtRWxnpalkGuDaPQ2W_ZItULU-J6iW3BuYdQqA3LbTeyVejQcxsHPzkR5f-wgg_VlCHmITvkO_ZASz3_KAK68VdmjrQ0tJD1dX1D3DJ83Putv079jZbbm3_Dur-2-PnzWpydevMkMIZWBNm1BMO-xvhITl9w&__tn__=*NK-R)

.

يعني مثلا حد بيبيع حاجة بيقول دي ب ١١٠

ف أنا عاوز اخدها ب ١٠٠

ف اقول له هاخدها ب ٩٠

ف نستقر في النهاية على ال ١٠٠ اللي انا كنت عاوز ادفعها من الأول

.

ف أكتر من حد قال لي . بس ربنا قال

.

ولا تبخسوا الناس أشيائهم

.

فعملت لهم بلوك

.

قال يعني هيا كانت ب ١١٠ فعلا وانا خدتها ب ١٠٠ غصبا واقتدارا . أو نصبت على البياع

.

ما هوا شاريها ب ٧٠ ولا ٨٠

وبايعها ب ١٠٠ بمزاجه وكسبان ومبسوط

.

الناس بتتعامل مع القرآن كإنه كتاب أمة تانية !!

لسه هنوجع قلبنا ونفهمه

خلينا كده مش فاهمين ونتمرقع براحتنا

.

وبعدين كتب التفسير دي محتاجة شفرة سرية عشان توصل لها

.

الأشكال دي العلماء اتكلموا عنهم من مءات السنين

قالوا عنهم

يستدلون في القياس بقل أعوذ برب الناس

.

يعني يقول الحاجة الفلانية حرام

ليه

يقول لك مش ربنا سبحانه وتعالى قال ( قل اعوذ برب الناس ) ؟!

.

طيب وإيه العلاقة

لا ولا علاقة ولا حاجة . هيا بس طلعت فى دماغي كده وخلاص

.

البخس إن حاجة تبقى حقك . وأنا امنعك منه

أو أعطيك أقل من حقك . اللي انا وانتا عارفين إنه حقك

.

لكن الفصال إيه الحرام فيه ؟!

بل إن بعض العلماء كانوا بينصحوا بيه أصلا

بيعتبرونه من الحنكة والحزم

.

بل هو من فعل الرسول صلى الله عليه وسلم

.

الاأكتر من كده

إنك لو معاك حاجة قيمتها ١٠٠

وأنا عارف إنك مضطر تبيعها

ف قلت لك هاخدها ب ٥٠

وانتا وافقت

ف دا بيع حلال عادي

.

الشرط في البيع هو الخيار . يعني إن البائع والمشتري يكون معاهم حرية الاختيار

الرسول صلى الله عليه وسلم قال ( البيعان بالخيار )

.

ف لو انتا وافقت تبيع ب ٥٠ . يبقى خلاص بيع جاءز

.

الحالة التالتة اللي بتعمل لبس هنا بردو . هي التطفيف

التطفيف إني أقول لك هاوزن لك ١٠ كيلو . واغشك في الميزان . بإن الميزان يكون عليه ٩ كيلو مثلا . لكنه ينطق ١٠

دا تطفيف

.

الحالة الرابعة هي الغش

يعني اقول لك هبيع لك ١٠ كيلو من الدقيق الرتبة الأولى

وابيع لك ١٠ كيلو من الرتبة التانية

.

أو اقول لك دا قماش قطن ١٠٠ ٪

وهوا مخلوط

.

ف دي أمور مختلفة

ما ينفعش نحط كل حاجة على بعضها وخلاص