لو عاوز تفهم ليه الاقتصاديّين ( حتّى لو ملحدين ) بيعتبروا الربا هو أكبر كارثة اقتصاديّة

فتخيّل إنّ ال 1 + 1 = 2

تخيّل إنّنا عملنا 1 + 1 = 2.1

وسيب خيالك ياخد راحته بقى

-

تخيّل الدنيا كلّها ممكن يحصل فيها إيه ؟!!!

من أوّل محطّة الكهرباء اللي هتطلّع لك الكهرباء بدل 220 فولت هتطلّعها ليك 250 فولت مثلا

على ما توصل لك وتعدّي على أكتر من معادلة في شبكة التوزيع تبقى 430 فولت

-

تخيّل دكتور بيعطيك دواء فبدل ما يعطيك 5 سم أعطاك 7 سم

-

تخيّل ابنك بيلعب على مرجيحة سرعتها 30 لفّة في الدقيقة

برنامجها جمع وطرح معادلات داخليّة باعتبار إنّ 1 + 1 = 2.1

فالمرجيحة بقت بتلفّ بسرعة 360 لفّة في الدقيقة

على ما رحت تلحقه لقيت المرجيحة بتلفّ بسرعة 1500 لفّة في الدقيقة

-

سيب خيالك براحته يصوّر لك الدنيا ممكن تبقى عاملة إزّاي لو فقط غيّرنا قاعدة رياضيّة بسيطة بتقول إنّ 1 + 1 = 2

وعملناها 1 + 1 = 2.1

هوّا ده بالظبط تأثير الربا على الاقتصاد