البنك أصلا مش بيعطينا ربا

دا يا دوب بيعوّض لنا فرق التضخّم

-

يا راجل

دا البنك طلع جميل قويّ

بيعطي الناس فلوس عشان يعوّض لهم فرق التضخّم

الله يا أستاذ غسّان

-

طيّب معلشّ سؤال رفيّع

لمّا هوّا البنك تاعب نفسه كده وبيضحّي للناس عشان يعوّض فرق التضخّم

ليه فيه سعرين للإيداع والاقتراض في البنك

مع إنّ رقم التضخّم هو رقم واحد

-

يعني مثلا التضخّم في البلد 20 %

فالمفروض البنك أبو قلب أبيض ده ياخد الفلوس من الناس ويرجّعها لهم زايدة 20 %

ولو هيعطي الناس فلوس - ياخد منهم نفس ال 20 % الفايدة

-

مش هوّا فاتح سبيل - وشغّال لله عشان ينكذ الناس من فروق التضخّم

ليه بقى عامل سعرين

19 % مثلا على الإيداع

و 21 % على الاقتراض

ولّا هيّا البلد فيها تضخّمين يا جدعان ؟!!!

-

ملحوظة /

قبل ما تتفلسف وتقول إنّه لازم يكون فيه فرق بين سعر الإيداع والاقتراض

وتقول إنّها هيّا دي أساسا شغلانة البنك - إنّه يكسب من فروق سعر الإيداع والاقتراض

افتكر إنّ البنك شغلته هيّا المشاريع والاستثمار - دا انتا اللي قايل كده بنفسك

-

ما تقولش كلام يدينك

إنتا لسّه من شويّة قايل إنّ البنك شغلته ياخد فلوس الناس ويدخّلها في مشاريع

فيكسب

ويعطي الناس أرباح مقابل مساهمتهم في المشاريع

-

هترجع تقول إنّه مالوش شغلانة إلّا إنّه يكسب من فرق قيم الإيداع والاقتراض

كدب مساوي ولا صدق منعكش

ساوي كدبك عشان ما حدّش يمسك عليك حاجة

إذا كنت كذوبا فكن ذكورا

-

جاوب بقى على السؤال الأوّلانيّ - ليه فيه فرق بين سعر الإيداع والاقتراض ؟!!!

بسّ مش بالإجابة التانية - عشان ما تورّطش نفسك

هو /

أنا مش حاطط فلوسي في البنك عشان الربا

أنا أساسا ضد الربا

أنا فقط بعوض فرق القوة الشرائية لفلوسي

.

يعني أنا كان معايا مليون جنيه كان يشتري شقة

فأنا حطيت المليون جنيه في البنك

زادوا ١٠٠ ألف

بينما الشقة بقت بمليون و ١٠٠ ألف

فأنا فقط عوضت فرق التضخم

.

أنا /

وأنا ما حطيتش فلوسي في البنك

أنا جيت آخر السنة وسرقت ١٠٠ ألف جنيه

فيبقى معايا مليون و ١٠٠ ألف

يشتروا نفس الشقة

.

أنا مش حرامي

أنا ضد السرقة أصلا

لكن أنا فقط بعوض فرق القوة الشرائية لفلوسي

.

ملحوظة

اللي سرق ١٠٠ ألف . ذنبه أقل من اللي خد ١٠٠ ألف ربا

لإن الربا من السبع الموبقات . يتعامل معاملة الشرك بالله سبحانه وتعالى والسحر والقتل وقذف المحصنات والتولي يوم الزحف وأكل مال اليتيم

ودول في درجة أبشع من السرقة طبعا

وأبشع من الزنا

يعني لو سرقت وزنيت أهون عليك من إنك ترابي