من الأفكار الخاطئة الشائعة عند الكثير من الناس عن الربا

إنك لو استلمت فلوسك من خلال بنك . مرتبك مثلا بتقبضه من خلال البنك . أو حد حول لك فلوس عن طريق البنك . ف الفلوس دي ربا . وانتا كده مرابي !!

.

الفكرة دي روج ليها الشيطان عشان يقول لك . إنتا كده كده مرابي . ف طالما انتا مرابي بقى . يبقى كمل واتعامل بالربا وخد قرض ربوي إلخ

.

أو يقول لك . التعامل مع البنوك بقى ضرورة إلزامية على كل الناس . ف خلاص اتعامل في الربا عادي . دا ضرورة

.

والحقيقة إن الادعاء دا ادعاء كوميدي !!

.

يعني انا لو بعتت فلوس لحد مع واحدة ست تبقى الفلوس دي نتاية يعني مش دكر ؟!

.

طيب لو بعتت فلوس لحد مع واحد ملحد . تبقى الفلوس دي حرام . لإن اللي نقلها ملحد ؟!

.

إيه علاقة إن البنك مؤسسة ربوية . إيه علاقته بإن الفلوس اللي بيتم تحويلها من خلاله بقت ربوية . طالما الفلوس دي نفسها لم تدخل في معاملة ربوية

.

واحد بعت لي ألف جنيه من خلال البنك

وصلتني ألف جنيه

فين الربا هنا ؟!

.

واحد مرتبه ألف جنيه . شركته بتنزل له المرتب على حسابه في البنك . لما بيروح يقبض بيقولوا له فلوسك كسبت معانا ١٠ ٪ ؟!!

.

ولا هوا بيسحب مرتبه من هنا . وبعدين يقوم راجع مودعه تاني في البنك في حساب ربوي ؟!

.

لو كده كنا قلنا إن المعاملة التانية دي ربوية

.

لكن المعاملة الأولى . اللي هيا مجرد تحويل فلوس بنفس قيمتها . فين الربا فيها ؟!

.

ولو البنك بياخد عليها رسوم تحويل ف دي رسوم مقبولة نظير خدمة حقيقية البنك بيقدمها . مش خصم ولا زيادة مقابل ربا

.

زي ما قلت لحضرتك الادعاء دا كوميدي أكتر منه ادعاء محتاج منطق أو تأصيل شرعي للرد عليه

.

وزي ما قلت لك إن الغرض الأساسي من وراء الادعاء ده مش إنه يقول التحويلات من خلال البنوك ربا

.

الغرض الأساسي إنه يقول لك . هيا كده كده خربانة . والفلوس اللي في إيدك دي هيا أصلا كده كده ربا . ف انتا واقع في الربا غصب عنك

.

يبقى إيه ؟!

.

يبقى ما تتلامضش بقى وتقول الربا حلال ولا حرام

إنتا كده كده مرابي . ف ليه بتتحرج تاخد قرض ربوي ؟!

.

زي ما توهم جندي إن كل جيشه اتهزم وسلم نفسه للعدو . يبقى خلاص ارمي سلاحك وسلم نفسك انتا كمان !!

.

دا الغرض الشيطاني من وراء الادعاء ده