تخيّل إنّ ابنك كان ضعفان وهفتان

فرحت للصيدليّة - فالصيدليّ عطاك شريط فيتامينات

-

وانتا راجع - فوتّ على صديق طبيب

فقال لك الفيتامينات دي هتموّت ابنك - مين اللي وصفها لك ؟!

فقلت له الصيدليّ

-

فقال لك الصيدليّ يهمّه مصلحته - ومش فارق معاه ابنك يموت

-

تخيّل إنّ حدّ ردّ على الكلام ده وقال ( ابني يموت عادي - ذنبه هيبقى في رقبة الصيدليّ )

طبعا متخيّل قدّ إيه إنّ دا كلام مجنون واللي قاله مجنون

-

طيّب ما ده بالظبط اللي بيقوله الناس اللي بتردّد مقولة ( حمّلها عالم - واطلع من بلاها سالم )

-

تقول لهم كذا حرام - يقول لك الشيخ الفلانيّ حلّلها

أيوه الشيخ الفلانيّ دا شغّال في الحكومة - ما يقدرش يقول عكس اللي الحكومة عاوزاه

-

فيقول لك الذنب هيبقى عليه هوّا !!

يا راجل ؟!

-

قال تعالى

حَتَّىٰ إِذَا ادَّارَكُوا فِيهَا جَمِيعًا قَالَتْ أُخْرَاهُمْ لِأُولَاهُمْ رَبَّنَا هَٰؤُلَاءِ أَضَلُّونَا فَآتِهِمْ عَذَابًا ضِعْفًا مِنَ النَّارِ ۖ قَالَ لِكُلٍّ ضِعْفٌ وَلَٰكِنْ لَا تَعْلَمُونَ

-

فحضرتك فعلا مش هتشيل ذنب الفتوى الخاطئة - إنتا هتشيل ذنبين

اقرأ الآية تاني