عاوز اعمل مصنع . وماعاييش فلوس

إيه الحل ؟!

.

حل إيه ؟

هوا ما فيش مشكلة أصلا عشان نلاقي لها حل

مش معاك فلوس يبقى ما تعملش مصنع

.

طيب آخد قرض من البنك ؟!

.

دا ربا

.

طيب إيه الحل ؟!

.

حل إيه ؟

ما فيش مشكلة أصلا عشان نلاقي لها حل

.

بس انا مضطر

.

ما فيش اضطرار ولا حاجة

.

الاضطرار هوا الحاجة اللي لو ما عملتهاش هتموت

وما فيش حد مات لإنه ما عملش مصنع

.

وبالمناسبة

الربا شبه مستحيل يكون فيه اضطرار

وخصوصا الربا من البنك

.

إزاي ؟!

.

معنى إنك رحت البنك . والبنك عطاك فلوس . تبقى معاك [#ضمانة](https://www.facebook.com/hashtag/%D8%B6%D9%85%D8%A7%D9%86%D8%A9?__eep__=6&__cft__%5b0%5d=AZVFiHUBv-LDQ0xeHf83Ci19slb9baHV_O8DM3FuKtD4Ad8BOFMXEs2V2DkJSSEg0SW3W2EfCEkdwrhj6bixvcQi-joEJuQEZzlju4iCZ3o166Zt3VD9DwcInbcuYbRSQB9lPoKi8UJH-v5wrC_OLY_OqAYtArhFLYA4oItlp9IVl1n6ko7KcLZYrhoOlrlnNi0&__tn__=*NK-R) قدمتها للبنك

.

يعني يا بنك إعطيني مليون جنيه . ودي قطعة أرض ملكي . خلوها ضمانة للقرض . بحيث لو انا ما عرفتش اسدد القرض . يبقى انتا ك بنك تحجز على قطعة الأرض دي وتبيعها وتاخد فلوسك

.

ف دا معنى إنك مستحيل تاخد قرض من البنك وانتا مضطر

لإن البنك مش هيعطيك فلوس إلا بضمانة

والضمانة يعني انتا معاك حاجة أهي ممكن تبيعها وتحصل على الفلوس من بيعها

ف إنتا مضطر ازاي دلوقتي ؟!

امتلاكك للضمانة دي تنفي عنك صفة الاضطرار

.

يا بنك اعطيني قرض بضمان المرتب

يبقى انتا معاك مرتب اهو

.

وليكن مثلا يا بنك اعطيني قرض ب ٣٠ ألف

هيرجعولك مثلا ٣٦

ف إخصم من مرتبي ٣ آلاف جنيه كل شهر لمدة سنة مقابل القرض ده

.

اللي البنك هيقتطعه من راتبك ده كنت انتا ممكن تدخره وتحصل على ال ٣٠ ألف خلال ١٠ شهور . مش ١٢ كمان

.

ف بردو كده انتا بقيت غير مضطر

.

وبالمناسبة بردو

إنتا لو مضطر فعلا . البنك مش هيقرضك

يبقى بردو ما فيش حاجة اسمها حد خد قرض وهوا مضطر

.

لإنه لو مضطر فعلا . هيعمل عملية مثلا لو ما عملهاش هيموت . ومش معاه ضمانة . البنك هيسيبه يموت عادي

.

ف من الناحيتين ما فيش وجه لكلمة فلان مضطر . ف أخد قرض من البنك

.

هوا يا إما خد القرض . يبقى معاه ضمانة . يبقى مش مضطر . لإنه عنده بديل

.

يا إما مضطر فعلا . ف ما خدش القرض . لإنه مضطر معدم ماعاهوش ضمانة

.

الاتنين مش هيجتمعوا مع بعض . مضطر . وخد قرض . ما يجوش مع بعض