لو بتقول ( ما الشركات الكبيرة شغالة بقروض البنوك عادي. وما شفناهاش خربت يعني ولا حاجة )

.

أولا /

.

دا ما لوش علاقة بإثبات أو نفي إن الربا حلال أو حرام

وإلا نشوف كل أنواع المذنبين ظروفهم إيه . واللي نلاقي صحته كويسة يبقى الذنب اللي بيعمله حلال

.

لكن

اللي عاوز اتكلم عنه في البوست ده . إن البنوك بتعمل حركة ثعبانية

.

تعطيك قرض النهارده . وتشغلك بيه لحسابها

.

يعني تفضل انتا تمحط طول السنة عشان تحقق أرباح . وتكتشف آخر السنة إن كل اللي كسبته بتدفعه للبنك أقساط وفوايد . وانتا يا دوب بتاخد مرتب في شركتك . وشغال عند البنك حرفيا

.

تقف وتقول لاااااه . أنا لازم اتخلص من السرطان ده

.

وخصوصا لو وصلت لأزمة إنك بقيت ما بتكسبش حاجة لنفسك أصلا . كله للبنك . أو بقيت مديون للبنك

.

يقوم البنك جاي قايل لك . بتصرخ ليه يا حبيبي . عشان يعني ما بتكسبش. وماله . ما احنا بنكسب . واحنا وانتا إيه يعني . ما احنا واحد

.

ولا عشان مش عارف تسدد أصلا . أقول لك . ما تاخد قرض تاني . منه تسدد المستحقات اللي عليك لينا . والباقي تشتغل بيه وتكسب كتييييير . تدينا منه تنتوفة صغيرة . والباقي كله ليييك انتا . يا ناصح . والمفتي قال الربا حلال

.

فيقوم أخينا داخل الدورة دي تاني . ويرجع يشتغل لحساب البنك تالت

.

ووقت ما يحس إنه اتقلوظ تاني . ويقف ويقول لاااااه . يجيله البنك يقول له . بتصرخ ليه يا حبيبي !