[#باعترافاتهم](https://www.facebook.com/hashtag/%D8%A8%D8%A7%D8%B9%D8%AA%D8%B1%D8%A7%D9%81%D8%A7%D8%AA%D9%87%D9%85?__eep__=6&__cft__%5b0%5d=AZWks7qI_Ko7TgC2g8tgPyGZMC1b6CgxtOEItYsHTEk_OnfgnsgdYLMlyW9W39saTuFXwEMReMKE0-exgh_lBrVtJwsky_EZdyo__xLss0P5ZkjG030H3TSr8g9bM_uV4nYLGmyGu6h5OdgJJ6dzTOlDGUo8mByTWd-Xjf-mAII0fHD6YtiqEkqCdapNnNDKfuU&__tn__=*NK-R)

-

من أشهر الشبهات اللي بتثار حول موضوع الربا والبنوك

ولاحظ إنّي بقول بتثار ( حول ) - مش ( في )

الربا والبنوك ما فيش ( فيهم ) شبهة

لكن الناس بتثير ( حواليهم ) الغبار للتضليل فقط لا غير

-

من أشهر الشبهات دي إنّ حدّ يقول لك ( أنا مشارك البنك )

أو التاني يقول لك ( أنا باشتري من البنك )

-

شوف حضرتك

البنك ما بيشاركش حدّ

وما بيبيعش حاجة لحدّ

-

فكرة إنّ الربا آه حرام - لكن البنوك حلال

بتطلع من عند واحد بيقول لك - البنك بيشارك في مشاريع استثماريّة

تبقى فلوسه حلال لإنّها نتيجة الاستثمار

-

لأ وممكن كمان البنك يسمّي نفسه بنك كذا الاستثماريّ

أو بنك الاستثمار الفلانيّ

من تمام التضليل يعني

-

فنقول

البنك لا يستثمر

البنك فقط يقرض ويقترض

فقط يقرض ويقترض

يقرض ويقترض فقط

لا غير

ليس إلّا

-

البنك ببساطة بياخد منّك فلوس بربا 10 %

يعطيها لواحد تاني بربا 15 %

ييجي آخر السنة ياخد ال 15 % من المقترض

يعطي المودع 10 %

ويضرب في جيبه الـ 5 % الباقيين

وكلّ عام وأنتم بخير

-

معقول ؟!

يعني البنك ما بيستثمرش ؟!

يا فندم لا بيستثمر - ولا بيتشقلب

-

هتقول لي ما البنك أقرض المصنع الفلانيّ

والمصنع كسب - والبنك خد نصيبه في الشراكة

-

أقول لحضرتك

الشراكة مفصلها كلمة واحدة ( على المكسب والخسارة )

هل البنك بيدخل مع حدّ في أيّ حاجة على المكسب والخسارة ؟!

لأ

خلاص - خلصانة - دي مش شراكة

-

البنك ما بيشاركش حدّ

وده نصّ واضح في قانون البنوك المرفق بالصورة

-

والبنك ما ينفعش أساسا يشارك حدّ

لإنّه ببساطة هيشارك الحدّ ده بفلوس مين ؟!

ما هو بفلوس المودعين

-

يعني ناس تروح تحطّ فلوسها في البنك عشان تاخدها آخر السنة وعليها الربا

يقوم البنك يروح يشارك في مشروع

ييجي المشروع يخسر

فالبنك يضيّع فلوس المودعين

ييجوا المودعين يقلعوا له ملط قدّام البنك آخر السنة ؟!

-

ولّا هيقول لهم فلوسكوا شغّلتها وخسرت ؟!!!

-

فالبنك ممنوع عليه يشارك حدّ

هوّا يقرضك بالربا

خسرت ؟

هياخد فلوسه بردو

-

خسرت وما فيش معاك فلوس ؟

هياخد الضمانات اللي إنتا كنت مقدّمها وإنتا بتاخد القرض

كنت مقدّم المصنع نفسه كضمان مثلا

أو قطعة أرض

أو راتبك

أو

أو

-

فالبنك له طريقة في الآخر ياخد بيها الفلوس اللي أقرضها للغير

فيقدر يرجّع للمودعين فلوسهم

-

لكن ممنوع عليه يدخل في شراكة

-

وبعدين تخيّل البنك دخل في شراكة مع شركة أ

جات شركة ب المنافسة لشركة أ عاوزة تاخد قرض من نفس البنك

يا ترى البنك يعطيها ولّا لأ

يموّل المنافس بتاعه يعني ؟!

ده معقول ؟!

-

فالبنك لا يشارك أحدا

هوّا يقرض شركة أ ويقرض شركة ب

اللي يكسب يرجّع القرض بالربا بتاعه

واللي يخسر نحجز على ضماناته ونشرّد أهله

إحنا فاتحين بنك حضرتك مش جمعيّة خيريّة

-

وبعدين تعالى هنا

خلّي البنك فعلا مشارك في شركة - وبيكسبوا مع بعض

بردو هيظلّ تعاملك إنتا مع البنك فيه ربا

-

إنتا لو تعاملت بالربا مع واحد عنده شركة حجّ وعمرة فإنتا بتتعامل بالربا بردو

مين قال إنّ لو البنك من الناحية التانية تعاملاته حلال

يبقى من ناحيتي أنا تعاملاته حلال ؟!

-

يعني لو واحد عنده مصنع خمرة

هل يكون شراء الخمرة منّ المصنع ده حلال - لإنّ المصنع بيشتري من المزارع من الناحية التانية عنب والعنب حلال ؟!

-

فبالظبط كده - لو البنك تعاملاته مع المصنع وشركة المقاولات حلال - وهيّا حرام طبعا

لكن بفرض إنّها حلال

فإنتا مالك ؟!

-

إنتا مسؤول عن تعاملاتك إنتا مع البنك - مش تعاملات البنك مع من وراءه

-

هتقول لي العلماء قالوا إنّ البنوك بتموّل المشاريع

هقول لحضرتك ما حدّش من العلماء قال كده

ولو حدّ من العلماء قال كده يبقى غير مدرك لطبيعة تعاملات البنك مع المشاريع اللي وراه

-

ولو الفقيه مش مدرك لطبيعة التعامل ده - فلا يجوز ليه الإفتاء

لإنّ ألف باء في الفقه بيقول إنّ ( الحكم على الشيء فرع عن تصوّره )

-

يعني عشان تقول كذا حلال أو حرام - لازم تكون فاهم الأوّل الكذا ده عبارة عن إيه بالظبط أصلا

-

فكلّ العلماء المعتبرين - المتقدّمين منهم والمتأخّرين - لمّا اطّلعوا على طبيعة تعاملات البنوك مع الشركات اللي وراه - نفوا أن تكون هذه شراكة

لأنّ الشراكة بمنتهى البساطة قائمة على ((((( التشارك في المكسب والخسارة )))))

أو على الغنم والغرم

-

يعني نكسب نكسب مع بعض

نخسر نخسر مع بعض

وده لا يحدث في تعاملات البنوك مع أيّ طرف

-

وطبعا التلاعب بالألفاظ هنا مدعكة

يقول لك مرابحة

مضاربة

مناغشة

مناهدة

موصلاح

-

حبيبي

السؤال بسيط

هل الموضوع على المكسب والخسارة ؟

لأ

خلاص يبقى اخرس وما تقرفناش - هوّا ربا

-

لو شراكة يبقى لازم تبقى على المكسب والخسارة

مش ع المكسب والخسارة ما تبقاش شراكة

هيّا الشمس عندكوا بتطلع منين ؟!!!

-

أمّال الشيوخ اللي بتقول حلال دي بتقول حلال على أيّ أساس

دول مضلّلين يا فندم

عارفين إنّها حرام بسّ بيقولوا حلال عشان أكل عيشهم

ربّنا ينتقم منها في الدنيا قبل الآخرة ليكونوا عبرة لمن يعتبر

-

نيجي للنقطة التانية

واحد شاري عربيّة من خلال البنك - ويقول لك دي بقى حلال - دي بيع وشراء

وربّنا سبحانه وتعالى أحلّ الشراء - ولّا هنكفر ياخويا ؟!!

-

نقول له

تكون حلال لو حضرتك شاري من البنك

لإنّ من شروط البيع أن يكون البائع ممتلكا للسعلة أصلا

ما ينفعش حدّ يبيع ما لا يملك

-

بينما البنك زيّ ما قلت لحضرتك ممنوع عليه بنصّ القانون البيع والشراء

البنك قلت لك دوره فقط يقرض ويقترض

-

أمّال إيه اللي بيحصل في موضوع العربيّة ده

اللي بيحصل هو إنّ حضرتك عاوز تشتري العربيّة من المعرض

بسّ ما فيش معاك فلوس كفاية

والمعرض عاوز فلوسه كاش

-

فيدخل البنك يقول لك ((((( أنا هاقرضك تمن العربيّة ))))) وأعطيه للمعرض

والمعرض يعطيك العربيّة

وإنتا تسدّ لي المبلغ - وعليه الربا بتاعه

-

هتقول لي لأ - أنا اشتريت من البنك

هاقول لك - تمام - ورّيني العقد كده نشوف مين البائع ؟!

أتحدّاك تلاقي في العقد إنّ البائع هو البنك

-

البنك لا يبيع ولا يشتري

البائع هو المعرض

والمشتري هو حضرتك

والبنك دوره إنّه يدفع الفلوس بدالك دلوقتي

وياخدها منّك بالربا بتاعها على 5 سنين مثلا

-

هتقول لي اعتبرها قسط

أقول لك عظيم

تبقى قسط لو البنك اشترى العربيّة من المعرض كاش ب 100 ألف مثلا

وباعها لك قسط ب 110

او ب 200

او بمليون

كلّ ده حلال

بسّ بشرط إنّ البنك يكون اشترى العربيّة من المعرض

لكن ده ما بيحصلش

-

اللي بيحصل هو إنّك إنتا اللي بتشتري العربيّة من المعرض

والبنك بيدفع بدالك

ويرجع يستردّ منّك المبلغ وعليه الربا بتاعه

فده ربا صريح

-

ونفس الموضوع في العقارات

أو شراء الماكينات للمصانع

-

أمّال ليه البنك بيحظر بيع السيّارة ؟

-

شوف حضرتك

مبدئيّا

حظر البائع على المشتري بيع ما اشتراه لحين سداد ثمنه ده جائز

تمام ؟!

-

يعني من حقّ المعرض يحظر عليك بيع السيّارة لحين سداد ثمنها

تمام كده ؟!

تمام

-

لكن اللي بيحصل

هو إنّ المعرض خد فلوسه من البنك أصلا

فالمعرض هيحظر عليك البيع ليه ؟!

يبقى المعرض ما بيحظرش على حضرتك حاجة

-

أمّال إيه اللي بيحصل

اللي بيحصل إنّ البنك أقرضك ثمن السيّارة

فالبنك بياخد السيّارة كضمان لسداد القرض

فبيحظر عليك بيعها باعتبارها ضمانة للقرض

-

زيّ ما تقترض من البنك قرض بضمان المصنع أو البيت

فمش من حقّك تتصرّف في الضمانة دي لحدّ ما ترجّع للبنك فلوسه

-

يعني هل ينفع آخد قرض من البنك بضمان المصنع

وبعدين أبيع المصنع

وآجي آخر السنة أقول للبنك مش دافع لك حاجة

فالبنك ييجي يحجز ع المصنع - يلاقيه اتباع !!!

ههههههه

-

طب تخيّل إنّ فيه ناس سألتني ( ينفع أستأجر مصنع - وبعدين أقدّمه كضمانة ؟ )

وأكتر من حدّ سألني السؤال ده على فكرة

ههههههههههه

-

فإنتا مش من حقّك تبيع السيّارة - باعتبارها ضمانة للبنك

البنك بقى يسمّيه حظر فظر مظر - يسمّيه زيّ ما يسمّيه

موضوع الربا ده مليان تلاعب بالألفاظ

وقال إيه يقول لك فايدة - الربا بقى فايدة يا ولاد !!!

-

للأسف الشبهتين دول بيثاروا دايما

وبيتلقّفهم عبدة الأهواء

-

واحد عاوز ياخد قرض من البنك - فيدافع عن البنك بإنّه قال إيه بيستثمر !!!

مع إنّه ممكن يكون عارف إنّ البنك لا بيستثمر ولا نيلة

بسّ هوّا عاوز يقلوظ الموضوع على مقاس إنّه البنك فلوسه حلال

الغرض مرض

-

وواحد تاني عاوز يشتري عربيّة من خلال البنك

فيقول لك البنك باع لي

البنك لا بيبيع ولا بيشتري

وده بنصّ قانون البنوك

-

وممكن تكون الصورة اللي أنا حاططها دي فوتوشوب

فاتفضّل حضرتك نصّ قانون البنوك - واتأكّد بنفسك من المادّة 87

-

[https://www.cc.gov.eg/legislation\_single?id=405054](https://l.facebook.com/l.php?u=https%3A%2F%2Fwww.cc.gov.eg%2Flegislation_single%3Fid%3D405054%26fbclid%3DIwAR18nq0ZfdhOrueKoum0UA0VT0bVWAS7hDleV3m6FakPeprhSBKJBcYJJIA&h=AT0VWGFcqugOAds2wjaZ-rNB62Iazw8eDSxX174xoJBbXrP45ffX67DY9RXOqUq02MLX5mRyzBtlscwBWoqjEPxpDYnkaXtWCKq3IQxL_zHcItYPTcbAJg_rygYllT0fPEM&__tn__=-UK-R&c%5b0%5d=AT0ZVPPBz9KM7b_JS-sZTgmjLHtVZT04RMhPW06mtnqfsZD57V6fzvB13ZXwcxfbtxsrhXlwb5rNYJOAGoQEFpqEO0-nZ9ddxUP_1ywHEclMz7OCAXKW-IY9-xruImFPiLXg5_ugBHETdTQstXgKsxJoMF5TNPKRr0w7YX3zX0lEWwAOanZxWnON0dDp5Kyc4mCw0QmZdAYw0g)

-

[#باعترافاتهم](https://www.facebook.com/hashtag/%D8%A8%D8%A7%D8%B9%D8%AA%D8%B1%D8%A7%D9%81%D8%A7%D8%AA%D9%87%D9%85?__eep__=6&__cft__%5b0%5d=AZWks7qI_Ko7TgC2g8tgPyGZMC1b6CgxtOEItYsHTEk_OnfgnsgdYLMlyW9W39saTuFXwEMReMKE0-exgh_lBrVtJwsky_EZdyo__xLss0P5ZkjG030H3TSr8g9bM_uV4nYLGmyGu6h5OdgJJ6dzTOlDGUo8mByTWd-Xjf-mAII0fHD6YtiqEkqCdapNnNDKfuU&__tn__=*NK-R)

[#اعترف\_على\_نفسه](https://www.facebook.com/hashtag/%D8%A7%D8%B9%D8%AA%D8%B1%D9%81_%D8%B9%D9%84%D9%89_%D9%86%D9%81%D8%B3%D9%87?__eep__=6&__cft__%5b0%5d=AZWks7qI_Ko7TgC2g8tgPyGZMC1b6CgxtOEItYsHTEk_OnfgnsgdYLMlyW9W39saTuFXwEMReMKE0-exgh_lBrVtJwsky_EZdyo__xLss0P5ZkjG030H3TSr8g9bM_uV4nYLGmyGu6h5OdgJJ6dzTOlDGUo8mByTWd-Xjf-mAII0fHD6YtiqEkqCdapNnNDKfuU&__tn__=*NK-R)

[#بنفس\_ذات\_نفسه](https://www.facebook.com/hashtag/%D8%A8%D9%86%D9%81%D8%B3_%D8%B0%D8%A7%D8%AA_%D9%86%D9%81%D8%B3%D9%87?__eep__=6&__cft__%5b0%5d=AZWks7qI_Ko7TgC2g8tgPyGZMC1b6CgxtOEItYsHTEk_OnfgnsgdYLMlyW9W39saTuFXwEMReMKE0-exgh_lBrVtJwsky_EZdyo__xLss0P5ZkjG030H3TSr8g9bM_uV4nYLGmyGu6h5OdgJJ6dzTOlDGUo8mByTWd-Xjf-mAII0fHD6YtiqEkqCdapNnNDKfuU&__tn__=*NK-R)