بكره إن شاء الله كان عندي مقابلة مع مستثمرين مصريّين مع مناديب شركة صينيّة مصنّعة للماكينات

لكن حصل تداخل مع موعد سفر - لمقابلة مناديب شركة صينيّة في مصر هنا - ههههههه - الواحد قرّب يتكلّم صينيّ

-

ف جهّزت قائمة الأسئلة دي للمستثمرين - بحيث يحضروا الجلسة مع الشركة من غيري

-

وقلت أشارك الأسئلة على الصفحة لعموم الفائدة

-

السلام عليكم

مرسل إليكم بعض الأسئلة المهمّة في لقاءات وكلاء الشركات

-

1 - السؤال عن أكبر مقاسات ممكن تصنيعها على الماكينات - وإمكانيّة إعادة ضبط بعض الماكينات لتصنيع مقاسات أكبر ( عن طريق إضافة اسطمبات مثلا )

-

2 - التأكّد من اتّزان ماكينات الخطّ

-

بمعنى - قد تكون إحدى الماكينات تنتج 100 قطعة في الساعة مثلا في مرحلتها - بينما الماكينة التالية لها تنتج 50 قطعة في الساعة - وبناءا عليه سنحتاج لماكينتين من ماكينات المرحلة الثانية

-

بعض الشركات تخفي هذه الملحوظة - وتضعك أمام الأمر الواقع وقت التنفيذ - ف السؤال عن هذه النقطة مهمّ بحيث يصرّحوا بمعلومة زيّ كده دلوقتي لإنّنا سألنا عنها - لكن لو ما سألناش بيفضلوا ساكتين لحدّ آخر لحظة

-

3 - السؤال عن أكبر طاقة كهربيّة مطلوبة للمكن بالكيلو وات مع مشتملاته - لإنّهم أحيانا بيذكروا في العروض قيم المواتير الأساسيّة فقط - وبيهملوا قيم أخرى زيّ لو فيه كومبريسور مثلا أو كده

-

4 - السؤال عن الطاقة التشغيليّة للمكن - وليست الطاقة التصميميّة

-

عادة بيذكروا في العروض الطاقة التصميميّة - يعني أكبر قدرة ممكن يوصل لها الخطّ - لكن يهمّنا نعرف الطاقة التشغيليّة - ودي عادة بتكون 70 % من الطاقة التصميميّة - أو همّا يقولوا توصيتهم

-

5 - التأكّد من منشأ القطع الميكانيكيّة والكهربيّة

-

يعني مواتير ألماني أو أوروبّيّ - القطع الكهربيّة أوروبّيّ - وهكذا

وتوضيح الأجزاء التي قد تكون صناعة صينيّة

والسؤال عن إمكانيّة استبدال القطع الصينيّة بقطع أوروبّيّة - بحيث يمكن تغييرها من السوق المحلّيّ عندنا في حالة الصيانة

-

6 - التأكّد من انّ العرض المرسل مرسل بقيمة FOB

يعني سعر المكن لحين ما يكون اتحطّ على ضهر المركب في الصين

لان بعض الشركات ترسل السعر في ارض المصنع عندهم - وبيرجع يحمّلك تكلفة نقل المكن من المصنع للميناء - وتكلفة تخليص ورق المكن داخل الميناء - وتكلفة تحميله على المركب

-

7 - السؤال عن إمكانيّة حضور فريقنا لمصنعهم في الصين للحصول على تدريب على الماكينات عندهم

عادة يوافقون بشكل مجّانيّ

-

والسؤال عن امكانية تشغيل المكن لفترة طويلة - يوم أو 5 أيّام

عادة يوافقون ولكن يشترطون إنّك تدفع تكلفة الخامات

-

والسؤال عن إمكانية إنّهم يرسلوا خبير لتركيب المكن هنا وتدريب العمال

عادة يوافقون مع تحميلنا أتعاب اليوم للخبير ده - بتكون من 100 ل 200 دولار

زائد تكاليف السفر والاقامة ( الفندق - الأكل - الانتقالات )

-

وده هيكون مهمّ لإنّه ما فيش وكيل محلّيّ

-

8 - طلب تدريبنا على صيانة الخطّ في مصنعهم في الصين - الصيانات البسيطة المتكرّرة - بحيث لا نحتاج لميكانيكيّ من خارج مصنعنا

-

9 - السؤال عن أكثر القطع في الخطّ المعرّضة للتلف - بحيث نشتري منها قطع بديلة تشحن مع الخطّ - ودي بندفع تمنها - ولو تلفت خلال فترة الضمان بنركبّها ويبعتوا لنا بدالها مجّانا - ما باظتش خلال فترة الصيانة وباظت بعد كده وانتا ركّبتها تبقى دفعت تمنها - لكن ضروري تكون موجودة معانا بحيث لو عطلت ما نقفش وننتظر منهم يبعتوا لنا القطع البديلة

-

10 - السؤال عن امكانية قيام الشركة في الصين بصيانة السوفتوير أونلاين - يعني لو احتجنا تحديث للبرنامج - يقدروا يدخلوا على برنامج المكنة وهما في الصين - عن طريق إنّ المكنة يمكن ربطها بالإنترنت - ويعملوا التحديث المطلوب في البرنامج وهمّا هناك

-

11 - السؤال عن حجم الكونتينر المطلوب لشحن المكن - 20 قدم - 40 قدم

أو لو أكتر من كونتينر

-

ولو الكونتينر هيكون فيه مساحة فاضية - يبقى السؤال عن إمكانيّة شحن معدّات في المكان الفاضي ده - اسطمبات - كومبريسور مثلا

-

أو إمكانيّة شحن خام مع المكن في نفس الكونتينر

-

12 - التأكّد من نظام الدفعات

عادة الدفعة الأولى بتكون 30 ل 50 %

و الباقي بعد التجربة وقبل الشحن

-

مهمّ توضّح إنّك مش هتدفع الدفعة التانية إلّا بعد التجربة

-

13 - السؤال عن إمكانيّة توافر مكن في المخزون لديهم

لو دا موجود ف ممكن تروح تتّفق هناك - بدل ما تتّفق وتدفع وانتا هنا

-

في المقابل - لو ما فيش مكن ستوك - يبقى السؤال عن الفترة المطلوبة لتصنيع المكن

لو الفترة قصيرة - 15 يوم مثلا - يبقى ممكن بردو تروح تتّفق هناك - وتدفع - وتقعد هناك لحدّ وقت التجربة ودفع الدفعة التانية والاستلام

-

14 - ضروريّ جدّا يبعتوا لنا فيديو لمصنعهم أثناء تصنيع المكن - أنا بشوف من دي قدّ إيه المصنع عندهم مصنع كبير ولا مجرّد ورشة

-

15 - السؤال عن إمكانيّة توريد الخام - أو منتجات نصف مصنّعة

-

أخيرا

التنبيه على إنّنا هنحتاج لاحقا رسومات لتوصيلات الكهرباء أو المياه في مصنعنا اللازمة للمكن - بحيث يكونوا مستعدّين يسلّموها وقت ما نطلبها

كذلك يوضّحوا لنا لو بعض المكن بيحتاج تجهيزات في الأرض - بلاطة خرسانيّة بمقاسات معيّنة

همّا مش هيبعتوا ده دلوقتي - لكن لازم ننبّه عليهم

-

وممكن بردو نطلب منهم نبعت لهم مخطّط المصنع عندنا بحيث يقترحوا من عندهم أفضل ترتيبة للمكن ف المكان ده بناءا على تجاربهم السابقة مع المصانع اللي ركّبوها

-

لكنّهم بردو مش هيعملوا ده دلوقتي - بسّ نكون عاطيينهم إشارة

-

ولا ينصح بالتفاوض في السعر في المرحلة الحالية - غالبا هيرفضوا وهنبقى ضيّقنا على نفسنا فرصة التفاوض مستقبلا

-

لكن لو سبناهم لحدّ ما نوصل لآخر الطريق وبدأنا نتفاوض - وقتها هيكونوا مجبرين يتهاونوا معانا لإنّنا في وقت إتمام الصفقة - وهمّا في الوقت ده بيكونوا عاوزين يقفلوا بأيّ طريقة

===============

شركة صينيّة عملت معاهم جلسة على زوم للاستفسار عن بعض التفاصيل في عرض الأسعار بتاعهم

-

بعتوا يطلبوا الأسئلة اللي سألتها لهم

-

ههههههه - بتبقى صعبانة عليّا الشركات في المقابلة دي بصراحة - بحسّهم في تحقيق في النيابة

-

لكن بردو الصينيّين غير - طلبوا الأسئلة عشان يجهّزوها بعد كده لأيّ عميل رخم زيّ حالاتي

-

وإليكم الأسئلة لعموم الفائدة

-

1 - What is the running capacity ( recommended for smooth operation )

Machine capacity is always mentioned in designed capacity , which is maximum and not used all time

-

2 - Is the line balanced ?

Meaning that there is no machine within the line which capacity is lower than others , so it makes a bottle neck ?

-

3- What is the biggest size of product to be manufactured on the machines ?

-

4 - Can we add attachment to increase the machine product size ( like bigger molds ) ?

-

5 - What is the total electrical power needed

And what is the actual power needed ( some machines are not working all time , so , it's power shouldn't be added all time )

-

6 - What is the origin ( country ) of the mechanical and electrical parts ?

-

7 - Making sure that the price in FOB term

-

8 - Asking about our team to go to your factory for testing the machines and training

Asking to be trained on basic maintenance operations

Asking about your team to come to our factory for installation

-

9 - Asking for a list of most consumable spare parts , and asking to ship a 1 year needs of these parts with the line

-

10 - Can you provide an online maintenance for the line software ?

-

11 - What is the containers count and sizes needed for line shipping ?

Ans asking about the ability to ship molds and some raw materials with the line

-

12 - Do you have machines in stock ?

-

13 - Did you sell machines to Egyptian customers before ? please mention them if available

-

14 - Please send a real video for your manufacturing facility while manufacturing machines

-

15 - Can you provide OEM products as a start for us to test market before real project starting

-

Later we will ask about ground foundation needed for machines ,

pipe lines , electrical wiring , compressed air , cooling water , etc

Please be ready to supply us with these diagrams

-

And finally , can we send our factory layout to recommend machines arrangement based on your previous projects