[#التصنيع\_بالترخيص](https://www.facebook.com/hashtag/%D8%A7%D9%84%D8%AA%D8%B5%D9%86%D9%8A%D8%B9_%D8%A8%D8%A7%D9%84%D8%AA%D8%B1%D8%AE%D9%8A%D8%B5?__eep__=6&__cft__%5b0%5d=AZXNHi584FjpogjWJDKAXkS1g2Lcz4ahO-Ov7sCAMK-hmDKOwL1JjS-dNlLAQXf8tr9jAu_e3qJDSQN9ZtrUT3vVj1oWD19mYse4dmKXYICzwJI1WbfWnB6PLwmd-T6maTJ0UJ_Vi1TiE1pNMT1Y3iWp-sHCUEuqj49oOddmrMSzYvsV9gn27kCOCoptVgLXQ-Q&__tn__=*NK-R)

.

في حالة تصنيع بعض المنتجات الكبيرة اللي محتاجة استثمارات ضخمة

أو اللي محتاجة معرفة فنية غير متوافرة عندنا

أو اللي محتاجة مجهود كبير في البراندنج قبل الوصول لإن الشعب يتقبل المنتج بتاعنا

أو المنتجات المستهدف منها التصدير بشكل أساسي

بنلجأ لطريقة ( التصنيع بالترخيص )

.

ودي عبارة عن إننا بنتواصل مع شركة عالمية . وندعوها إننا نعمل عملية تصنيعية على منتجهم في مصر

ونبيع المنتج باسمهم في مصر

.

أو نصدره للدول العربية والإفريقية

وخصوصا الدول اللي الشركة العالمية دي بتصدر لها من دولتها الأم

فنقول لها إننا ممكن نصدر من مصر للدول دي مباشرة . وده هيوفر لهم في الشحن

.

والأهم إن ده هيعمل لهم إعفاء من الجمارك في الدول اللي بيننا وبينهم اتفاقيات تجارة حرة زي الدول العربية والإفريقية

.

أو يكون غرضنا إننا نوفر مرحلة البراندنج في مصر

باعتبار البراند دا عالمي . ومعروف جوا مصر . فالشعب هيشتري المنتج ده ثقة في البراند

.

أو يكون الموضوع محتاج استثمارات كبيرة

أو معرفة فنية غير متوافرة في مصر . سر صنعة يعني . أو know how

.

فبنتفق إننا كمستثمر مصري أنا هاشتري الأرض وهابني المصنع وهوفر العمالة

( الشركة العالمية لازم تشوفك صرفت فلوس )

.

والشركة الأجنبية هتوفر المعدات والخامات والمعرفة الفنية

.

ونشوف راس المال العامل مين هيتحمله . أو هنتشارك فيه ازاي

.

ونشوف الأرباح هتتقسم بيننا ازاي

.

ويبدأ التصنيع والبيع المحلي أو التصدير

.

النماذج دي موجودة كتير

منها مثلا مصانع السيارات الكورية في تركيا

واللي بتستفيد من الاتفاقيات التجارية بين أوروبا ودول العالم

لإن الشركات الكورية بتستمتع بالاتفاقيات الآسيوية فقط . فمش هتستمتع بالمميزات اللي حاصلة عليها الشركات الأوروبية

.

نفس الموضوع حاصل في المغرب مع مصانع السيارات الفرنسية

.

نفس الموضوع كان حاصل بين شركة توشيبا وشركة العربي

.

أحد العملاء طلب مننا دراسة تصنيع منتج زي المنتجات دي

فبأي حال من الأحوال ما كانش هيقدر يقوم بالمصنع لوحده . لا ماليا ولا فنيا ولا تسويقيا

.

زائد إن حجم إنتاج المصنع هيكون أكبر من حجم استهلاك السوق المصري كله

وما ينفعش المنتج دا يتعمل منه مصنع صغير

ومش سهل تصدر المنتج ده لدول أخرى

.

فاقترحت عليه بدل ما نعمل دراسة للتصنيع المحلي وخلاص . نعمل دراسة للتصنيع بالترخيص

.

وبالفعل عملنا بيان بالشركات العالمية المصنعة للمنتج ده

كانوا حوالي ٥٠ شركة على مستوى العالم

وتواصلنا معاهم كبداية للتفاوض في الموضوع ده

لكن للأسف ما ردوش علينا

هههههههه

واضح إنهم كانوا مستقلين بمصر في الصناعة دي

.

نفس الموضوع تكرر معانا في دراسة أخرى

وحاليا بنتفاوض مع بعض الشركات الصينية لتوطين هذه الصناعة في مصر

والحمد لله فيه تجاوب

.

فطربقة التصنيع بالترخيص هي مدخل جيد جدا لتوطين الصناعات العالمية في مصر

.

أخيرا

ممكن تكون الطريقة دي مش أحسن طريقة . وتكون أحسن حاجة هي إنك تبدأ لوحدك . وتصبر على اكتساب الخبرة ببطء . وصناعة البراند بنفسك . ولو بمجهود أكبر

.

لإنك بعد ١٠ سنين مثلا . هتقول يا ريتني كنت اعتمدت على نفسي

لإنك وقتها هتحس بابتزاز الشريك الأجنبي

لإنه هيفضل يسحب منك أرباح بدون مقابل عملي إنتا حاسس بيه وقتها

إنتا لا عدت عاوز منه خبرة . ولا براند . ولا فلوس . ولا وصول للأسواق العالمية

.

أخيرا

خد الكلام دا كله كوبي وبيست . واسقطه على الفرانشايز

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXNHi584FjpogjWJDKAXkS1g2Lcz4ahO-Ov7sCAMK-hmDKOwL1JjS-dNlLAQXf8tr9jAu_e3qJDSQN9ZtrUT3vVj1oWD19mYse4dmKXYICzwJI1WbfWnB6PLwmd-T6maTJ0UJ_Vi1TiE1pNMT1Y3iWp-sHCUEuqj49oOddmrMSzYvsV9gn27kCOCoptVgLXQ-Q&__tn__=*NK-R)