[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXzNWH8vCTcdY9IsJvQE6NNuJCty_cSSHlhJs3bar1Zh66WT6nj6AplyrXyQ-8EG7qfYTSKR33q7-IxuVm4rsSETLhgURNFVIfvpY0EYL3Yz-ws2HtbZtBgvCxIpp7x8KpFs3E5QMKd-4GgWyAq8VPmo7fJ5MwdCxpidnome2gVL_ZABpsV5mw1yGjq2ORTQ9o&__tn__=*NK-R)

-

كتير هتسمعنا بنقول لك ( إبدأ صغيّر واكبر مع الوقت )

وهي قاعدة صحيحة طبعا

لكن !!

البوست ده بيتكلّم عن استثناء هذه القاعدة !!

-

في بعض الصناعات - ما ينفعش تبدأ صغيّر

مش علشان البداية صغيّر غلط - ولكن عشان البداية صغيّر ( في الصناعة دي ) غلط

-

لو عاوز إيجاز - فممكن أقول لك الحالة دي بتحصل في الصناعات [#المعتمدة\_على\_خطوط\_إنتاج\_وليس\_ماكينات\_مستقلّة](https://www.facebook.com/hashtag/%D8%A7%D9%84%D9%85%D8%B9%D8%AA%D9%85%D8%AF%D8%A9_%D8%B9%D9%84%D9%89_%D8%AE%D8%B7%D9%88%D8%B7_%D8%A5%D9%86%D8%AA%D8%A7%D8%AC_%D9%88%D9%84%D9%8A%D8%B3_%D9%85%D8%A7%D9%83%D9%8A%D9%86%D8%A7%D8%AA_%D9%85%D8%B3%D8%AA%D9%82%D9%84%D9%91%D8%A9?__eep__=6&__cft__%5b0%5d=AZXzNWH8vCTcdY9IsJvQE6NNuJCty_cSSHlhJs3bar1Zh66WT6nj6AplyrXyQ-8EG7qfYTSKR33q7-IxuVm4rsSETLhgURNFVIfvpY0EYL3Yz-ws2HtbZtBgvCxIpp7x8KpFs3E5QMKd-4GgWyAq8VPmo7fJ5MwdCxpidnome2gVL_ZABpsV5mw1yGjq2ORTQ9o&__tn__=*NK-R)

-

خلّينا ناخد 3 أمثلة

1 - مصنع تشغيل معادن ( تصنيع محابس مثلا ) - أو مصنع نسيج

2 - مصنع بطاطس نصف مقليّة - أو مصنع مواسير

3 - مصنع شكائر منسوجة - أو مصنع قفّازات أمن صناعيّ

-

الحمد لله المشاريع المذكورة جميعها عملنا ليها دراسات - وتأكّدت خلال الدراسات النظريّة اللي بكلّم حضرتك عليها في البوست ده

ألا وهي /

مش دايما الصحّ إنّك تبدأ صغيّر وتكبر - أحيانا بيكون ده غلط

-

في مصنع النسيج

هجيب مكنة النهارده - وبعد 3 شهور هجيب مكنة تانية - وبعد 6 شهور هجيب مكنتين - وبعد سنة هجيب 4 مكنات

براحتي

كذلك في مصنع المحابس

-

لكن

في مصنع البطاطس نصف المقليّة - لو الصحّ إنّي أجيب مثلا خطّ 500 كيلو في الساعة

هل ممكن أجيب خطّ 250 كيلو السنة دي - وخطّ تاني 250 كيلو بردو السنة الجايّة ؟!!

ههههههههههه

-

لا طبعا

حضرتك متخيّل إنّ مصنع فيه خطّ 500 كيلو - يساوي مصنع فيه خطّين 250 كيلو ؟!

-

فاكرين لمّا قلت إنّ المهندس قبل ما يدخل البيزنس لازم يكفر بالهندسة - وينسى الخرافات اللي علّموها له بتاعة لكلّ فعل ردّ فعل و 1 + 1 = 2

أهي دي خرافة علّموها لنا

يعني 250 + 250 = 500 ؟!

لأ طبعا

-

يعني حضرتك عندك خطّ 250 كيلو في الساعة

1 - عليه 10 عمّال - فالخطّين عليهم 20 عامل

2 - الخطّ محتاج 300 متر يتحطّ فيهم - فالخطّين محتاجين 600 متر

3 - الخطّ محتاج 1000 لتر زيت - فالخطّين محتاجين 2000 لتر

4 - الخطّ قدرته الكهربيّة 200 كيلو وات - فالخطّين قدرتهم 400 كيلو

5 - الخطّ سعره 3 مليون - فالخطّين سعرهم 6 مليون

-

بينما لو جبت خطّ واحد 500 كيلو في الساعة

1 - هيحتاج 12 عامل بدلا من 20

2 - هيحتاج 400 متر بدلا من 600

3 - هيحتاج 1500 لتر زيت بدلا من 2000

4 - قدرته 300 كيلو وات - بدلا من 400

5 - سعره 5 مليون - بدلا من 6

-

عشان كده بقول لحضرتك - [#في\_الحالة\_دي](https://www.facebook.com/hashtag/%D9%81%D9%8A_%D8%A7%D9%84%D8%AD%D8%A7%D9%84%D8%A9_%D8%AF%D9%8A?__eep__=6&__cft__%5b0%5d=AZXzNWH8vCTcdY9IsJvQE6NNuJCty_cSSHlhJs3bar1Zh66WT6nj6AplyrXyQ-8EG7qfYTSKR33q7-IxuVm4rsSETLhgURNFVIfvpY0EYL3Yz-ws2HtbZtBgvCxIpp7x8KpFs3E5QMKd-4GgWyAq8VPmo7fJ5MwdCxpidnome2gVL_ZABpsV5mw1yGjq2ORTQ9o&__tn__=*NK-R) - ما ينفعش أقول لك القاعدة العامّة بتاعة ( إبدأ صغيّر واكبر )

-

الأنكت من كده بقى دراسات زيّ دراسة مصنع الشكائر المنسوجة - أو مصنع قفّازات الأمن الصناعيّ

دي منتجات فيها مرحلة عبارة عن خطّ - ومرحلة عبارة عن ماكينات

-

في الشكائر المنسوجة - عندك خطّ بينتج الخيوط - وبعد كده أنوال بتاخد الخيط ده تحوّله لشيكارة

-

خطّ الخيوط محتاج وراه حوالي 50 نول - وسعره مثلا 5 مليون جنيه ( لتقريب الحسابات - لكنّه في الحقيقة أغلى من كده )

وفيه خطّ خيوط يشغّل 30 نول مثلا - وسعره 3 مليون

والنول الواحد ب 100 ألف جنيه ( مثلا بردو )

وانا معايا ميزانيّة 6 مليون

-

إيه رأيك

نجيب خطّ الخيوط اللي يكفّي 50 نول ب 5 مليون - ونجيب 10 أنوال بمليون - ونشغّل خطّ الخيوط بخمس طاقته الإنتاجيّة فقط ؟!

-

ولّا نجيب خطّ الخيوط اللي يشغّل 30 نول - ونجيب 30 نول

-

الإجابة الصحيحة هي الإجابة الأولى

ليه ؟!

لإنّك دلوقتي هتجيب خطّ خيوط يشغّل 50 نول - وهتجيب 10 أنوال فقط

لكن !! مع الوقت - هتجيب 5 أنوال ب 5 أنوال كلّ 6 شهور مثلا

-

فبعد 4 سنين هيكون عندك خطّ بيشغّل 50 نول - ومعاه 50 نول شغّالين

-

لكن !!

لو جبت خطّ الخيوط الصغيّر أبو 30 نول دلوقتي - وجبت ال 30 نول - فانتا خلاص آخرك كده

عشان تجيب خطّ تاني - محتاج 5 سنين قدّام عشان تقدر تتوسّع

-

مع العلم إنّك في الحالة الأولى هتشغّل خطّ الخيوط بطاقته الكاملة - وتاخد خيوط تكفي ال 10 أنوال بتوعك - وتبيع باقي الخيوط للمصانع اللي عندها أنوال فقط - فهتكسب من الاتّجاه دا كمان