الاستشهاد بالشواذ يدور بين الضلال والتضليل

دي قاعدة عامّة

تابع معايا البوست عشان أكلّمك عن تطويرها

-

الأوّل

يعني إيه

( الاستشهاد بالشواذ يدور بين الضلال والتضليل )

-

يعني الحياة فيها قواعد

لما بقول لك لو سمحت التزم بالقاعدة

واجبك إنّك تقول تمام - وتبتدي تلتزم بيها

-

لو فتحت النقاش عن شواذّ القاعدة

فإنت إمّا ضالّ - او مضلّل

والفرق بينهما

هو الجهل أو العلم بكون ما تتحدّث عنه شاذّ

-

يعني

كمثال

لو قلت لك مثلا

حضرتك لازم تصوم في رمضان

دي قاعدة آهي

-

لو حضرتك قلت لي

بسّ ممكن أفطر عادي

فأنت إمّا ضالّ أو مضلّل

-

لو ما كنتش تعرف

إنّ الإفطار في رمضان هو حالة خاصّة

وكنت فاكر إنّه أيّ حدّ

من حقّه يفطر في رمضان عادي

فأنت ضالّ

-

اللي منعك من الوصول لدرجة ( المضلّل )

هو إنّك ما تعرفش إنّ ده استثناء

-

لكن

لو كنت تعرف إنّ ده استثناء

وبردو قلت

( ما من حقّ أيّ حدّ يفطر في رمضان عادي )

فإنتا كده ( مضلّل )

-

والأمثلة في هذا المجال لا حصر لها

-

تقول لحدّ مثلا

لازم تسوق العربيّة بهدوء

فيقول لك

ما ممكن تكون معايا حالة مودّيها المستشفى

-

ده بيتكلّم عن استثناءات القاعدة

فده إمّا ضالّ أو مضلّل

-

الاستثناءات يجب أن توضع في مكانها فقط

ولا تستدعى إلّا لحظة حدوثها

-

لكن لحظة الكلام عن القاعدة

فعلى الجميع الالتزم بالقاعدة

-

تقول لحدّ مثلا

يجب ألا تعمل المرأة

فيقول لك

أصل فيه حالات خاصّة

بتكون فيها المرأة مضطرّة للعمل

-

ده إمّا ضالّ أو مضلّل

-

أنا بكلّمه عن القاعدة

وهوّا بيتكلّم عن الاستثناء

-

وكإنّ الأصل هو إنّنا نتكلّم عن الاستثناءات

ولو فيه ظروف خاصّة

نبقى نتكلّم عن القواعد بقى

-

الناس دي

محتاجة واحد بيمشي على إيديه زيّ القرود

عشان يعرف يتعامل معاهم

-

الخطير في الموضوع

إنّ اللي بيستشهد بالاستثناء

عادة بيكون غرضه هدم القاعدة

مش ذكر الاستثناء

-

يعني

اللي بيكلّمك عن

الحالات الخاصّة لعمل المرأة ده

هوّا مش غرضه

يتكلّم عن الحالات الخاصّة لعمل المرأة

-

هوّا عاوز أساسا يهدم القاعدة

بتاعة إنّ المرأة الأصل فيها أنّها لا تعمل

-

لكنّه لا يملك الجرأة لهدم القاعدة

فيدخل لك من باب الاستثناء

-

ومن هذا الباب

بيكون عاوز يوصل بخبث إنّه يقول

إذن القاعدة ده أيّ كلام ومالهاش لازمة

والاستثناء يتحوّل لأصل

والأصل يذهب للجحيم

-

فهيّا كلمة واحدة

قول له

( اللي إنتا بتتكلّم عليه ده استثناء )

و( الاستثناء لا يقاس عليه )

-

لو قال لك آمين

يبقى آمين

لقيته عاوز يلكّ - اعمل له بلوكّ

-

أنا شخصيّا باعمل بلوك

قبل ما أقول ده استثناء وبتاع

إحنا لسّه هنحرق جاز

-

التطوّر بتاع

موضوع الاستشهاد بالاستثناء ده

هو ما يسمّى

مقارنة العين بالجنس

-

يعني إيه ؟

-

العين هو الشخص الواحد

والجنس همّا الجماعة

-

فلو قلت لك مثلا نجيب ساويرس

ده شخص - عين

من جنس - وهمّا المصريّين

-

ناخد في مقابله شخص من أمريكا

وليكن اسمه توماس السعدنيّ مثلا

-

نجيب أغني من توماس

إذن نقول ( المصريّين أغنى من الأمريكان )

وهو المطلوب إثباته

ولمّ لي يا ابني الكراسي والكهارب دي

وحلقة للتاريخ إن شاء الله

-

ده تطوير لفكرة الاستشهاد بالاستثناء

ألا وهو

إنّي باخد استثناء من قاعدة

أقارنه باستثناء من قاعدة تانية

وبناءا عليه أطلّع حكم سوبر تضليل

وأثبت لك بالدهلكة إنّ المصريّين

أغنى من الأمريكان اللي ف راس البرّ

-

وده بيتلعب مع الناس كتير جدّا

-

أقول لك مثلا

دا سعر البيضة في مصر

أرخص من سعرها في فرنسا

-

أو أقول لك مثلا

البنات أشطر من الولاد

بدليل إنّ فلانة طالعة الأولى على المدرسة

-

فإنتا قارنت بين جنسين

على أساس المقارنة بين عينين

-

ممكن تقول البنت الفلانيّة

أشطر من الولد الفلانيّ

ده مقارنة عين بعين

-

لكن ما ينفعش تاخد عين من الجنس الأوّل

وتقارنها بالجنس التاني كلّه

-

لكن ينفع تقارن الجنس الأوّل كلّه

بالجنس التاني كلّه

-

فتقول مثلا إنّ عدد الدكاترة الذكور

أكبر من عدد الدكاترة الإناث

عدد المهندسين الذكور

أكبر من عدد المهندسات الإناث

عدد الحاصلين على جائزة نوبل من الذكور

أكبر من عدد الحاصلين عليها من الإناث

-

بتتلعب نفس اللعبة دي

لو حصل غرق في إسكندريّة مثلا

فأجيب لك فيضان في اليابان

نتج عنّه غرق مدينة

وأقول لك شوف

ما اليابان كمان آهي فيها غرق للمدن

-

وهنا أنا بقارن عين بجنس

بقارن حالة خاصّة حصلت في اليابان

بحالة عامّة بتحصل في مصر

وأحطّهم الإتنين في خلّاط واحد

والبهايم قاعدة فاتحة بقّها وخلاص

-

لو إنتا بتفهم وبتشوف حلقة زيّ دي

بتبقى متغاظ - بسّ مش عارف متغاظ ليه

-

ودور البوست ده

هوّا إنّي ازيل عنك هذا الغيظ

وأعطيك طريقة

تردّ بيها على هؤلاء المضلّلين

-

بإنّك تقول لهم ببساطة

قارن لي بين الحالة العامّة في مصر

والحالة العامّة في اليابان

من حيث غرق المدن

-

أو قارن لي بين الحالةّ العامّة بين مصر وفرنسا

من حيث نسبة سعر البيضة لراتب الموظّف