السؤال الصحيح - نصف الإجابة  
---------  
ونصف العلم - بالتصفّح  
بمعني أنّك أثناء بحثك عن شئ  
تظهر أمامك أشياء أخري  
بالبحث عن هذه التفريعات  
ستتملّك حصيلة هائلة من المعرفة  
---------  
وضياع البحث - بالشبق  
بمعني  
أنّك أثناء البحث عن التفريعات  
لا تنس العنصر الأساسي للبحث  
وتنساق في البحث وراء التفريعات  
--------  
وإنّما العلم بالتعلّم  
بمعني  
لا تقل  
أنا لا أحبّ البحث  
لا أطيق المذاكرة  
لا أفهم كذا  
لست موهوبا في كذا  
فالعلم - بالتعلّم  
-------  
وأخيرا  
من قال أنّ التعلّم ممتع ؟!  
العلم ممتع  
لكن التعلّم - مرّ  
قال الشاعر  
ومن لم يذق (مرّ) التعلّم ساعة  
تجرّع كأس الجهل طول حياته

علي الإنسان أن يحسن السؤال ويحسن الطلب  
البعض يسأل سؤال كهذا  
أريد كلّ المعلومات الممكنة عن كذا  
والبعض يطلب طلب كهذا  
هل يمكنك مساعدتي بحيث تقوم لي بالمهمّة الفلانيّة  
-  
يا أخي إذا سألت قل  
ما هو الطريق للبحث عن كذا  
ما هي الكلمات التي أكتبها في جوجل فتقودني لنتائج في موضوع كذا  
-  
وإذا طلبت فقل  
هل يمكن ان ترشدني للقيام بالمهمّة الفلانيّة  
-  
مش معقول تلاقي واحد داخل يسأل سؤال مثل  
مش عارف أصمم كذا - أعمل إيه  
طب أجاوب أقول إيه  
زي اللي يقولك انا تايه ومش عارف أنا فين تعالي خدني  
آجي إزّاي يعني  
-  
ومش ممكن حد يطلب طلب إنّك ممكن تصمم لي مشروع تخرّجي  
بسّ بسرعة عشان انا مضغوط ف الوقت  
-  
يعني إنتا مضغوط دي بالنسبة لي هتخليني اتكعبل وأنا باجري مثلا  
إنتا سايب نفسك لحدّ ما بقيت مضغوط  
ولمّا انضغطت حتّي ما حاولتش تمشي بسرعة  
ولا حتّي تمشي  
عاوز حدّ تاني يجريلك  
-  
يا جماعة علينا أن نحسن السؤال  
فالسؤال نصف الإجابة  
وعليك أن تضيق دائرة السؤال في أضيق الحدود  
-  
لسببين  
أولا اللي بتسأله ده ما يعرفش حاجة عن مشكلتك  
فإذا كنت إنتا مش هتوصفها كويّس - هوّا هيعرفها إزّاي  
-  
وما تتخيّلش إنّ عشان إنتا مغروز ف المشكلة ومدرك كلّ أبعادها  
فكل الناس هتبقي زيّك عارفه تفاصيل الموضوع ومش محتاجة شرح  
-  
ده من أخطر ما يتعرّض له الإنسان عند تأليف كتاب أو وصف شئ  
تخيّله أنّ الناس مدركة لما يقول  
-  
طب وبتكتب ليه أساسا إذا كانوا همّا عارفين اللي هتكتبه  
إنتا بتكتب لحدّ ما يعرفش أيّ حاجة عن المشكلة  
-  
ثانيا اللي بتسأله ده وراه شغل فلو سألته سؤال مفتوح كده هيسيب سؤالك ويشوف شغله  
-  
مرّة حدّ بيسالني عن حاجة قلت له عندي ماتريال فيها  
قال لي بس أنا مش عاوز اتعبك وتسافر لحدّ بلدي عشان تجيبهالي  
ومين قال لحضرتك إنّي هتعب نفسي أساسا  
-  
ومرّة بكلّم واحد علي الشات بقول له عندي شغلانة ليك  
بعتلي قم تليفونه  
-  
كان في الخليج ساعتها  
رقم من اللي هوّا الكبير أوي ده  
-  
يعني متخيّل إنّ أنا هكلّمك عشان أجيب لك وظيفة  
إذا كنت إنتا مستخسر المكالمة في نفسك  
أنا مش هستخسرها فيك  
-  
وواحد تالت عاوزني ادخل امتحان اونلاين مكانه  
يعني بالظبط زيّ اللي بيقولي عاوزك تجاملني بشهادة زور في المحكمة  
-  
البعض يدخل يشوف فيديو لحاجة  
وهوّأ عاوز حاجة زيّها  
فيطلب فيديو للحاجة بتاعته مخصوص  
طب ما تشوف الفيديو الأوّلاني وتسقطه علي المشكلة اللي انتا فيها  
-  
كثيرا ما اقول لسائل  
فيه فيديو علي الجروب اسمه كذا  
يقول لي ابعتلي الرابط  
-  
هوّا سر مثلا  
ما الرابط ع الجروب  
-  
وبعد ما يوصل للفيديو يقول لي الاجابة علي السؤال بتاعي في الدقيقة كام  
ما تشوف الفيديو كله  
-  
وبعد ما ما يشوفوش  
يقول لي برده ما فهمتش - ممكن تشرحهولي  
-  
امال انا عامل الفيديو ليه - عشان اشرحهولك  
شوف الفيديو تاني - لو كنت شفته اولاني  
-  
علينا أن نتعلّم كيف نتعلّم ثمّ نبدأ في التعلّم  
زيّ السواقة كده  
تتعلّم تسوق الأوّل وبعدين تسوق