الصحابة رضوان الله عليهم  
لما الرسول صلّي الله عليه وسلّم سألهم  
أتدرون ما المفلس  
-  
قالوا  
المفلس فينا من لا درهم له ولا متاع  
-  
وانا اريد منك ان تقف عند كلمة ( فينا )  
-  
يعني ايه  
يعني هما بيقولوا ده تصورنا الشخصي اللغوي عن الكلمة  
لكنهم فاهمين ان فيه ما يسمي المصطلح  
-  
الكلمة ممكن تتفهم كلفظ بمعني  
وتتفهم كمصطلح بمعني تاني  
-  
فالصحابة بيقولوا ان كلمة المفلس ( لفظا )  
تعني اللي ماعاهوش فلوس  
لكننا منتظرين منك يا رسول الله انك تقول لنا المصطلح بتاعها  
-  
وهنا يبان قوي المشكلة اللي واقعة فيها اجيالنا الحالية  
-  
لو سالت واحد سؤال مثل ( كذا حلال ام حرام )  
هتلاقيه يقول لك ( اكيد حلال ) او اكيد حرام  
-  
تساله عرفت منين  
يقول لك  
( ودي محتاجة سؤال - ما اكيد حلال - بالعقل يعني - بالمنطق )  
ودي مصيبة كبيرة  
-  
انه يتكبر عن البحث والسؤال - ويكتفي بتصوره الشخصي  
وده خطا كبير  
-  
الاصل لما تتعرض عليك قضية - الاصل انك تبحث فيها  
-  
لانه ببساطة لو العقل كافي للتمييز بين الحلال والحرام  
كان لازمته ايه القران والرسول والاحاديث والوحي  
-  
ما احنا قبل الرسول والقران والاحاديث والوحي كان عندنا عقل  
لو العقل كافي - يبقي كان ليه الموضوع كله علي بعضه  
-  
وانا ادّعي ان معظم المسائل اللي بحثت فيها  
كشفت لي في كل مرة قد ايه ان عقلي كان قاصر عن تصورها  
-  
كل مرة بتقول ببساطة الموضوع حلال او حرام  
بتخش تبحث تلاقي تفاصيل وحالات خاصة واستثناءات و و و  
-  
بتحسسك انك لو كنت اكتفيت بتصورك الخاص  
كنت هتخسر كل هذا الكمّ من التأصيل