قبل النقاش مع أي شخص

تأكد من قابليته لقبول ما تحاول إقناعه به

فإن كان قد بدأ النقاش منتهيا منه فلا تناقشه

.

يعني إيه بدأ النقاش منتهيا منه

يعني أخينا ده قرر الأول إنه ما فيش ضرب للزوجة

ونتشقلب بعد كده بقى نشوف أي تفسير

.

فلو كان اللي قدامك كده فلا تناقشه

وواجبك في هذه الحالة هو أن تخبره بأمر الله وتتركه

من باب إقامة الحجة

.

حتى في البيزنس

لو باتناقش مع صاحب مصنع مثلا

فلازم يكون عنده قابلية لإنه يسمع كل مدى النصائح اللي هانصحه بيها

.

ما ينفعش يكون هوا مقرر مسبقا مثلا إنه مستحيل يبيع المصنع مثلا

لو هوا مقرر قرار زي ده فأنا نصيحتي ليه هتكون غير مجدية

لإنه ممكن يا أخي يكون الحل الوحيد هو إنك تبيع المصنع

فلو إنتا من الأول حاطط إكس على البديل ده يبقى باقي كلامنا مالوش لازمة

.

كذلك

لو إنتا من الأول رافض ضرب للزوجة

فما فيش معنى لإننا نتناقش بخصوصه

.

لازم تتنازل قبل النقاش عن هواك

وتقر بقبولك لحكم الله سبحانه وتعالى أيا كان

لإنك . ببساطة . عبد

وده معنى العبودية

.

بل إن ده هو معنى الإسلام أصلا

معنى كلمة ( مسلم )

هو شخص ( أسلم ) أمره لله سبحانه وتعالى

فهو سيطيع أمر الله سبحانه وتعالى على سبيل التسليم بدون أي معارضة

.

فيه ناس بتبدأ النقاش من التحرج من وجود حكم ما في الإسلام

لو إنتا محرج من أحكام الإسلام براحتك

إنتا هتتحاسب لوحدك

.

لكن أنا مش هناقشك

لإنه نقاش مبتور عقيم لن ينتج عنه تغيير

.

اتكلمنا قبل كده عن الناس اللي بتضع تصوراتها الخاصة عن الرحمة مثلا

فلو وجدت الله سبحانه وتعالى يفعل خلاف ما تصوروا هم عن الرحمة اعتبروا أن الله سبحانه وتعالى غير رحيم

.

ناس بترفض العبودية في الإسلام مثلا

سبب الرفض ده هو إنهم ابتداءا قرروا إن العبودية ضد الرحمة

وده غلط . تقريرهم ابتداءا بده غلط

.

والصح هو أن تسأل نفسك

هل الله سبحانه وتعالى أباح العبودية في الإسلام

الإجابة نعم

إذن لا تعارض بين العبودية والرحمة

.

على نفس الشاكلة فيه ناس بتضع تصوراتها الخاصة عن الرفق والتيسير في الإسلام مثلا

فلو وجدوا حكما مخالفا لتصورهم اعتبروه غير رفيق وغير ميسر

.

واجبك كمسلم إنك تنزع كل تصوراتك الشخصية . ثم تسأل عن حكم الله في أمر ما .

وتعتبر حكم الله سبحانه وتعالى هو الأصل

ثم تعتبر ما زاد عنه مغالاة . وما نقص عنه تفريط

.

لكن ما يحدث هو أن بعض الناس تتخذ لنفسها تصورات خاصة

فإذا وجدت حكم الله أعلى من تصورها اعتبرته تشددا

وإذا وجدت حكم الله أوسع من تصورها اعتبرته تهاونا

.

إنتا كده مش عبد

معنى العبودية هو أن تكون أنت تابعا لحكم الله سبحانه وتعالى

لا أن تكون أنت من يقيم حكم الله ويبدي رأيه فيه

تبقى عبودية إزاي دي ؟!