كتير بتلاقي نفسك متضايق ومانتاش عارف ليه  
فيه ناس بتقترح ان عقلك "الباطن"  
بيكون بيفكر في افكار حزينة او مثيرة للغضب  
وانتا مش حاسس بيه بيهبّب ايه جوّا أصلا  
ما هو باطن بقي  
-  
طيب  
المهم هنا هوا ان عقلك الواعي يفهم كده  
لانه لو ما فهمش كده هينكّد عليك وعلي اللي قاعدين جنبك  
-  
يعني عقلك الواعي يقول لك  
علي فكرة الواد عقلك الباطن عايش دور صعبانيات دلوقتي  
فسيبه ياخد مرحلته ويعدي ابن الصرمة ده  
-  
مهم جدا انك ما تتعاملش مع حد في الوقت ده  
لانك ممكن تطلع غلك فيه  
او غل "عقلك الباطن " يعني  
-  
انتا شخصيا جميل ما فيش فيك حاجة وفرفوش دلوقتي  
بس عقلك الباطن دلوقتي مش فرفوش  
هنعمل ايه يعني  
-  
لو انتا قوي شوية  
ممكن تطنش عقلك الباطن  
وتسيبه يتعامل براحته مع صعبانيّاته دي  
بينما انتا بتتعامل مع الناس فاشخ ضبك عادي جدا  
-  
لو انتا اقوي واقوي  
ممكن انتا وعقلك الواعي  
تمسكوا عقلكوا الباطن تنفضوه علقه محترمة  
زي ابو محمد هنيدي ما عمل معاه في وش اجرام  
جري ايه ياد يا ابن الكلب يا جزمة  
ايه الدوشة اللي عاملهالنا دي يا مجنون يا ابن المجنونة  
-  
واي حد معدي تقولوله لا ابدا ما فيش حاجة  
ده عقلي الباطن حبّ يعمل معايا مصطفي كامل  
عملت انا فيها حزلقوم ودخلت عليه ولا  
فيه ايه يالا  
انا مش مواتن انسان تبيعي  
ولا  
المكان كله محاصر  
سلموا نفسكوا يا ولود ال.......  
-  
لو انتا اقوي واقوي واقوي ممكن تضحك عقلك الباطن  
خشّ عليه دخلة حمادة سلطان  
لقيته قافش ومش عاوز يضحك  
خش عليه دخلة الخليل كوميدي  
أصل الضحك ف مصر  
-  
بالمناسبة  
انا باكتب البوست ده من وحي تجربة من دول مع عقلي الباطن  
-  
[#لازم\_تبقي\_كوي\_كوي](https://www.facebook.com/hashtag/لازم_تبقي_كوي_كوي?source=feed_text)  
[#حلوة\_من\_وحي\_دي](https://www.facebook.com/hashtag/حلوة_من_وحي_دي?source=feed_text)  
[#ممكن\_تسأل\_عقلك\_الباطن\_عن\_جمع\_وحي](https://www.facebook.com/hashtag/ممكن_تسأل_عقلك_الباطن_عن_جمع_وحي?source=feed_text)  
[#آهي\_أيّ\_حاجة\_يتلهي\_فيها\_والسلام](https://www.facebook.com/hashtag/آهي_أيّ_حاجة_يتلهي_فيها_والسلام?source=feed_text)  
[#أنا\_بتاع\_ميكانيكا\_أساسا\_مالي\_ومال\_الهبل\_ده](https://www.facebook.com/hashtag/أنا_بتاع_ميكانيكا_أساسا_مالي_ومال_الهبل_ده?source=feed_text)  
[#تلاعبني\_ألاعبك\_وأكشف\_ملاعبك](https://www.facebook.com/hashtag/تلاعبني_ألاعبك_وأكشف_ملاعبك?source=feed_text)  
[#أنا\_عاوزك\_تفرفش\_وتظغطط](https://www.facebook.com/hashtag/أنا_عاوزك_تفرفش_وتظغطط?source=feed_text)  
[#جايلكوا\_يا\_شويّة\_علماء\_نفس](https://www.facebook.com/hashtag/جايلكوا_يا_شويّة_علماء_نفس?source=feed_text)  
[#وتحسب\_أنّك\_جرم\_صغير\_وفيك\_انطوي\_العالم\_الأكبر](https://www.facebook.com/hashtag/وتحسب_أنّك_جرم_صغير_وفيك_انطوي_العالم_الأكبر?source=feed_text)  
[#العقل\_الباطن\_ده\_له\_علاقة\_بالأكل](https://www.facebook.com/hashtag/العقل_الباطن_ده_له_علاقة_بالأكل?source=feed_text)؟!!!