من اكثر كلمات الحق التي يراد بها الباطل  
ان يقول احدهم  
استفت قلبك ولو افتوك  
-  
تستفتي قلبك ازاي - هل عندك الادوات اللي تستفتي بيها قلبك - لو سالت حشاش وقال لك استفتيت قلبي فوجدت الحشيش حلالا - هل تقره علي ما هو فيه  
-  
وحين يذكر لك احدهم الايه والحديث - تقول له هذا رايك وانا استفتيت قلبي فقال لي بخلاف ذلك - هذا الموضوع ليس موضوع رؤية ومنطق وفلسفة - هو موضوع ايه وحديث وفهم سلف الامة - فاذا توافرت انقطع سبيلك الي الاجتهاد  
-  
اذا حضر الماء بطل التيمم  
-  
مش من حقك تجتهد في حكم شرعي فيه ايه وحديث - اجتهد في المتشابهات - ومش من حقك تجتهد اذا لم يكن لديك ادوات الاجتهاد  
-  
لو ظهر مرض حديث - فمش من حق اي واحد معدي في الشارع انه يقترح له علاج - لازم يكون استاذ دكتور طبيب عشان يجتهد - وبعد كده يقول ان اجتهاده ممكن يبقي غلط  
-  
لكن مش اي واحد قام من النوم غسل وشه يقول لك انا مجتهد - حضرتك اساسا لا ترقي لكونك مقلد - ولو سالتك ما هي احكام التقليد لن تعرف - فما بالك باحكام الاجتهاد  
-  
اللي حضرتك فيه انك فاكر الموضوع خناقة او فاكر الموضوع فزوره وكل واحد يشغل دماغه ويوصل لحل  
-  
مانتاش مقدر مدي ضخامة النصوص الشرعية - ولا عندك الادوات اللي تتلقي بيها النصوص الشرعية  
-  
حتي فهم النصوص له قواعد - اللي اسمها اصول الفقه - يعني مش كفايه ان يكون عندك عقل عشان تفكر - لازم يكون معاك جنب العقل ده كاتالوج تشغيل العقل في الدين - اللي هوا اسمه اصول الفقه  
-  
زي ما مش من حق اي حد يجتهد في الهندسة من غير ما يكون دارس  
والا هيبني بيت يقع علي دماغه  
لازم يكون معاه الادوات ويكون عنده الفهم الهندسي  
ويكون حافظ القواعد والقوانين اللي الاف المهندسين افنوا حياتهم فيها من قبله  
وبعد كده يبقي يبدع ويصمم حاجات ما حدش صممها قبله  
-  
واني علي يقين ان احدهم لو تعب وراح يعمل عملية  
فجابوله واحد من الشارع يعمل له العملية  
وقالوله ده مجتهد في الطب  
ما دخلش كلية طب ولا عمره فتح كتاب  
بس هيمسك المشرط ويشرّح فيك وهيستفتي قلبه ولو افتوه  
ولو العملية باظت وشوهك يبقي اجتهد واخطا يا سيدي وله اجر  
هههههههههههههه  
ولو العملية نجحت يبقي له اجران  
اتحداه يقبل يخلي الاخ الطبيب المجتهد اللي مش دارس ده يعمل له العملية  
ههههههههههه - حتي لو عملية في صباعه  
هذا حرصك علي جسمك فكيف تدني حرصك علي دينك الي هذا القدر من الاستهتار  
-  
فلما تكون الادوات دي مش متوفرة معاك - وتقول عن نفسك مجتهد  
فاكرني هاحترم رايك - لا طبعا - حضرتك ما تعرفش احكام التقليد فكيف تكون مجتهدا  
-  
دينك دينك - لحمك ودمك