فيه حاجة اسمها ( نظرية الإله الأب )

ودي بتقول إنه طالما ربنا خلقنا يبقى يعمل لنا اللي إحنا عاوزينه

وده تناسي كامل لحقيقة إننا مخلوقين في الحياة في اختبار أساسا

.

لا . اختبار إيه

النظرية دي بتعتبر إنك طفل في رحلة

وربنا هو باباك هيجيب لك كل البلالين اللي إنتا عاوزها

.

فيه نظرية أسوء من كده

مفادها إننا إحنا اللي نحدد الصح

وبعدين نلوم ربنا سبحانه وتعالى لأنه لم يتطابق مع الصح بتاعنا

.

فنقول مثلا

الأمر الفلاني من أوامر الدين مستحيل يكون صحيح . لإنه يتنافى مع الرحمة

هنا إحنا اللي حددنا إيه هيا الرحمة وإيه اللي مش رحمة

فلو ربنا سبحانه وتعالى خالف الرحمة بتاعتنا يبقى ربنا غلط والعياذ بالله

.

ما تستغربش

ناس كتير تقول لها على أمر من أمور الدين

يقول لك يا أخي . دا الدين يسر

هو بيقول بلسانه أن هذا الأمر من الدين ليس ميسرا . ويتهم الدين بعدم التيسير

فهذا الأمر ليس ميسرا على مقياسه هو الشخصي

فطالما هذا الأمر خالف مقياسي . فهو خطأ . وعليكم أن تغيروه حتى يطابق مقياسي

.

كلمة الدين يسر معناها إن كل ما فرضه الدين هو يسر . إنتا لو شايفه غير ميسر فإحنا بنقول لك لا هو ميسر . ظبط منظورك إنتا وإنتا تشوفه ميسر

لكن الناس عاوزة تنقل المبدأ ده ليصبح ( اليسر دين ) . يعني اللي بالنسبة لنا ميسر هنعمله دين

.

فيه خلل كبير في المفاهيم محتاج يتعدل