اذا كانت الزوجة تهتم بصنع القهوة للضيف أكثر من اهتمامها بها إذا كانت تصنعها لزوجها . فبءست الزوجة  
واذا كان الزوج يتلطف مع ضيوفه وضيفاته أكثر مما يتلطف مع زوجته وأبناءه فبءس الزوج

كلمة " الاهتمام ما بيتطلبش " بتاعة الستات  
هي نوع حقير من طلب الاهتمام  
ما هو أصل انتي قاعدة ضاربة بوز ليه  
عشان يسألك طبعا ويتطمن عليكي  
يبقي ده ايه ؟  
" طلب اهتمام "

- زعّلك يا بت ؟  
\* أيوه  
- اتطلقي منه  
\* حاضر  
- بيتك اتخرب وحياتك اتدمرت وعيالك مستقبلهم اتدمر . آني آسفة

الراجل يحبّ التغيير  
والستّ تحبّ التقدير  
[#قول\_يا\_شقلشة](https://www.facebook.com/hashtag/قول_يا_شقلشة)

ايام ما كنت مدرب كاراتيه  
كنت بقول للاولاد  
هنعمل التمرين ده وهعد من 1 ل 10  
وابتدي اعد  
اقول  
1  
2  
3  
4  
5  
وهكذا واوصل ل 10  
واكمل  
واكمل تاني  
اوصل ل 20  
وطبعا الاولاد بينفذوا التمرين وساكتين  
اقوم اوقف التمرين  
واقول لهم  
لما لقيتوني خلفت الاتفاق اللي بيني وبينكم  
ما حدّش اعترض ليه ؟!  
يااااااااااااااه  
أيام جميلة  
كان فيه امل يطلع جيل محترم يرفض الظلم  
مش الاجيال اللي قبلنا اللي ربتنا علي اساس نطاطي للريح لحد ما يعدي  
وهما نفسهم فضلوا مطاطيين للريح طول عمرهم والريح ما عداش  
الريح ركب ضهورهم زي الحيوانات  
وعاوزين يورثونا اسوء صفة اكتسبوها في حياتهم

قتل رجل أبا رجلين علي عهد عمر  
فجاءا به إلي عمر ليقتص لهما منه  
القصة طويلة  
ولكنّي أريد منها شاهدا آخرا  
كيف جاء هذان الرجلان بقاتل أبيهما إلي عمر بهذا التحضّر  
لم يضربانه  
لم يشتمانه  
لم يؤذيانه  
هذا لأنّهما كانا واثقين من عدالة الفاروق  
فإذا رأيت الناس بدأت تقتصّ لنفسها  
فلا يجد الأريب صعوبة من أن يدرك أنّ الحاكم أصبح ضالما  
فلو كان عادلا لما كلّفوا انفسهم عناء الاقتصاص لأنفسهم  
تأمّل التحضّر في قوله تعالي  
ومن قتل مظلوما فقد جعلنا لوليّه سلطانا  
ليس المجتمع الإسلامي بمجتمع الغابة  
يأخذ كلّ فيه حقّه بطريقته الخاصّة  
ولكن للدماء أولياء  
فإذا قتل أحدهم آخرا فإنّ المجتمع يرجع الأمر لوليّه  
فإذا تهاون وليّ الأمر في القصاص  
فهل يقع اللوم وقتها علي من يأخذ حقّه بيده  
ناهيك عن أن يكون وليّ الأمر ذاته هو سافك الدمّ

"أزاي بتقدر تحمّس نفسك وتكمّل بعد أي فشل؟"

حالة الحماسة أو وجود الدافع عموما حالة مُتقلبة وماينفعش يُعتمد عليها وماتستاهلش تضيّع وقتك عشان توصلها!  
الأحسن إنك تزرع في نفسك الإنضباط والتهذيب عن إنك تعتمد على التحمس للعمل.  
أجبر نفسك على العمل، أجبرها على إنك تقوم من السرير، حتى لو مكسل ومش عاوز أجبر نفسك إنك تلعب رياضة. حتى لو مزاجك مش رايق أجبر نفسك ع العمل بشكل أقوى وأذكى.  
ولما تلاقي نفسك ماعندكش الرغبة او القدرة إنك تعمل اي حاجة، عاند نفسك وأعمل أي حاجة مفيدة.

تحفيز النفس إحساس عابر جدا وسهل الإعتماد عليه والنفس بتحبه لأنه مابيحتاجش أي مجهود وبيحسسك بالإنجاز، هو بيجي لحد عندك ويحمسك ويقنعك وإنت "على حطة إيدك" كدهDescription: https://static.xx.fbcdn.net/images/emoji.php/v9/fac/1.5/16/1f605.png😅 ع السرير إنك هتبدأ قصة نجاحك من بكرة، وبكرة يجيب بكرة... بس إنت ضميرك مرتاح ومتكيّف Description: https://static.xx.fbcdn.net/images/emoji.php/v9/f2/1.5/16/1f474.png👴

لكن تهذيب النفس تقدر تعتمد عليه حتى في اكتر حالاتك بؤسا.  
التحفيز إحساس لحظي... عشان كده، السؤال مش ازاي تجيب الحماسة إنك تحاول... السؤال الصح هو ازاي تدّرب نفسك إنك تحاول في أكتر وقت ماعندكش فيه أي حماسة أو أمل في النجاح"

وفعلا كنت قرأت مرة إن طريقة من طرق علاج الإكتئاب هي إنك تجبر نفسك إنك تعمل الحاجات اللي الإكتئاب مانعك تعملها.

ربنا لما إتكلم عن الشخص الغافل وصفه بإنه: "اتَّبَعَ هَوَاهُ وَكَانَ أَمْرُهُ فُرُطًا" يعني طاوع نفسه ومشي وراها لحد ما ضاعت حياته زي العقد اللي اتقطع واتبعتر ع الأرض!

الإجابة تتلخص في نصيحة الحسن البصري لعمر بن عبد العزيز، لما قاله:  
"اِعصِ هواك، والسلام." Description: https://static.xx.fbcdn.net/images/emoji.php/v9/ff3/1.5/16/2764.png❤

ربنا ينفعنا بما علّمنا ويجعلنا بما علمنا عاملين. (منقول)

بخصوص الحدّ الأدني للأجور

يا شعب غبي

لماذا لا تفهمون أنّ رفع الأجور يضرّكم  
ما يفيدكم هو خفض الأسعار

رفع الأجور يفيد حوالي 5 % من الشعب  
وهم العاملون في الحكومة

يفيدهم في مواجهة ارتفاع الأسعار  
الناتج عن رفع أجورهم فلا يشعرون بارتفاع الأسعار

بينما لا يشعرون أيضا بارتفاع أجورهم

حدّثني إذا عن ال 95 % الذين لا يعملون في الحكومة

يطلع لي بأه واحد غبي يقول لي  
يعني إنتا مش عاوز المرتّبات تزيد

انا قلت انا عاوز الأسعار تقلّ  
ولما الأسعار تقل  
القوّة الشرائيّة لنفس المرتّب هتزيد حتّي ولو المرتّب نفسه ما زادش  
وفي نفس الوقت القدرة الشرائيّة لمن لا يعملون في الحكومة ستزيد ايضا

دلوقتي فيه واحد بيبيع جرجير  
والدولار غلي  
هل من حقّه يغلّي الجرجير ؟  
-  
هتقول لي يغلّيه ليه ؟  
هوّا بيستورده ؟  
ولا بيشتريه بالدولار ؟  
لأ طبعا - يبقي مش من حقه يغلّيه  
-  
وده منطق خاطئ  
ليه  
لإنّه مش الفيصل هوا بيشتري الجرجير بإيه  
ولكن  
هوا بيبيع الجرجير ليه أساسا  
هل هياخد الفلوس ياكلها  
ولا هيشتري بيها حاجات  
الحاجات دي غلت  
يبقي هوا لما بيغلي الجرجير مش هيحط الفرق في جيبه  
ده هيديه لتاجر تاني  
والتاجر التاني هيديه لتاجر تالت  
وهكذا  
-  
تاجر الجرجير يبقي غلطان لما يغلي الجرجير وهوا لسه بيشتري احتياجاته بالسعر القديم  
-  
أو  
طالما إنتا شايف إنّه يلتزم بالسعر القديم باعتباره ما بيشتريش الجرجير بالدولار  
يبقي نعمل له استثناء لما يروح يشتري أي حاجة من أيّ محلّ إنّه ياخدها بالسعر القديم  
باعتباره مالوش علاقة بمسألة الدولار دي ولا بيشتري الجرجير بالدولار ولا بيبيعه بالدولار  
-  
وما زالت الدولة تعامل مواطنيها علي إنّهم في أولي حضانة  
ومستوي زبالة من الخطاب الإعلامي  
وويك ويك وصويت نسوان  
وليلة جامدة قوي سعاتك

يا جماعه الناس الي بتراهن أن الدولار هيغلي او هيرخص  
الدولار لا بيغلي ولا بيرخص  
الدولار ثابت  
الجنيه هوا اللي قيمته بتتغير  
والمنتجات بردو ثابته  
الجنيه هوا اللي بيضعف فبيحتاج يجيب جنيهات تتشاكل جنبه عشان يقدر يشتري حاجة  
يعني  
اللي معاه دولار ما يقلقش  
عنده دهب ما يقلقش  
حتى ارض ما يقلقش  
عربية  
جاموسة  
شقة  
اي سلعة . بما فيها الدولار . وهو بالفعل اصبح سلعة . اي سلعة قيمتها ثابتة  
المتغير الوحيد في المعادلة هوا الجنيه  
ولذا لا انصح بتخزينه باي حال من الأحوال  
اما تخزين قيمته في اي سلعة فهو عين الحكمة الان  
يعني بطل تطلع لسانك للي مخزن دولارات  
هوا مخزن سلعة مش عملة  
والسلعة بتحتفظ بقيمتها في ذاتها  
فمش هيخسر  
والدولة لو طرحت دولارات في السوق عشان تهبط الدولار  
فده تخدير مؤقت وليس علاج  
لانه ببساطة ما عندها ما يمكنها من الاستمرار في حقن المخدر  
لان المخدر مش متوافر اساسا في الصيدليات  
يعني البنوك ما فيها دولارات  
هما بس بيفرحوا للناس في الاول عشان يتهيالهم أن تعويم الجنيه ده كويس  
بعد كده هيقطعوا المخدر عن المريض  
وهيسيبوه يصرخ من الالم  
بعد ١١ ١١ غالبا  
لنا الله

يعني الدولار نزل  
طب روح لاي تاجر عملة اشتريه منه النهارده رخيص  
وبيعهوله بكره غالي  
وما تقلقش هوا هيبقي اهبل وهيسيبك تتغدي بيه قبل ما يتعشي بيك  
لسان حاله لما تروح تشتري منه الدولار رخيص  
اييييييه  
ايييييييييييييييه  
اللي بنعمله في الناس هيتعمل فينا ولا ايه

الناس بتلوم ع الشعب المصري  
عشان لما لقي صندوق الزبالة ملان  
رمي الزبالة جنبه  
لأ مالوش حقّ  
المفروض كان ياخد الزبالة  
ويحطّها في الصالة عنده  
علي ما صندوق الزبالة يفضي  
ولو صندوق الزبالة ما فضيش  
المفروض يحطّ الزبالة في الصالون  
ولو الشقّة اتملت  
يأجّر شقّة جديدة يحطّ فيها زبالته  
حكومة نايمة  
عاملة صناديق زبالة لا تكفي استخدام الشعب  
وحكومة نايمة  
ما بتشيلش الزبالة من الصناديق  
رغم إنّ الناس بتدفع تمن الخدمة دي  
وممكن بتدفعه أكتر من مرّة  
وبعد ده كلّ يقولك أصله شعب متخلّف

مريض راح لدكتور  
الدكتور قرف منه عشان مريض  
وقاله لما تخف اباه تعالالي

ده حال اللي بيدور علي بيئة نضيفة عشان يصلحها

بينما المفروض لما تلاقي بيئة مش نضيفة انك تصلحها

اما اللي عاوز الناس كلها تباه كويسه عشان يباه هوا كويس

احب اقوله  
لما نباه كلنا كويسين فبناقص حضرتك تباه كويس

من الاخطاء الشائعه في كروت الافراح  
ستر اسم العروس  
وهو ستر مذموم  
اذ أن الاصل في الزواج هو الاشهار  
ليعلم القاصي والداني أن فلانة اصبحت حرم فلان

إسرائيل تسعي لهدم المسجد الأقصي  
حكّام العرب - نشجب ونندّد  
الشعوب العربيّة - هؤلاء حكّام لا يقدرون إلا علي الشجب والتنديد  
-  
موقف آخر  
فرنسا تسبّ الرسول  
الشعوب العربيّة - صصصصممممممممتتتت تتتتتاااااممم  
-  
طب في رأيك إنتا  
مين اللي عنده ردّ فعل أقوي  
الحكّام العرب ولا شعوبهم  
-  
طب ع الأقلّ الحكّام بيشجبوا وينددوا  
إنتوا بقي كشعب عملتوا إيه  
-  
الجديد بقي إنّ الشعوب بقت بتدين ردود الأفعال  
أنا كنت فاكرهم مش عاجبهم الشجب والتنديد  
وعاوزين يرفعوا ردّ الفعل لدرجة إتّخاذ إجراء عملي  
-  
أتاريهم كانوا بينتقدوا الشجب والتنديد أساسا  
وكانوا عاوزين ينزلوا بيه لمرحلة الرضا والتسامح  
-  
هنجيبلكوا حكّام منين وإنتوا أساسا أسوء من حكّامكم

جنبنا فرح  
بغض النظر عن كمية الازعاج مش الطبيعي  
والساعة بقت 12 وفيه ناس عايزين يناموا  
بما فيهم العريس والعروسة عاوزين يناموا بردو  
هما مش فرحانين زي اللي بيهيصوا جنبهم  
هوا نفسه الفرح يخلص حالا  
بس عقليات شعب متخلف  
بغض النظر عن كل ده  
الا ان الفرح من ساعة ما اشتغل  
وهوا مشغل اغاني حزايني  
والناس هتموت من الهيصة  
يعني حد يهيص علي فوق الشوك  
اللي الناس بتقول عليها فوق الشوق  
آهو كله كده حزايني حضرتك  
وده دليل دامغ علي العقلية الموجودة دلوقتي  
وفرحانين قوي بالشخلوبة  
اللي هيا زي ما تكون بطنك مليانة هوا  
وتتخلص منه علي مراحل  
يا جدعان دي ذنوب مؤلمة  
يعني بتاخد ذنوب  
وبتقرف  
ده غباء

لما تلاقي واحد فقير وغلبان وضاربه السلك  
والحكومة شايلة ايدها عنه وسايباه يطبّش في بحر الغلاء ويتلطم في مؤسسات الدولة وتتهان كرامته وتتقلّ قيمته  
ويوم ما يروح للحكومة برجله القسم فبيعرف قيمته الحقيقية وانه حشرة في المجتمع  
وتلاقيه شايف ان الحكومة بتوزع الخير علي البشوات وولاد البشوات  
وولاده هما مالهمش الا الجزمة القديمة حتي لو كانوا متفوقين وعاملين اللي عليهم  
وتلاقيه شايف بعينه ان اي محاولات للاصلاح بتتدفن والمبادرين بيها بيروحوا ورا الشمس  
وبعد ده كله تلاقيه يقول لك العيب علي الشعب  
الحكومة هتعمل ايه لشعب مش عاوز يشتغل  
تلاقيه بيقول لك كده وهوا شغال ورديتين وولاده شغالين وهما عندهم 15 سنة  
ومراته شغالة بردو مش متستتة ومتهننه في بيتها  
فطبيعي تسال نفسك ازاي بعد ده كله يقول ان العيب في الشعب  
اقول لك انا  
هوا بيقول كده لانه جبان  
لان الحل السهل انك تقول ان العيب في الشعب  
لكن لو فتحت بقك وقلت الحق اللي انتا عارفه بينك وبين نفسك  
هتاكل علي قفاك  
يبقي ليه  
هيا مش ناقصة قلة قيمة اكتر ما هي مقلولة لوحدها اساسا  
فخلينا منافقين بيننا وبين نفسنا  
ونقول اننا السبب عشان نعدي  
شعب اتربي علي انك تطاطي للريح لحد ما تعدي  
ويقول لك الجبن سيّد الاخلاق  
مبروك عليكوا عيشتكوا السودة اللي انتوا عايشينها  
اللي ما تستحقوش اكتر منها

العمل والجريمة  
.  
من كتر الشبورة  
ما كنتش واخد بالي اني راكن جنب كافيتريا  
.  
المهم  
شفت الكافتيريا ونزلت اجيب كباية شاي  
كل الناس اللي علي الكافتيريا سواقين نقل  
وبيبصولي علي اني من اليابان  
.  
الطبيعي في الموقف ده انك تخاف علي العربية  
لكن انا ما خفتش  
لان كل الناس دي شغالة  
واللي شغال ما يلزموش يرتكب جريمة

فلتعلم الحكومة انها حين توفر فرص عمل للشباب  
فانها في نفس الوقت تكافح الجريمة  
.  
وليعلموا انهم حين يحاربون الشباب في اكل عيشهم  
كان يصادروا تكتكا مثلا من شاب بحجة الرخص  
فانهم لا يحاربونه في رزقه فقط  
بل يدفعونه دفعا نحو الإجرام  
.  
وبالطبع مع عدم التماس العذر لغير العامل اذا اجرم

فيه دول بتديك مرتب قليل وتديك دعم  
ودول تديك مرتب كبير وتشيل الدعم  
ودول ما تديكاش مرتب خالص وتتكفل بيك  
إحنا ف مصر بناخد من كل نظام حتّة  
زي اللي راكب 128 ومعلق عليها بي إمّ  
فاكر إنّه كده يعني خلاص  
لأ والمصيبة تلاقي ناس بتقول لك  
ما فيه دول كده  
ده بالظبط زي اللي تقول له  
ما ينفعش تركب دي علي الفيات  
يقول لك  
ما هي راكبة ع البي إمّ  
تبأه عاوز تقول له  
يا حيوان دي راكبة ع البي إمّ لأنّها بي إمّ

حين أقول أنّ المرأة أقلّ ذكاءا من الرجل  
أنا لا أسئ بهذا إلي أمّي

لو كنت تري أنّ المرأة أكثر ذكاءا من الرجل  
وبمنطقك أنت  
فأنت تسئ إلي أبيك

نحن الذين نحمّل الأمور أكثر من طاقتها

ليس التوصيف سبّا

هذا ما لا يدركه الكثيرون  
وهذا ما يثير ضغائن قلوب الكثيرين

في حين أنّ الأمر أبسط من ذلك بكثير  
الذكاء كالقوّة  
وهو احد أشكالها  
وله مقاييسه  
وهو موضوع بحت لا يرتبط بالأفضليّة ولا المشاعر ولا الحبّ والكره

متوسّط اطوال الرجال أكبر من متوسّط اطوال النساء  
الكتلة العضليّة للرجال تعادل ضعف القوّة العضليّة للنساء  
متوسّط اوزان الرجال أكبر من متوسّط أوزان النساء  
متوسّط نتائج الرجال في اختبارات الذكاء أكبر من متوسّط نتائج النساء

هي أرقام حقيقيّة  
يمكنك إنكارها  
أنت حرّ  
ولكن لا تربط بينها وبين الإساءة أو الاحتقار أبدا

كلّ ميسّر لما خلق له

عليك أن تؤمن أنّ بعض الأحداث خارجة عن الترتيب البشري  
يعني مش معقول تمشي ورا كل حدث وتحاول تجيب ترتيب مؤامراتي ليه  
يعني مثلا باسم يوسف ظهر أيّام مبارك عشان يقلّب الشعب عليه  
وظهر أيّام طنطاوي عشان يكره الناس ف الإخوان  
وظهر أيام مرسي عشان يكره الناس في مرسي  
واختفي بعد كده عشان أوامر المخابرات  
وظهر تاني عشان المخابرات قالت ما ينفعش يتقال علينا كده  
واختفي تاني عشان السيسي بقي رئيس  
وظهر تاني عشان السيسي قال ما ينفعش كده  
مش معقول تمشي ورا كلّ حدث وتحط له أسباب قبليّة ليه  
وكأنّك كنت قاعد معاهم  
سيب شويّه للأقدار يا أخي  
مش كلّ حدث ليه ترتيب بشري  
لكن كلّ حدث له تقدير إلهي  
عليك ان تؤمن بذلك

من عيوب الجيل اللي قبلنا  
إنّه اتربّي علي القمع

لكن ما تنساش أبدا  
إنّهم ما ربّوناش عليه

لو رجعت خطوة لورا  
هتلاقي القمع اللي اتربّوا عليه هوا جريمة أجدادنا  
والحريّة اللي احنا اتربّينا فيها هي فضل آبائنا

لكن ما ننساش بردو  
إنّهم قبلوا القمع من أجدادنا  
واحنا رفضنا القمع منهم

الموضوع ملخبط  
بس بردو شكرا رغم نعم الدستور دي  
تسلم إيديكوا

وقل ربّ ارحمهما كما ربّياني صغيرا

شركات التدريب لما تحب تحسس الطلبة ان المحاضر ممتاز  
بيكتبوا المحاضر خبرة 10 سنين مثلا  
-  
الحمد لله وبلا فخر  
كنوا بيكتبوا في كورساتي - المحاضر محمود مرزوق  
ههههههههه  
-  
ولقد شفي نفسي وابرأ سقمها - قيل الفوارس ويك عنتر اقدم  
يدعون عنتر والرماح كانها - اشطان بئر في لبان الادهم  
-  
بعيدا عن الموضوع  
فيه حاجة اسمها دورة حياة المنتج  
الانسان الذكي هوا اللي يدرس دورة حياة المنتج اللي بيبيعه  
او الخدمة اللي بيقدمها  
-  
والانسان الاذكي هوا اللي يعرف يدخل سوق المنتج ده امتي  
افضل وقت هو ما بين مرحلة النمو والنضج  
بيعفي نفسه من مخاطر التجريب  
ويضمن زبون متلهف جاهز  
-  
والانسان الاذكي هوا اللي يعرف يخرج من سوق المنتج امتي  
والوقت المثالي هوا في اواخر مرحلة الاشباع  
لان بعد كده ما هي الا الخسائر المحتّمة  
-  
والانسان الاذكي والاذكي هوا اللي في مرحلة النضج او القمة  
يكون بيفتح باب سلعة جديدة  
علشان وموجة السلعة الاولي بتنزل - يكون هوا بيركب موجة السلعة التانية  
فيفضل طول عمره علي القمّة  
-  
الكلام البسيط والسهل والجميل اللي في السطرين تلاتة اللي فاتوا دول  
كفيلين ينقلوا مصانع وشركات وافراد بل حتي ودول  
من حياة التخبّط الي حياة الاستقرار  
-  
ما الفخر الا لاهل العلم انهم - علي الهدي لمن استهدي ادلاء  
ففز بعلم تعش حيا به ابدا - فالناس موتي واهل العلم احياء  
-  
وهذا مقال عن دورة حياة المنتج

يا شويّة إعلاميين بهايم  
المفروض إنّكوا تنقلوا للشعب السلوكيّات المثاليّة  
لكن ألاقي إعلان واحد بيجري جنب الأتوبيس وبينط فيه  
وألاقي في أغنيّة بشرة خير السوّاق سايب الدركسيون وبيرقص  
يعني إنتا كإعلام المفروض تقول للناس ما يعملوش كده  
تقوم تصوّر ده  
والكلام اللي ماشي جنب الصورة  
إنّ هيّا دي البلد الحلوة  
ده المثال الجيّد  
إيه القرف ده  
المفروض ما تنقلش للشعب صورة واحد راكب عربيّة إلا أمّا يكون رابط الحزام  
ممنوع تجيب صورة حدّ بيدخّن سيجارة  
يطلع لي واحد فكيك يقول لي الإعلام بينقل الصورة اللي في الشارع  
يا سلام  
يعني لما نشوف فساد في الشارع ننقله ولا نقوّمه  
مش عارف الناس دي بتفكّر إزّاي  
المفروض إنتا شايف فيه حاجة وحشة في المجتمع تقوّمها  
تقول للشعب ما يعملهاش  
مش تصوّرها علي خلفيّة إنّ ده شئ كويّس  
ده مش إعلام فاشل  
ده إعلام قذر

عاجبني قوي الناس اللي بتقترح زيادة المرتبات  
عشان الشعب يقدر يواجه زيادة الاسعار  
حاجة كده زي ما البقال يقول لك كيلو الرز غلي من ١٠ جنيه ل ١٥  
تقول له انا موافق ادفع ١٥ جنيه بس اخد بيهم كيلو ونص  
بتتخابثي في التصويرة  
الحكومة رافعة الاسعار يا شاطر منك ليه  
عشان تسحب الفلوس من جيوبكوا  
تقوموا تقترحوا عليها تديكوا فلوس  
انتوا مجانين رسمي  
طب كان ليه م الاول  
ما كانت الحكومة ما رفعتش الاسعار وخلاص

بمناسبة موضوع سيب مراتك للي يغتصبوها

هوّا الرسول صلّي الله عليه وسلّم قال للي سأله  
لو قاتلني أحد علي مالي

فقال له  
لو قتلته فهو في النار ولو قتلك فأنت شهيد

والرسول ما كانش خايف علي المسلم ده

وما فضلش المال علي النفس  
مع إنّ الحياة أغلي من المال

تيجي حضرتك تفضّل النفس علي العرض  
مع إنّ العرض أغلي من الحياة

مما كتبت من شعر زمان  
والعرض أغلي من بنيّ ومن دمي - كيف الحياة إذا يدنّس عرضها  
والموت في عزّ حياة للنفوس - والعيش في ذلّ كمثل مماتها

الله المستعان  
ولا حول ولا قوّة إلا بالله

الناس اللي بتهري وتقول الأمريكان اتضحك عليهم في موضوع انتخابات ترامب  
وان دي صفعة للديموقراطية  
.  
والأمريكان المتحضرين الطيوبين الأمامير عمرهم ما يرضوا يحكمهم العربيد ده  
ده ما بيعرفش يتكلم  
ده اخرق  
.  
ترامب التاجر والمقاول ورجل الأعمال واللي مش عاجبكوا وبتتريقوا عليه جاب لأمريكا 460 مليار دولار في قعدة  
.  
ها  
لسه مقتنعين بسذاجتكم  
لسه مقتنعين أن الأمريكان بيكرهوا ترامب بس عاصرين علي نفسهم لامونة  
.  
لسه مقتنعين أن برافو ع الفرنساويين عشان جابوا شاب دبلوماسي  
أصل المرحلة محتاجة دبلوماسية  
يا أخي وكانكوا عارفين المرحلة محتاجة ايه   
.  
دبلوماسية دي تبقي والدة ترامب  
احنا أكبر هزايمنا في عقولنا ووعينا  
لنا الله

قصة صناعة النجم  
يبرع فيها دائما أعداؤه  
لم يصنع أحدا لسيّد قطب نجوميّته  
مثل ما صنع نظام جمال عبد الناصر  
وليس لجيفارا صورة أشهر من صورته وهو مقتول  
حاول قاتلوه ان يخلّدوا ذكري إعدامه ويوثّقوا لسيادتهم  
فخلّدوا ذكراه ووثّقوا ساديّتهم  
ولم يسمع احد برواية 1984 إلا بعد أن بدؤوا محاربتها  
------------  
بينما في عهد السادات  
هرتل احد المواطنين بكلام علي إحدي الوزارات  
فردّ الوزير علي هرتلته بهرتلة أكبر  
فأقال السادات الوزير  
فلمّا سأله لماذا  
قال له  
كان الناس سينسون كلام هذا المواطن  
لكن لمّا رددت عليه صنعت مشكلة من لا مشكلة  
تعلّموا من هذا الداهية يا أيّتها الانظمة المغفّلة

حين اجد الامور تسير افضل مما كان ينبغي لها  
اتذكر دعواتها  
لا يوم لها  
بل لها العمر كله  
تيفه ولطيفه والطاف وطفطف وطفاطيفو  
فليتغمدها الرحمن برحمته  
كما خلق فيها رحما اشتق اسمها من رحمته ورحمانيته  
ارانا به عجائب قدرته  
اءنتم تخلقونه ام نحن الخالقون  
بل انت الخلاق العليم  
تلك النعمة التي لا يشعر بها الا من فقدها  
وتلك التضحية التي لا يقدرها الا من قدمها  
وهذا الصبر علي الايام من اجل ابناءها  
تلك التي تفرش عيونها ومهجتها طريقا لاقدام ابنها  
وتطعمه الحب بحب  
وتضم الامه بعطفها  
وكانها لا تتالم ليشفي من المه  
مع ان المه امرضها وما كانت بمريضة  
وداواها شفاؤه بلا دواء  
فما هذا ومن هذه ولم  
هي رحمة من رحمن ونعمة من منان  
ادت واجبها معنا وادت لربها امانته فاستردها  
فنساله ان يمد لها في جنان رحمته  
ويظل تلك الشجرة الطيبة بظل رحمته كما اظلتنا برحمة ظلها  
دعوتي ف الفجر يامه  
تسلمي لي ف كل ضمة  
تسلم الايد اللي ربت  
تسلم العين اللي حبت  
تسلم الايد اللي ربت  
يسلم القلب اللي سمي

المزارعين - الأرض بتجفّ وما فيش ميّه - وصّلوا صوتنا للمسؤولين  
أنا - وهمّا المسؤولين مش عارفين - ما همّا عارفين  
المزارعين - بس إحنا عاوزين نوصّل صوتنا ليهم  
أنا - ليه ؟!  
المزارعين - عشان يعملوا حاجة  
أنا - وهمّا إيه بإيدهم يعملوه - ما السدّ اتبني واللي كان كان  
المزارعين - بسّ إحنا لازم نوصّل صوتنا للمسؤولين  
أنا - ليه بردو ؟!  
المزارعين - عشان يشوفولنا حلّ  
أنا - يشوفولكوا حلّ ليه ؟!  
المزارعين - بدل الخراب ده  
أنا - طب ما همّا وهمّا بيوقّعوا علي إتّفاقيّة السدّ كانوا عارفين إنّ فيها خراب عليكوا  
المزارعين - طب والحلّ إيه  
أنا - عيب أقول لكم العبوا مش عارف إيه - لكن حاليا ما فيش حلّ  
المزارعين - طب وبعدين  
أنا - ولا قبلين  
المزارعين - إحنا كده بيتنا هيتخرب  
أنا - أيوه وبعدين  
المزارعين - بعدين إيه وقبلين إيه - عاوزين نوصّل صوتنا للمسؤولين  
أنا - توصّلوا صوتكوا للمسؤولين ليه ؟!  
-------  
بعد الحوار التخيّلي ده  
هل فيه حدّ عاقل في البلد دي ممكن يناقش حدّ من الشعب في حاجة ؟!  
كان الصمت سلامة - فآثرنا المخاطر - الآن أصبح راحة بال

أنا عندي محلّ مليان أكل وشرب  
والناس جعانة  
جبت حارس عليه  
الحارس ساب الباب مفتوح  
دخل حرامي سرق المحلّ  
الحارس بيقول لي  
وأنا مالي - ما الحرامي هوّا اللي سرق  
------  
ولله المثل الأعلي  
-----  
ربّنا خلق الستّ كلّها مفاتن  
والرجّالة مفتونة  
الستّ سابت مفاتنها مكشوفة  
جه واحد قلبه مريض نظر لها بشهوة  
الست تقول  
وأنا مالي - هوّا اللي عينه زايغة

مدمرات الموهبة لدى الطفل:  
\*\*\*\*\*\*\*\*\*\*\*\*\*\*\*\*\*\*\*\*\*  
1) الضرب على الوجه : يقتل 300-400 خلية عصبية في الدماغ  
المسح على الرأس يخلق خلايا دماغية جديدة  
2) الألعاب الإلكترونية  
تقتل الذكاء الإجتماعي والذكاء اللغوي و تسبب نزيف الدماغ لشدة التركيز  
استهلاك خلايا الدماغ قبل أوانها وعندما يكبر يفتقد بعض المهارات

3) السخرية من الأم أمام إبنها يجعل الطفل يركن للإنطواء والخوف والتوقف عن التفكير السليم لأن الطفل يستمد الموهبة من أمه حسب آخر الدراسات  
4) السخرية من أفكار الطفل والتعليق غير التربوي على مايقدمه من إنتاج وبذلك تصبح الدافعية لديه متدنية  
5) قفل باب الحوار مع الطفل منذ الصغر بحكم العادات التقاليد الخاطئة وبذلك يتم قتل الذكاء اللغوي والإجتماعي لديه  
تهميش الأطفال وأمرهم بالسكوت وتعنيفهم في المناسبات مثلاً  
6) الإقلال من شرب الماء بالذات أثناء التعليم  
الدماغ يتكون من 85% من الماء يجب شرب كوب من الماء ( أوقنينة صغيرة ) كل خمس وأربعون دقيقة و إذا لم يشرب يصدر الجسم حركات لاإرادية ( كحة - عطس - يحرك الكرسي- يسحب الطاولة ،، يظهر للمربي أنه يفتعل الإزعاج )  
7) عدم تناول وجبة الإفطار  
الناس الذين لايتناولون وجبة الإفطار سوف ينخفض معدل سكر الدم لديهم هذا يقود إلى عدم وصول غذاء كاف لخلايا المخ ممايؤدي إلى إنحلالها  
الحذر من الوجبات السريعة  
8) التعليم بالتلقين وعدم مراعاة ميول وقدرات الطالب  
9) عدم تمكين الأطفال من عيش طفولتهم الطبيعية وإغراقهم في الأنشطة التعليمية  
الكتابة على الجدران سببها عدم التمكين من الكتابة الحرة في السنين الأولى  
10) إلزام الطفل تصغير خطه في المرحلة الإبتدائية  
الخط الكبير يرمز للثقة بالنفس والأمان  
إذا صغر الخط معناه فقد هاتين الصفتينن

في احد البرامج التليفزيونية  
واحد بيقول للمذيع  
انا مامور القسم ضربني وهانني وعمل كذا كذا  
المذيع قال له  
ضربك كده من غير ما تكون عملت حاجة  
-----------  
السؤال اللي المش إنسان ده مش فاهمه  
واللي الشعب مش عاوز يفهمه  
إنّه ما فيش علاقة بين إنّك تكون عملت حاجة  
وإنّ حدّ يهينك  
بمعني إنّه بفرض إنّ الراجل ده كان عمل حاجة فعلا  
هل ده يدي حق لحد تاني أيّا كان إنّه يهينه  
------------  
الشعب ده محتاج سنين ضوئية عشان يتعامل كإنسان  
إنّه يرفض الإهانة لإنّها إهانة  
مش لإنّها ما كانش فيه داعي ليها  
وإلا طول ما عنده مبرر للإهانة  
هتحصل الإهانة بدون مبرّرات  
-----------  
من يهن يسهل الهوان عليه - ما لجرح بميّت إيلام

كان فيه نكتة زمان بتقول  
كان فيه واحدة شر...شوحة  
عندها بغبغان  
كلّ ما يشوفها بتتشرشح علي حدّ  
يقعد يشتمها  
المهم زهقت منّه  
ودّته لدكتور  
الدكتور قال لها تعالي خديه بعد أسبوع  
راحت بعد اسبوع  
الدكتور قال لها  
خلاص يا ستّي  
أنا علّمته الزوق  
شوفي الرباط اللي ف رجله اليمين ده  
تشدّيه  
يقول صباح الخير  
وشوفي الرباط اللي ف رجله الشمال ده  
تشدّيه  
يقول  
مساء الخير  
فقامت الشرشوحة ماسكة الرباطين  
وبطريقة الشراشيح المعروفة  
قالت للدكتور  
طب ولو شدّيت الاتنين  
البغبغان قال لها  
أقع يا بنت الشرشوحة  
-  
النكتة دي بتفكّرني بحالي مع مصر  
انا بحاول أمسك نفسي وأبقي مؤدّب  
بسّ هيّا مش عاوزة تبطّل أفعالها القذرة  
اللي وقّعت مناخير أبو الهول  
من كتر ما شكر علي مدار التاريخ  
-  
وبمناسبة الشكر  
كنت معدّي النهارده علي كفر شكر  
لقيت يافطة مكتوب عليها  
أهالي كفر شكر  
يؤيّدون بكلّ الحبّ  
ترشيح خالد يوسف  
لمجلس النوّاب 2014  
-  
يا أهالي كفر شكر  
الشكر وحده مش كفاية

كان زمان أيّام سعد سعد يحيا سعد  
دعاة الوحدة الوطنيّة كانوا ينشدون  
-  
يوم مبارك تمّ لك فيه السعود - حبّ جارك قبل ما تحبّ الخلود  
إيه نصاري ومسلمين قال إيه ويهود - دي العبارة نسل واحد في الجدود  
قوم يا مصري مصر دايما بتناديك - هات لي نصري نصري دين واجب عليك  
-  
يعني لو إنتا مؤمن بمبدأ الوحدة الوطنيّة يبي إنتا واليهود إيه  
أقول لك أنا  
نسل واحد في الجدود  
يعني جدّ واحد  
يعني بهبهاتكوا إخوات  
يعني اليهود يبقوا إيه  
أولاد العمّ  
-  
هل إنتا مؤمن بالوحدة الوطنيّة كلّها علي بعضها  
ولا هتنقّي  
هسيبك لضميرك  
يا قاسي

انا مش عارف اجيبهالكم ازاي .... بس ممكن الفرج ميجيش   
طول النهار بشوف اصدقاء عاملين شير لحاجات من نوعية "و يحدث ان يبدل الله كل احزانك لفرح" مصحوبة بصورة ابيض و أسود لاتنين من ايرلندا مثلا متفهمش ايه علاقتهم بسياق الكلام   
المهم ان فيه موجة عامة كده من الإيحاء ان اكيد طالما انت في مشكلة دلوقتي يبقي ربنا شايلك فرح و سعادة كبير جداً قريب guess what ممكن ميحصلش   
ناس كتير اكتر منك تدين و ذكاء و قوة كانت نهايتهم سيئة جداً الإمام ابو حنيفة مات في السجن و حفيد النبي اتقتل فانت اكيد مش احسن من الناس دي عشان ربنا يخلي حياتك اللي جاية كلها سعادة و فرح و هما لا   
الطبيعي اننا نفهم ان الدنيا اصلا دار ابتلاء و سهولتها و صعوبتها علينا هتبقي جزء من حسابنا في الأخرة يعني اللي عايش منعم طول عمره و معندوش مشاكل هيتحاسب بشكل مختلف عن واحد عاش طول عمره مريض و فقير مثلاً و الله اعلم مين احسن عنده من مين   
مفيش داعي اننا نخدر نفسنا بكلام يحسسنا انه اكيد اللي جاي احلي لانه و الله مش شرط خالص احنا مفيش في ايدينا في الدنيا دي غير اننا نقاوم و نشتغل و ندعي و نتقبل قضاء ربنا و احنا عارفين ان ربنا هيحسبنا بعدل و الظروف الصعبة اللي بنعدي بيها فهي جزء من الحياة اللي الأصل فيها انها مكان صعب و كئيب و اغلب الناس مبتوصلش فيه للي هي عايزاه   
اللي خلاني اكتب الكلام ده اني شفت فيديو لواحد الصبح من بتوع التنمية البشرية المختلطة بالإسلام علي خفيف دي بيقول ان معني "فاصبر لحكم ربك فإنك بأعيننا" ان ربنا بيشرف بشكل مباشر علي مشوارك للنجاح عشان انت في عنين ربنا   
الأخ اللطيف ده مجابش سيرة ان ده خطاب للنبي و معرفناش منه ايه تعريف النجاح الحقيقة - يعني هل مثلا واحد زي ابو حنيفة مات في السجن يبقي ناجح ولا فاشل- و معرفناش منه برضه هو الناس اللي فشلوا في حياتهم ربنا مكانش مشرف ليه علي مشوار نجاحهم   
الحقيقة ان الناس اللي بتروج للأفكار دي اسوء بالنسبالي من تجار المخدرات علي الأقل تاجر المخدرات بيبيعلك حاجة و انت فاهم انها مضرة و العالم كله فاهم ده انما اللي بيرميلك افكار في إطار ديني و تيجي بعد كده تكتشف انها مش مطبقة علي ارض الواقع بيخليك تشكك بيخليك تشكك في الإطار الديني عاجلاً ام أجلاً  
الخلاصة مبقولش اننا ميبقاش عندنا امل في ربنا ولا اننا نبطل نسعي بقول بس نفهم الدنيا دي عبارة عن ايه و منستغربش لما متمشيش معانا او نشوف ناس بتتعذب في حياتها لإن دي طبيعة الحياة   
و ندعي احسن ما نعمل شير للجمل العجيبة دي

ايه المشكلة في تعويم الجنيه  
ده سؤال مهم  
قد يظن البعض أن المشكلة أن التجار هيشتروا الدولار غالي  
لا  
ابسوليوتلي  
هما بالفعل كانوا بيشتروه اغلي من كده  
امال ايه المشكلة  
ركز معايا  
دلوقتي انا ببيع تلاجة بالفين جنيه  
فيه اجزاء من التلاجه دي باشتريها مستورده  
مثلا ب ١٢٥ دولار  
فلما باجي احدد سعر التلاجه في الحسابات الرسمية  
غصب عني هقول اني اشتريت الحاجات دي ب ١٠٠٠ جنيه  
لان السعر الرسمي ٨ جنيه  
حتي لو كنت شاريه من السوق السوده ب ١٨  
يعني كنت باخسر غصب عني  
الشركات الكبيره كانت ممكن تقفل لانها مش هتقبل الخسارة  
اما البائعين فكانوا هيغلوا البضاعة وخلاص  
المشكلة بقي دلوقتي  
اي شركة هتحاسب الحكومة رسمي علي انها شاريه الدولار ب ١٤.٥  
يعني سعر التكلفه هيزيد بشكل قانوني  
والحكومة مش هيبقي من حقها تحجم الشركات او تمنعها من رفع السعر  
يعني الحكومى باعت الشعب للشركات  
يعني استسلمت ورفعت أيدها  
يعني توقع كل حاجة كانت ب ٨ جنيه  
هتبقي رسمي ب ١٤  
ده من غير زياده في الاسعار  
اللي مش قادر افهمه فعلا  
ليه الحكومى ما صبرتش لبعد ١١ ١١  
بتنتحر ولا ربنا اراد انهم يقعوا في شر اعمالهم  
ع العموم  
ربنا يلطف بالشعب فعلا  
لان اللي فات كان زيادة اسعار بشكل غير رسمي  
اللي جاي هيبقي رسمي  
شوف بقي هيعملوا فينا ايه

بقول لمراتي تفضّلي اتجوز عليكي  
ولا اعمل حاجة غلط  
بالهزار طبعا  
قالت لي لا طبعا الحلال احسن  
حسيت اني هتهبل من الفرحة  
------------  
اذا لم تنشرها  
تبقي المدام متابعة الفيس عندك  
وأنا مقدّر ظروفك  
-------------  
من فترة سالت زوجتي نفس السؤال  
قالت لي  
انتا ما تقدرش تعمل حاجة غلط  
قلت لها عندك حق  
امتناع الخوف من الله وليس امتناع العجز  
وهي كانت تقصد ذلك  
--------------  
صدق رسول الله صلّي الله عليه وسلّم  
الدنيا متاع  
وخير متاعها الزوجة الصالحة  
-------------  
كان اصدقائي فيما مضي يقولون لي  
اتعرف الانحطاط الاخلاقي الذي وصلت له البنات  
كنت اقول لهم  
ولكني واثق من ان الله سيهبني الزوجة الصالحة  
قال تعالي  
والطيبات للطيّبين  
--------------  
كانت اختي في الجامعة  
وكان اصدقائي يقولون لي  
البنت في الجامعة معرضة لمخاطر شديدة  
ولكني كنت اقول لهم انا مطمئن عليها  
ذلك لاني كنت مدرب كاراتيه  
وكانت بنات الناس امانة عندي  
وكنت احفظ الامانة  
--------------  
كان ابي في اخر ايامه يطلب بعض الامور  
كنت احاول منعه مما قد يضر بصحته  
ولكنه كان يتذمّر ويتعصّب عليّ وقد يشتمني  
ولكني كنت اقبل يده  
واقول له حاضر اللي انتا عايزه هعملهولك  
وبردو ما كنتش باعمل اللي ممكن يضرّه  
ولذا أثق من برّ أبنائي لي  
قال رسول الله صلّي الله عليه وسلّم  
برّوا آباءكم تبرّكم أبناؤكم  
وعفّوا تعفّ نساؤكم  
------------  
كنت لا أذاكر كالآخرين  
حصلت في الترم الأوّل في الجامعة علي تقدير امتياز  
ماتت أمّي  
ولم أر الامتياز بعدها  
تذكرت القول المعروف  
ماتت التي كنّا نكرمك من أجلها  
فاعمل لنفسك نكرمك  
-------------  
أدخل أيّ مشروع وأنا واثق من النجاح  
وأعامل أيّ إنسان وأنا متأكّد أنّه سيحبّني  
لأنّ أمّي كانت تقول لي  
قلبي وربّي راضيين عنّك  
روح الله يحبّب فيك خلقه  
------------  
البرّ لا يبلي  
والذنب لا ينسي  
والديّان لا يموت  
كن كما شئت كما تدين تدان

بعد ثورة يوليو 52  
حصل اتفاق ضمني بين الشعب والحكومة  
ان الحكومة مسؤولة عن ان المواطن يعيش  
يعيش وخلاص  
عيشة والسلام  
يتعلم تعليم مجاني اي كلام  
يتخرج  
يتوظف اي حاجة  
ياخد قرشين  
يفتح بيت  
يروّح البيت بالبطيخة والجرنان  
ويخلف وعياله يخشوا تعليم مجاني وهكذا  
في المقابل المواطن ده مالوش دعوة باللي الحكومة تعمله  
تسرق تنهب انتا مالك  
انتا ليك انك عايش  
هتفتح بقك هننفخك  
ديل  
اتفقنا  
اتفقنا  
وفضل الكلام ده ماشي لحد فترة قريبة  
قول مثلا لحد التسعينات كده  
بدات الحكومة تافور في الموضوع  
سحبت ايدها من تحت المواطن ومن فوقه  
بقي مسؤول عن نفسه مسؤولية كاملة  
ولا يوجد اي غطاء له  
عاوز تتعلم علم نفسك  
تعبت روح شوف مكان اتعالج فيه  
شغل ما فيش  
فالمواطن في المقابل بدا ينسحب من الاتفاق بردو وبدا يتكلم في السياسة  
الحكومة بقي ما انسحبتش من الجزئية دي من الاتفاق  
وفضلت ملتزمة ان اللي هيتكلم هيتنفخ  
طب احنا كنا ساكتين عشان الفتات اللي بترموهالنا  
دلوقتي نسكت ليه  
الجيل اللي اتعود ع الفتات فضل ساكت  
لانه كان بيودع عمره ومش باكي علي حاجة خلاص  
الجيل اللي لسه طالع قال ده احنا مطولين مع بعض لسه  
لسه قدامنا ييجي 40 سنة علي ما نيجي نموت  
مش هينفع كده  
المهم قامت الثورة  
والجيل اللي بيموت ده اصر انه يرجع ولاده في قفص الكلب تاني طمعا في انهم يفضلوا يترمالهم عضم بردو  
ما هم ما يعرفوش الا الاتفاق ده  
عيش نملة تاكل سكر  
طب تنام مستور  
مع انهم شايفين ما فيش عضم  
ولا سكر  
ولا ستر  
خلاص  
المهم الموضوع ده دلوقتي ليه  
لانه طلعت نغمة ان الشعب ده متدلع  
ومعتمد علي الحكومة  
عايز الحكومة تاكله وتلبسه وتشغله  
لا يا حبيبي  
ما تتكلمش عن نص الاتفاق بس  
اتكلم عن الاتفاق كله  
ما هو يا نفضل علي اتفاقنا ونسكت مقابل انكوا بتاكلونا وتشربونا وتشغلونا  
يا اما نطلع من الاتفاق خالص وما يبقاش ليك سلطة عليا ومالكش دعوة بيا اشتغل ما اشتغلش اتحرق مالكش دعوة بيا  
يا نحلة لا تقرصيني ولا عاوز منك عسل  
ثم تعالي هنا  
جنابات الوزرا دول شغلتهم ايه لما هما مش عاوزين ياكلوا الشعب ويشغلوه  
بيروحوا الوزارة يعملوا ايه يعني  
ما يقعدوا في بيتهم ويوفروا المرتبات طيب  
دي رسالة لكل اللي بيقول ع الشعب ده اتكالي  
ايوه هوا اتكالي والسبب الحكومة  
لانها عودته علي كده ده اولا  
ثانيا لانها قفلت كل باب للعيشة الا من خلالها  
فالناس بتروح عليها عشان تتعلم وتتعالج وتشتغل  
فما ترجعش تقول لهم ايه اللي جايبكوا ع الباب ده

احسن معاملة ممكن تعاملها لزوجتك  
هيا انك تعاملها زي ما طالب جامعة  
بيعامل زميلته اللي بيحبها  
.  
عزومات بقي وفسح ونكت ومقالب ومفاجات  
الفرق ان ده مع مراتك حلال  
.  
وأحسن معاملة ممكن تعاملي بيها زوجك  
هيا معاملة الضيوف  
ممكن تقدمي لضيف الأكل في طبق صاج ؟  
ممكن ضيف يخش بيتك يلاقيه مش نضيف ؟  
لو ضيف طلب منك قهوة . هتعمليها ازاي ؟  
وشها هيبقي عامل ازاي ؟  
ولو ما بتحبيش تعملي قهوة . هتقولي للضيف ايه ؟  
.  
الفرق أن زوجك أولي وأهم من الضيف بكتير  
.  
وأحسن معاملة ممكن تعاملها لابوك وامك  
هيا انك تعاملهم كأنهم ماتوا  
لو ما تعرفش يعني ايه  
أسأل ناس ابوهم وامهم ماتوا

يسعي بعض الأزواج جاهدين  
لإقناع زوجاتهم أنّ أمرا ما هو أمر تافه  
ولا يستحقّ كل ما تفعله من أجله  
-  
ببساطة يا أخي  
عندما تجدها تناقشك بحدّة في أمر تافه  
ما عليك إلا أن تجاريها بمنتهي العنف  
وتتحدّث عن هذا الأمر التافه وكأنّ الدنيا ستنتهي  
والبيت هيولع والحياة هتتدمّر لو الشئ التافه ده ما حصلش  
ساعتها هتلاقيها هيّا بتقول لك علي إيه ده كلّه  
ده شئ تافه  
-  
مثال  
المدام زعلانة عشان إنتا ما بتكلّمهاش في التليفون  
لمّا بتكون ملبوخ في شغلك ومش شايف قدّامك  
-  
قول لها  
لو كلّمتيني عن موضوع التليفون ده تاني  
مش مكلمك في التليفون نهائي  
وهبات برّه ومش راجع البيت  
ومش عاوز منّك حاجة وهامسح نمرتك اصلا من التليفون  
-  
خلّيها تحسّ بالتفاهات اللي بتكلّمك فيها  
يعني باعتبار إنّ ده موضوع خطير كده  
فليه مستغربة إنّ الردّ عليه يكون خطير برده  
ههههههههههههههههه  
-  
محتاجين قاموس يا جدعان

من أجمل الحاجات في إنسان ما  
إنّه يكون حقيقي  
---  
فيلنج لايك  
يا راجل ؟!  
هههههههه  
---  
لا فعلا يا جماعة  
أجمل حاجة في الإنسان إنّه يكون حقيقي  
إنّه لمّا يكون جعان وهوّا في بيتكوا يقول لك هات أمّا آكل  
لمّا يتكلّم مع حدّ هاي كلاس ما يتكسفش يتكلّم بطريقته الفلاحي  
لما حدّ يكلّمه انجليزي يردّ عليه عربي  
لمّا حدّ يكتب له في الشات بالفرانكو يردّ عليه بالعربي  
ما يكتمش العطسه  
يفتح بقّه وهوّا بيضحك  
ويضحك من بطنه وصدره  
ياكل آيس كريم بسكوته مش كبّايه  
لو مش جعان يقول لك مش جعان وما ياكلش فعلا  
لو أحرجته يردّ عليك بشدّه وما يتحرجش منّك  
لو استهترت بيه او سخرت منّه يكشّملك  
ما يحاولش يبان ابن ناس زيادة عن اللزوم  
يلبس نضّارة الشمس في الشمس بسّ  
يلبس شبشب عادي  
يلبس بنطلون جينز في الشغل عادي  
ما فيش كرافتات  
يشرب بإيده من الحنفيّه  
يتكلّم زيّ الرجّاله  
ال ط ما يقولهاش ت  
يقول يا اسطي ويا عسل ويا خال  
لو عملت حاجة غلط يقول لك ما تعملهاش تاني  
مش ينافق ويقول لك عادي وهوّا مش عادي  
يكون حقيقي  
حقيقي

رسالة للبنات  
معجون السنان  
اهم بكتير من اي حاجة علي التسريحة  
التخلية قبل التحلية  
-----------  
رسالة للازواج  
اذا كنت بتتكسف تقول لمراتك اغسلي سنانك  
فاعلم ان الشيطان هوا اللي منعك  
مش الحياء  
الشيطان يريد هدم الحب بينكما  
----------------  
رسالة للزوجات  
خيالكوا سبب كآبتكم  
سجن داخل المسجون  
والنصيحة فيكوا لا تجدي  
الكآبة هواية لدي البعض  
النصيحة واجب  
وتكرارها غباء  
اللي فهمت واتعلمت التناحة فهمت وارتاحت  
التناحة هي الحل  
هوّا كان جرنان أبونا  
--------------  
رسالة للجميع  
التسامح آفة الحب وقاتله  
انتا مش بتسامح  
انتا بتخزّن

العلاقة بين الرجل والمرأة هي علاقة بين رجل ذكي وإمرأة أقلّ منه ذكاءا  
رجل قوي وامرأة أضعف منه

ولذا أحمّل الرجل دائما مسؤولية نتائج هذه العلاقة

فإذا كانت العلاقة فاشلة لأنّك تري أنّها لا تتحمّلك ولا تفهمك  
فأنت المخطأ

أنت الأذكي فعليك أنت أن تتفهّمها  
وأنت الأقوي فعليك أنت أن تتحملها

إذا كنت تعتقد أنّها هي من يجب ان تتفهّمك وتتحمّلك  
فلتتنازل عن لقبي الأذكي والأقوي

أمّا أن تصرّ علي أنّك انت الأذكي ثم تطلب من الغبي أن يحافظ علي العلاقة في حين لا تفعل انت ذلك  
فهذا منطق أعمي

واذا كانت هي تفسد العلاقة بغبائها  
فلتصلحها أنت بذكائك

ولا تنسي أبدا أنك اخترتها وهي لم تأت لخطبتك

ولقد كان الأحري بك حين علمت أنّهن ناقصات عقل ودين  
ان تعاملهن من هذا المنطلق

وان تتفهّم ان الله خلقهن كذلك لحكمة  
وان الله كمّل نقصهن بقوامتك عليهن

فلا تنتقد حكمة الله في خلقه  
بل افهمها تكن أسعد الناس  
واستمتع بها علي عوج

الحلال جميل في كلّ شئ -- إلا في النساء  
يا أيّها الرجال  
أدركوا أنّكم لم تتزوّجوا نساءا قبيحات  
انتم تستقبحون من تزوّجتم  
هذا عمل الشيطان  
راود احد الرجال إمرأة عن نفسها  
فلمّا آيست منه شكته لزوجته  
فقالت لها الزوجة عدية بلقاء يوم كذا في مكان كذا  
ذهبت الزوجة بدلا من المرأة  
كان الجو ظلاما  
ضاجعها زوجها ظانّا أنّها هي الأخري  
فلما تجلّت له زوجته وعلم انها لم تكن من ظنّ  
قال لها  
ما أقبحك في الحلال  
وما أشهاك في الحرام

العلاقة بين الرجل والمرأة هي علاقة بين رجل ذكي وإمرأة أقلّ منه ذكاءا  
رجل قوي وامرأة أضعف منه  
-  
ولذا أحمّل الرجل دائما مسؤولية نتائج هذه العلاقة  
-  
فإذا كانت العلاقة فاشلة لأنّك تري أنّها لا تتحمّلك ولا تفهمك  
فأنت المخطأ  
-  
أنت الأذكي فعليك أنت أن تتفهّمها  
وأنت الأقوي فعليك أنت أن تتحملها  
-  
إذا كنت تعتقد أنّها هي من يجب ان تتفهّمك وتتحمّلك  
فلتتنازل عن لقبي الأذكي والأقوي  
-  
أمّا أن تصرّ علي أنّك انت الأذكي  
ثم تطلب من الغبي أن يحافظ علي العلاقة  
في حين لا تفعل انت ذلك  
فهذا منطق أعمي  
-  
واذا كانت هي تفسد العلاقة بغبائها  
فلتصلحها أنت بذكائك  
-  
ولا تنس أبدا أنك اخترتها وهي لم تأت لخطبتك  
-  
ولقد كان الأحري بك حين علمت أنّهن ناقصات عقل ودين  
ان تعاملهن من هذا المنطلق  
وان تتفهّم ان الله خلقهن كذلك لحكمة  
وان الله كمّل نقصهن بقوامتك عليهن  
-  
فلا تنتقد حكمة الله في خلقه  
بل افهمها تكن أسعد الناس  
واستمتع بها علي عوج

اكثر ما يميز النظام الامريكي  
هو ان هناك نظام واحد - يتبدل الاشخاص في واجهته  
يعني زي ما يكون راجل واحد بفكر واحد لكن كل يوم يلبس بدلة مختلفة  
-  
وده الفرق الجوهري بين الدول الناجحة والفاشلة  
الدول الناجحة فيه خطة مرسومة ل 100 سنة قدام  
كل واحد بييجي ياخد دوره في الخطة  
-  
لكن الدول الفاشلة  
بييجي واحد يحط خطة ل 100 سنة قدام علي مزاجه هوا  
وبعدين يموت مثلا بعد 10 سنين  
فييجي واحد جديد يقول ايه الهري ده  
شيلوا الخطة دي  
ويحط هوا خطة جديدة لالف سنة قدام  
ويموت وييجي التاني والتالت وهكذا  
-  
اللي هوا الفرق بين سواق القطر  
اللي ماشي غصب عنه علي قضبان حد رسمه ليه مسبقا  
بيبدل مع زميله السواق التاني في محطات معينة  
دي الدول المتقدمة  
-  
اما الدول المتخلفة فهي ميكروباص  
السواق يودي العربية والركاب مكان ما هوا عاوز  
-  
نرجع للنظام الامريكي  
ملاحظتي للنظام الامريكي انه علي موجة ثابتة  
بيطلع بالرتم قوي  
ويحارب ويضرب ويلم غنايم  
وبعدين يركن شويه يستفيد بالغنايم ويصالح الناس اللي ضربها  
وبعدين يطلع بالرتم قوي تاني ويخطف خطفة ولا خطفتين  
وبعدين يهدي ويطبطب  
-  
بوش الاب كان الموجة العالية  
ضرب العراق في 91  
جه بعده كلينتون  
امور كده ونايتي وبتاع اقتصاد وسلام وبتاع  
جه بعده بوش الابن  
اللي الناس كانوا بيقولوا عليه مجنون  
لا طبعا - ده كان جاي يؤدي الدور في المسلسل  
والمشهد ده من المسلسل محتاج غسان مطر  
فجابوا بوش للفترة دي  
طلع ضرب افغانستان والعراق  
بعدها الناس وخصوصا المسلمين هايجين علي امريكا  
جابولهم العسول الاسمراني الحليوة اللي اصله مسلم  
-  
اعتقد انك ممكن كده تخمن الموجه في ال 8 سنين الجايين رايحة فين  
بالمناسبة  
مش الشعب الامريكي اللي راسم الموجة  
اللي راسم الموجة دي من سنين السنين كان مجلس الحكماء اللي بيحكم امريكا  
هما مين بالظبط ما اعرفش  
بس اعرف انه مش الرئيس  
ومش الشعب

يطلع لك واحد يتنطط ويقول هما ليه مش عاملين الشهادات بالدولار  
ده انا كده هزود الاحتياطي الاجنبي وهنفع البلد  
احب اقول له  
هوا الاول بس  
انتا ليك خال اهبل  
انتا عاوز تحط دولار النهارده  
بعد خمس سنين تاخده بقيمة اكبر  
الدولار نفسه هيغلي والربا هينضاف عليه  
سامع واحد فكيك بيقول طب ما هما هيدونا اللي بالمصري اكتر برده  
احب اقول لسيادتك فيه حاجة اسمها القيمة المستقبلية والقيمة الماضية والقيمة الحالية والقيمة السنوية  
احنا اتهرينا مسائل علي الكلام ده في الكلية  
يعني الشهادة اللي بالف جنيه دلوقتي تسوي مثلا الف وميه بعد سنة  
فانتا لما تسترد الف وميه بعد سنة زي بالظبط مايبقي ف ايدك الف جنيه دلوقتي  
واحد ياخد باله ويقول طب ما هو كده ما يبقاش ربا  
اقول له ما هو ده الخازوق التاني  
انك هتشيل ذنب الربا ومش هتكسب فلوس  
تقول امال هاخد ذنب علي ايه لما انا مش هكسب فلوس  
طب سؤال  
اللي بيدفع هوا الربا مش فلوسه بتقل  
اهو ده فلوسه بتقل وبياخد ذنوب برده  
مش فاهمها لسه  
اقول لك مثال تاني  
هوا اللي بياخد فيها بياخد ذنوب ولا لا  
مع انه هوا اللي بيوطي  
بس برده بياخد ذنوب  
فيه ناس كده  
خسرانين دنيا واخرة

كان فيه فكرة قديمة بتقول  
بلاش تتكلموا بما تنوي الحكومة فعله في الشعب  
لان ده بيهيا الراي العام لاستقبال المصيبة  
.  
دلوقتي خلاص الفكرة دي ما عادش ليها معني  
لان الشعب بقي اضعف من أن الحكومة تخاف رد فعله  
.  
لو واحد قوي وانتا عاوز تسرقه  
هتتحايل عليه عشان تخدعه وتسرقه من غير ما يكشفك  
.  
اما لو واحد ضعيف  
هثبته بمطوه ف عز الضهر وتقلبه  
ومش هتخاف من رد فعله  
.  
ايام التتار  
كان التتري يقابل مجموعة رجال  
يقول لهم خليكوا مكانكوا  
لحد ما اروح اجيب السيف واجي  
وكانوا بيفضلوا مكانهم  
لحد ما التتري يروح يجيب السيف ويرجع يقتلهم  
.  
الخلاصة  
من يهن يسهل الهوان عليه  
ما لجرح بميت ايلام

زمان كانت الجهاديّة تاخد الشاب من دول من ورا الجاموسة  
تنضّفه وتلبّسه منطلون لأوّل مرّة ف حياته  
-  
وتعلّمه يقول جملة كاملة علي بعضها  
جندي مجنّد فلان فلان الفلاني  
-  
فكانوا يقولولهم  
مش كفاية الجيش نضّفكوا وعمل منكوا بني آدمين  
-  
المشكلة دلوقتي  
-  
إنّ الجهاديّة بتاخد الواحد من دول  
سيرتيفايد من سيسكو  
-  
وبرده الشاويشيّة مصرّين يقولولهم  
مش كفاية الجيش نضّفكوا وعمل منكوا بني آدمين  
-  
dismissed  
يا حضرة الصول  
-  
واقف برده  
-  
انصراف يا فندم  
-  
تمام يا فندم  
-  
أخيرا فهمت

انا سمعت المخترع المصري الاماراتي بتاع ال 33 جيجا وات  
حسيت اني هطلّع كهربا وانا قاعد  
احساس احمد حلمي لما قعد يقول انا غني انا غني  
لحد ما وصل لانه قال  
هودّي الفلوس دي كلها فين  
محمد صبحي في مسرحية كان عليه للشركة 10 الاف جنيه  
وهوا مرتبه 100 جنيه  
فبيقولوله انتا محتاج 100 شهر عشان تسدد الديون  
قال لهم انا ممكن اسدد الديون دي كلها في شهر واحد  
قالوا له ازّاي  
قال لهم ارفعوا مرتّبي ل 10 الاف جنيه

أمّي الله يرحمها علّمتني مبدأ  
انصح صاحبك من الصبح للضهر - إذا ما انتصحش دلّه  
يعني قول لصاحبك علي الخير  
لو ما رضيش ومصمم علي الشرّ  
دلّه علي طريق الشرّ  
وهوّا لوحده لمّا يتلسع هيبقي ييجي يسألك عن طريق الخير  
الله يرحمك يا أمّي  
الشعب المصري حاليا ماشي بسعادة إلي المقصلة  
فلعلّهم لمّا تقطع رقابهم يفهموا أنّهم كانوا مخطئين  
ولعلّهم يفهموا معني الحريّة في قبورهم  
وإن كنت أشكّ  
لمّا دخل أهل النار النار قالوا  
ربنا أخرجنا منها فإن عدنا فإنا ظالمون  
إنّهم بعد ما دخلوا النار ويطلبون العودة للدنيا  
ما زال لديهم احتماليّة أن يعودوا للمعاصي  
وسيعتبرون أنفسهم ظالمين لو عادوا  
يعني لو خرجوا من النار ورجعوا الدنيا وعملوا معاصي  
كده هيعتبروا نفسهم غلطانين  
شعوب جعلت سقف سماءها نعل الحذاء  
فعن أيّ كرامة تحدّثهم أو تحدّثني عنهم  
وما زال مبدأ ( انتظر وانظر ) قيد التنفيذ

حقيقى ان الموظف خدام .. لكن مش شرط انه يكون عبد .. مش شرط يكون مقيد ..  
و حقيقى ان صاحب المال سيد .. لكن مش شرط انه يكون حر ..  
الاكيد ان ربنا -سبحانه- جعل الناس درجات و سخر بعضهم لبعض كجزء من الاختبار اللى احنا فيه وعشان الدنيا تمشى ..  
..  
الحرية معناها: القدرة على اخذ القرار و تنفيذه .. و الحرية عن شئ معين هى القدرة على تركه ..  
و عليه ممكن يكون صاحب المال هو المقيد و الموظف هو اللى الحر .. او الاتنين مقيدين او احرار ..  
ممكن يكون صاحب المال هو اللى عمال يجرى هنا و يحسب من هنا و مشغول ليل و نهار عشان الموظف فى الاخر ياخد مرتبه ..  
..  
السؤال: مش انت موقعك فين ؟؟  
السؤال: هل عندك القدرة انك تسيب موقعك ده .. عندك القدرة انك تستقيل او تقفل شركتك .. عندك القدرة انك تستغنى عن مستوى العيشة اللى انت عايشها ؟؟  
الاجابة على السؤاال ده هى اللى بتحدد انت حر و لا لا ..  
انت اللى بتملك المال او الوظيفة و لا انت مملوكهم .. !!  
..  
و اللى قال ان الوظيفة هى عبودية العصر كان غلطان ..  
الحقيقة ان الاستهلاك و الخوف على الرزق هو العبودية .. لانه هو اللى بيخلي الناس تخاف على الوظيفة فيقبلوا باى حاجة فيها ..

واحد بيقول إيه  
إحنا نستنّي نشوف الحكومة هتتعامل إزّاي مع زيادة الأسعار  
والله سيطرت عليها يبقي تمام  
ما سيطرتش يبقي نعترض عليها ونشيلها كمان  
-  
ده بيفكّرني بصديق زيمباوي قديم  
حطّوله العصاية ف \*يزه  
قال نستنّي نشوف  
لو كانت هتوجع اطالبهم يشيلوها  
لو ما وجعتش يبقي تمام  
-  
إحنا إن شاء الله هنستنّي نشوف الحكومة  
هتتعامل إزّاي مع قرار الحكومة برفع الأسعار  
لأ ريلي  
أححححححححححححححححححححا

كنت اتابع بشدة حلقات د صلاح جودة عن الاقتصاد  
يكفي ان تعلم ان اي فيديو بشوفه عن اي حاجة ما بشوفوش تاني  
الا حلقات الراجل ده كنت بشغلها في الهيدفون واعمل اي شغلانة علي الجهاز وانا باسمع نفس الكلام المكرّر  
فلما توفّي  
اصبحت اشعر بعدم الرغبة في متابعة حلقاته  
فيما يبدو يا احباب ان اعمالنا هي في عمرنا فقط  
من البديهيّات التي تاخرت في فهمها  
وهبنا هذا العمر لنعمل فيه  
ولا قيمة لكلام من لا حياة لهم لينفذوا هذا الكلام  
كنت اعلم ان هذا الرجل في حياته لن ينفذ شيئا  
ومع ذلك كنت اسمعه ولا استطيع ان امنع نفسي من ذلك  
ولكن لمّا مات شعرت بشعور مختلف  
هذه الحياة هي قيمة وكنز وثروة  
وأمانة  
فان لم يكن لنا فيها اثر او دور فلا فائدة لها  
تعلّمت من هذا الرجل في حياته ومن موته

الجدير بالذكر  
انه لا علاقة اطلاقا بين سوء الاحوال المعيشية في الحياة العسكرية  
وبين تكوين فرد مقاتل علي مستوي عالي  
تكوين فرد مقاتل علي مستوي عالي يتطلب اكل كويس ونوم كويس وعلاج كويس وسكن كويس  
ولو مطلوب تدريب الفرد المقاتل علي التعايش  
فده المفروض يكون لفترة محددة مقصود منها التدريب علي التعايش  
يعني يكون عندك يوم كل شهر يتصرف لك لتر واحد مياه تتعايش بيه طول اليوم  
وما يكونش مسموح ليك الحصول علي غيره  
ده اسمه تدريب علي التعايش  
لكن مش معني كده ان المياه تقطع عن العساكر مثلا ويحصل تقصير في اصلاحها  
وتيجي تسال ليه يقول لك بنجهزك للحرب  
التجهيز للحرب يستلزم ان تقوم قوات الامداد والتموين بايصال المياه والطعام للجنود وهم في معمعة القتال  
ده دورهم وشغلهم اللي المفروض يتدربوا عليه انهم يوصلوا الامدادات للعساكر في اسوء الظروف  
التعايش يعني مثلا ان يكون فيه يوم في الشهر تبات في العراء  
لكن ما يعنيش اننا ناهمل في اماكن مبيت العساكر  
ولما تسال ليه يقول لك بندربكوا علي الحرب  
اما من حيث الرعاية الطبية  
فلو عسكري عنده خراج مثلا ممكن يتطور ويبقي غرغرينا  
فما فيش اي وجه للحكمة انك تسيبه بدون رعاية طبية بحجة انك بتعلمه الرجولة  
رجولة ايه ان الخراج يبقي غرغرينا وايده او رجله تتقطع  
رجولة ايه ان واحد عنده شرخ في رجله تقول له استحمل عشان تبقي راجل  
هوا مش هيبقي راجل كده يا فندم - الشرخ هيبقي كسر فقط  
وممكن تبقي عاهة بعد كده  
لكن هرمونات الذكورة مش هتزيد لما يجري علي الشرخ  
الفكرة انك بتتملص من واجبك في توفير العلاج ليه فقط  
بس بتداري علي كده بالحجة الفارغة بتاعة عشان تبقي راجل  
هوا اساسا دخل الجيش لانه راجل مش علشان يبقي راجل  
ومش من التدريب علي الحرب بردو ان الاكل يكون وحش ويكون فيه كانتين تشتري منه اللي انتا عاوزه بالفلوس  
ولا ف الحرب هيبقي فيه كانتين ؟  
التدريب علي التعايش هو ان كل العساكر لمدة يوم في الشهر مثلا تتعايش بالاغذية المعلبة اللي هتتصرف في الحرب  
وما يكونش مسموح تشتري غيرها حتي لو كان ابوك مليونير  
وباقية الشهر يتصرف ليك اكل نضيف ومكشوف عليه طبيا حفاظا علي صحتك  
من اكتر الكلمات الخاطئة في الجيش هي  
الجيش بيقول اتصرف  
ودي كلمة حق يراد بها باطل  
يعني فعلا المفروض الواحد يلاقي حلول مبتكرة  
لكن هيا بتستخدم بمعني ان انا كقائد انفض دماغي عن اي حاجة تحصل لك كعسكري  
واسيبك تتحرق بجاز عادي ولو اشتكيت اقول لك اتصرف  
اتصرف ازاي يعني  
اتصرف يا عسكري  
كان قائد وحدتي عميد  
ولما اترقي بقي لوا اتنقل لمكان تاني  
فرحت ازوره انا وزملائي  
وفي وسط الكلام جات سيرة المبدا ده  
فقال لنا ان المبدا ده غلط  
المفروض الصح يكون فيه وسائل للتصرف  
ويكون العسكري متدرب عليها  
يعني مش هتبقي الحرب دايرة وضرب النار فوق دماغي وانا بفكر في طريقة مبتكرة للتصرف  
المفروض كل شئ يكون مدروس وتم التدرب عليه الف مرة من قبل  
ولمل يبقي ييجي الحاجة الجديدة رقم الف وواحد نبقي نتصرف  
تبقي حالة استثنائية  
لك ما تبقاش القاعدة هيا عدم وجود حلول وان الحلول منوطة بالعسكري انه يتصرف

التربية السلبية  
-  
ما رأيك في رجل علّم ابنه الكذب  
ما رأيك في رجل نصح ابنه ودله وارشده إلي ترك الصلاة  
ما رأيك في رجل شجّع ابنه علي سوء الخلق  
-  
بالطبع أوّل ما سيتبادر إلي ذهنك قبل أن تجيب علي هذه الأسئلة  
هو ان تقول  
ومن يفعل هذا ؟  
-  
وأقول  
بل هناك من يفعل هذا  
كيف ؟  
يفعل هذا بالتربية السلبية  
الأصل هو أن تعوّد ابنك علي الصدق وتمنعه عن الكذب  
فإن رأيته يكذب وتركته  
فهذا رد فعل سلبي منك  
هو يعني في الحقيقة أنّك تعلّمه الكذب  
-  
إذا رأيت ابنك لا يصلي وسكت  
فكانّك نصحته بألا يصلّي  
وكأنّك امرته بترك الصلاة  
هذه تربية سلبية  
-  
إذا رأيت ابنك يتعامل ببذاءة مع أقرانه فتركته يفعل ما يشاء  
فأنت قد ربّيته علي سوء الخلق  
انت أرشدته إليه  
أنت امرته به  
-  
فليحذر كلّ منا من أن يكون مربيا لأبناءه علي السوء بالسلب  
-  
ملحوظة  
ما بالك بأناس يأمرون أبناءهم بالسوء فعلا لا علي سبيل الكناية او المجاز  
يأمرونهم ان يكذبوا فيقولوا بابا مش موجود  
يأمرونهم أن يضربوا أقرانهم  
يأمرونهم أن يكونوا لصوصا وانتهازيين لان الدنيا عاوزه كده وما ينفعش فيها الا كده  
ولا حول ولا قوّة إلا بالله

من أخطر الحاجات في التربية  
بل يجب علي الأبوين الاتفاق علي ما نعطيه للطفل وما لا نعطيه له  
فلا يصح أن يمنع الاب ابنه من شئ فتعطيه امه إياه  
انتم بذلك تدمرون شخصية اطفالكم  
وسيجعلهم ذلك لا يعرفون الفرق بين الصواب والخطا  
فشئ واحد أخبره والده أنه خطأ وأخبرته والدته أنه صواب  
انتم تدمرون قيم ابنائكم  
.  
كذلك لا يصح أن ينهر الاب ابنه مثلا  
فتقوم الام بمراضاة الطفل  
هذه مصيبة تربوية  
بل يجب عليها أن تطلب من ابنها الذهاب والإعتذار من أبيه  
والا شعر الطفل بأنه لم يخطا  
وان اباه ظالم ينهره بلا سبب

لمّا قلت إنّ الفرق بين جيلنا وجيل آبائنا  
إنّ أجدادنا ربّوا آباءنا بالقهر فما قاموش بثورة ورضوا بالظلم  
بينما أباءنا ربّونا علي الحريّة فما رضيناش بالظلم وقمنا بالثورة  
فيه ناس ضحكت علي الكلام ده  
-  
النهارده بقول إنّ الفرق بيننا وبين أبناءنا  
إنّ آباءنا ما سمحوش لينا بالثورة  
لأنّهم عاشوا في عهد آباءهم اللي رضوا بالظلم  
بينما إحنا هنسمح لولادنا يثوروا  
لأنّنا عشنا منع آباءنا لينا من الثورة  
-  
إحنا فعلا بنضحّي بجيلين في سبيل الثورة  
جيل آبائنا وجيلنا  
-  
يعني إحنا مرحلة  
وإحنا اللي كنّا فاكرين نفسنا نتيجة مرحلة

الفرق بين جيل  
سال الرسول صلي الله عليه وسلم  
ارايت أن قاتلني احد علي مالي  
قال قاتله  
قال ارايت أن قتلته  
قال هو في النار  
قال ارايت أن قتلني  
قال انت في الجنة  
.  
وجيل تاني ابوه قال له  
ابعد عن الشر وغني له  
وامشي جنب الحيط  
ومش انتا اللي هتغير العالم  
.  
فرق السما م الارض  
.  
وتفسير للي بيحصل دلوقتي  
تفسير للشعب اللي بياكل علي قفاه وساكت  
لا ومتكيف

الخيانة تورث الدياثة  
والطهارة تورث العزّة والكرامة  
-----------  
حين اجد من يسب أصدقاءه بالأمّ مثلا  
علي سبيل المزاح  
لا يغضبني أنّه يتعدّي حدود اللياقة  
بقدر ما يغضبني أنّه يجبر نفسه فيما بعد  
علي سماع سباب أمّه والصمت  
إذ أنّه ماذا يمكن ان يعترض به علي أصدقاءه  
بعد أن سبّ أمّهاتهم ورضوا

يقول ابن القيم في «مفتاح دار السَّعادة» (ج٢ ص١٧٧- ١٧٨ ) :  
« وتَأمَّلْ حِكمتَه تَعالى في أن جعَلَ مُلوكَ العِبادِ وأُمراءَهم ووُلاَتَهم مِن جِنس أَعمالِهم، بل كأنَّ أَعمالَهم ظهرَت في صُوَر وُلاَتهم ومُلوكِهم، فإن استَقامُوا استَقامَت مُلوكُهم، وإن عدَلوا عدَلَت علَيهم، وإن جارُوا جارَت مُلوكُهم ووُلاَتُهم، وإن ظهَرَ فيهم المَكرُ والخَديعةُ فوُلاَتُهم كذَلكَ، وإن مَنَعوا حُقوقَ الله لدَيهم وبَخِلوا بها مَنعَت مُلوكُهم ووُلاَتُهم مَا لهم عندَهم مِن الحقِّ وبَخِلوا بها علَيهم،   
وإن أَخَذوا ممَّن يَستَضعِفونه مَا لاَ يَستَحقُّونه في مُعاملتِهم أَخذَت مِنهم المُلوكُ مَا لاَ يَستَحقُّونه وضَرَبَت علَيهم المُكوسَ والوَظائفَ، وكلُّ مَا يَستَخرِجونَه من الضَّعيفِ يَستَخرِجُه الملوكُ مِنهم بالقوَّةِ، فعمَّالُهم ظهَرَت في صُوَر أَعمالِهم،   
وليسَ في الحِكمةِ الإلهيَّةِ أن يُوَلَّى على الأَشرارِ الفجَّارِ إلاَّ مَن يَكونُ مِن جِنسِهم، ولمَّا كانَ الصَّدرُ الأوَّلُ خِيارَ القُرونِ وأبرَّها كانَت ولاَتُهم كذَلكَ، فلمَّا شابُوا شابَت لهم الولاَةُ، فحِكمةُ الله تَأبَى أن يُوَلَّي علَينا في مِثل هَذهِ الأَزمانِ مِثلُ مُعاويةَ وعُمرَ بنِ عَبدِ العَزيز فَضلاً عن مِثل أبي بَكرٍ وعُمرَ،   
بَل ولاَتُنا على قَدْرنا، ووُلاَةُ مَن قَبلَنا على قَدرِهم، وكلٌّ مِن الأَمرَين مُوجبُ الحِكمةِ ومُقتَضاها، ومَن له فِطنةٌ إذَا سافَرَ بفِكرِه في هَذا البابِ رأَى الحِكمةَ الإِلهيَّةَ سائرَةً في القَضاءِ والقَدَر ظَاهرةً وبَاطنةً فيهِ، كما في الخَلقِ والأَمرِ سَواء،   
فإيَّاكَ أن تظنَّ بظنِّك الفاسدِ أنَّ شَيئًا مِن أَقضيتِه وأَقدارِه عارٍ عن الحِكمةِ البَالغةِ، بل جَميعُ أَقضيَتِه تَعالى وأَقدارِه وَاقعةٌ على أتمِّ وُجوهِ الحِكمةِ والصَّوابِ، ولَكنَّ العُقولَ الضَّعيفةَ مَحجوبةٌ بضَعفِها عن إِدراكِها كما أنَّ الأَبصارَ الخَفاشيَّةَ مَحجوبةٌ بضَعفِها عن ضَوءِ الشَّمس، وهَذهِ العُقولُ الضِّعافُ إذَا صادَفَها الباطِلُ جالَتْ فيه وصالَتْ ونطقَتْ وقالَتْ، كما أنَّ الخُفَّاش إذَا صادَفَه ظلاَمُ اللَّيل طارَ وسارَ.خَفافِيشُ أَعْشاهَا النَّهارُ بضَوئِهِ :::ولاَزَمَها قِطعٌ مِنَ اللَّيْل مُظْلِم » إنتهى.

الغرب مزدوج المعايير  
يعامل ابناءه وأصدقاءه بالعدل والكرامة والعطف والاحترام  
ويعاملنها بالمهانة والازدراء والظلم والعدوان  
-----------------  
نظرية المواطن والإنسان  
المواطن له كل الحقوق  
والإنسان الذي لا يحمل جنسية بلادهم لا أدني حقوق له  
-------------  
بينما عندنا  
لا توجد معايير بالأساس  
الجميع يعاملون بالجزمة القديمة

الشخصية البارانوية ( الزورانية ) PARANOID PERSONALITY وهي شخصية متعالية متغطرسة ترى في الجميع أعداءً لها، وتتوقع النوايا السيئة والأفعال السيئة من الناس، لذلك فهي تتسم بسوء الظن وتلجأ إلى العدوان الاستباقي أو الوقائي وتبرر هذا العدوان بأنه لحماية نفسها أو غيرها من الإرهاب أو الأذى المتوقع من الغير (الأشرار دائما في نظرها)، وهذه الشخصية تحتقر الآخر وتسحقه إذا استطاعت وبالتالي فلن ترعى له حرمة أو كرامة ولن تأخذها الرحمة أو الشفقة بها لأنها تعتبر الجميع شياطين أو حشرات صغيرة تستحق السحق والتعذيب والإذلال.  
--------------  
(السيكوباتي المهذب-Decent Psychopath وهو أخطر من السيكوباتي العنيف الظاهر العنف لأن الأول يحمل كل صفات السيكوباتية مضافا إليها صفات الخداع والتستر , وهذه الشخصية تتسم بالانتهازية والبراجماتية...... والقانون والأخلاق لديها كلمات ليس لها معنى أو وجود وهي تستخدمها فقط حين تجد ذلك في مصلحتها .  
--------------  
والسيكوباتي ليس بالضرورة لصا بل أحيانا تجد هذه الصفات في رؤساء أعتى الدول وفي مسئولين كبار، وفي هذه الحالة نجد الصفات السيكوباتية مغلفة بقناع من الدبلوماسية والنعومة ولهذا يطلق على هذا النوع وصف (السيكوباتي المهذب  
--------------  
مش واخد بالك إنتا يا إبراهيم

بالراحة بس عشان الشوجار ماشي في البلد اليومين دول  
السعر الحر للبنزين ٩٢ كان مثلا ٤ جنيه  
الدولة كانت بتدعمك بجنيه و ٤٠ قرش  
دلوقتي الدولة قررت ترفع جزء من الدعم  
٩٠ قرش  
تبقي الدولة بتدعمك بكام  
الإجابة  
٥٠ قرش  
غلط  
ازاي  
لان السعر الحر نفسه  
الأربعة جنيه اللي ف الاول  
كانوا ايام ما كانت الدولة بتستورد البترول بالدولار ابو ٨ جنيه و ٨٠ قرش  
لما الدولار يبقي رسمي ب ١٦ جنيه  
يبقي بالسعر الحر للبنزين ال ٩٢ هيبقي مثلا ٧ جنيه  
هوا دلوقتي ب ٣ جنيه ونص  
تبقي الدولة بتدعمك بتلاته جنيه ونص زيهم  
يبقي انتظر رفع الدعم يا شقيق

وشوف عزة النفس يا اخي  
يقول لك  
تحرير سعر الصرف  
تحس انها حاجة حلوة  
زي تحرير سينا كده  
قالوا للبغل مين ابوك  
قال الحصان خالي  
.  
ملحوظة اللي من الفلاحين يعرفوها  
الهجين اللي امه فرسه وابوه حمار اسمه بغل  
والهجين اللي امه حماره وابوه حصان اسمه سيسي

يعني بالنسبة للناس اللي اقترحت التعامل باليوان الصيني  
سؤال عبيط ماعلش من شخص غبي زي حالاتي  
للكفاءات الاقتصادية النادرة اللي زي حالاتكوا  
-  
دلوقتي الصين لما تشتري مننا حاجة  
هتدفع لنا باليوان  
لما تعدي من قناة السويس  
هتدفع باليوان  
ماشي  
-  
قول الصين اشترت مننا حاجات بمليار يوان  
ده علي اساس اننا احنا اللي هنصدر للصين  
ودفعت كمان مليار يوان في قناة السويس  
كده البنك المركزي فيه 2 مليار يوان  
-  
احنا بقي بسلامتنا  
هنشتري من الصين حاجات بكام  
قول ب 100 مليار يوان  
هندفع ال 2 مليار اللي في البنك المركزي  
ماشي  
ال 98 مليار يوان التانيين هنجيبهم منييييين ؟!  
-  
انتوا بتشتغلوا الشعب ؟!  
بتشتغلوه ؟!  
صح ؟!

سقوط الانسان في الشهوات  
يعتبر قتل لانسانيته وامتهان لما خلق من اجله  
-  
انا هنا لا اقصد شهوات الخمر والنساء  
انا اقصد ان حد رافع فيديو مثلا لخروف مشوي  
والتعليقات من نوع - ووووواااااووووو  
-  
واو ليه يعني  
هوا احنا مخلوقين عشان كده  
يعني عاوز اقول ارتقوا - بس الكلمة بقت مبتذلة  
-  
اساسا تصوير الاكل اللي انتا بتاكله يعتبر انتقاص لانسانيتك  
تصوير حاجة فخمة في بيتك - او تصوير عربيتك  
ليه  
-  
انا مش فاهم ليه  
قارئ البوست بتاعك هيستفيد ايه  
جبنا النهارده حلويات مشكلة - ليه تنشرها  
-  
واحد تلاقيه مصور فاتورة مطعم بالف جنيه مثلا  
ليه  
انا هاستفيد ايه لما اشوفها  
عاوز تعرفني انك فنجري يعني  
ودي مش حاجة حلوة اساسا  
-  
انا باتضايق جدا لما الاقيهم في البيت عندنا طابخين صنفين في يوم واحد  
هوا مش بخل  
بس انا باتضايق من كده  
-  
وباتضايق جدا لما حد يعزمني ونقوم من الاكل ونص السفرة زي ما هوا  
ليه كده  
-  
او مثلا تكون في مطعم وتيجي قايم تغسل ايدك  
تلاقي واحد كان قاعد علي طرابيزة وسايب كيلو جمبري مثلا ما اتاكلش  
ليه كده  
-  
ايه العظمة والجمال في كده  
عاوز تحس بايه او تحسسني بايه ؟  
-  
الانسان ذليل الشهوات ده بيكون لعبة في ايد الشيطان  
انا صعب جدا اشرب قهوة مثلا وبعدها بشوية اشرب حاجة ساقعة  
يا قهوة - يا حاجة ساقعة  
لكن الاتنين ورا بعض  
تبقي انسان شهواني - طفس يعني  
-  
انا بشوف في كافيتريات  
شاب قاعد في ايده الشيشة وفاتح واي فاي وقدامة كابتشينو  
انتا كده مغرق نفسك في الشهوات  
هتكون عبد للشيطان  
كل ما هيشاورلك علي شهوة هتجري وراها  
-  
لكن الانسان العاقل لازم يكون حازم تجاه شهواته  
والاسلام بيدربنا علي كده في شهر رمضان  
ان حتي الشهوات الحلال بتمتنع عنها بارادتك  
اليس هذا ادعي لامتناعك عن الشهوات الحرام  
-  
نموذج الشاب اللي بيلهث ورا الشهوات ده نموذج مستحق للشفقة  
اللي عمال يدور يا تري اخر اختراع في الشيشة ايه  
يا تري كافيه كذا بقي بيقدم مشروبات جديدة ايه  
انا مش متخيل الانسان ده عايش ازاي

بعد ان اخذت قرارا بالامتناع عن الأباحة علي الفيسبوك  
اشعر بشعور جميل  
حاسس اني متصالح مع نفسي  
وحاسس اني اصبحت اوفق اكثر لسلخ المجرمين او المتغافلين بالكلمة التي لا يجدون معها طريق هروب  
نصيحة من مجرب  
دع السباب علي الفيسبوك فما اسهله  
الصعب هو ان تغلق كل الطرق امام من يناقشك فلا يجد مفرا من مواجهة نفسه بالحقيقة  
ثم بعد ذلك سواءا أيعلن أنّه اقتنع ام لا فهذا لا يهم  
فقد قمت بدورك وابلغت الرسالة  
تحياتي

لو كنت بتفكّر تدّي كلّ شاب 10000 جنيه ف إيده يفتح بيهم مشروع  
أرجوك بلاش  
بلاش صدّقني  
الشاب لا يحمّل مسؤوليّة  
الشاب يعمل موظّف عند غيره حتّي يكوّن رأس مال يقدر يفتح بيه مشروع  
لكن لا يفتح مشروع  
لأنّه عديم الخبرة وهيضيع مع أوّل محاولة فاشلة  
لكن عندما يعمل عند غيره  
غيره ده - صاحب الشغل - هيلحقه قبل ما يغلط  
لو كنت بتفكّر في كده  
بلاش أرجوك  
هتصنع مليون مديون ب 10 آلاف جنيه للبنوك  
الشاب ما تدّيهوش حتّة أرض يزرعها  
شغّله مزارع عند حدّ تاني  
ياخد أجر  
ويتعلّم  
يبقي عنده مبلغ  
يشتري لنفسه أرض  
لكن لو عطيته أرض مش هيعرف يعمل فيها حاجة  
متجرّبة صدّقوني  
لمّا حدّ كان بيقولي السيسي أو حمدين  
هيدّي لكلّ شاب 5 فدادين ف الصحرا  
كنت بقول  
طب لو عطيت شاب خمس فرادين طين جنب بلدنا هنا  
هيعرف يزرعهم  
الإجابة كانت دايما  
لأ  
فكّروا بعقل وبلاش الأحلام الورديّة دي  
الشاب يتعلّم في مال غيره  
مش في ماله هوّا  
فما بالك لو كان المال ده بالدين كمان  
يعني هيفشل وهيبقي مديون  
وممكن يتسجن  
أرجوكوا كفاية غباء

موقف الصحفيّة المصريّة اللي بتغطّي حفل أوسكار  
اللي طلعت سألت سؤال  
What about your first Oscar ?  
-----------  
فيه ناس شافته من جانب مستوي التعليم الفاشل  
ومستوي السطحيّة والتفاهة لدي الناس في مصر  
ومستوي المادّة الإعلاميّة الفقيرة المقدّمة من الإعلام للشعب  
------------  
لكن أنا شايف جانب آخر  
-----------  
الصحفيّة في بداية كلامها قالت  
أنا أوّل صحفيّة مصريّة تغطّي الأوسكار  
-------------  
أنا شايف إنّ دي لمحة خطيرة ذات معني  
وتفسيري لده هو الآتي  
-----------  
عندنا في مصر بنصحي وننام والإعلام بيكلمنا إنّنا أمّ الدنيا  
وإنّ خيرنا علي العالم  
وإنّ العالم لو قمنا يوم مالقاش مصر  
بقية الدول هترمي نفسها في المحيط  
أو في البحر عشان المحيط بيهيج  
--------------  
وإنّ أوباما بيقوم من النوم الصبح  
يتّصل ببوتين  
يسأله مصر ناويه تعمل فينا إيه تاني النهارده  
مش كفاية يضربونا علي قفانا كلّ يوم كده  
كلّ يوم وإحنا دول عظمي  
ما يصحّش كده يا أبو تن  
----------  
الفكرة دي الإعلام بتاعنا بيصدّرهالنا طول النهار  
طول النهار ويك ويك علي ودان الشعب  
لحدّ ما الناس فهمت واقتنعت إنّهم عناتيل العالم  
-----------  
فتطلع المذيعة دي أوّل ما تتكلّم تقوم تقول أنا من مصر  
متخيّلة إنّ الناس اللي حواليها كلوتاتها هتقع  
أوّل ما يسمعوا إنّ فيه واحدة وسطينا من مصر  
كليوباترا بذاتها وسطينا  
يا بختنا بيها وببذاتها  
-----------  
يعني خد عندك مثلا  
كليوباترا دي أساسا يونانيّة  
كانت بتحكم مصر علي سبيل الاحتلال  
--------  
وكانت عدم اللا مؤاخذة شر\*شوحة كبيرة  
تنزل من علي رجل يوليوس  
تنطّ علي رجل أنطونيوس  
----------  
لحدّ ما جابتله الكافية  
وأوكتافيوس مسح بيه حوض البحر الأبيض المتوسّط وبلّاعته  
-----------  
ده دي حاجة بسيطة كده ع الماشي  
من اللي ما بتتقالش في تاريخنا المزوّر  
لصناعة وعينا المغيّب  
----------  
إحنا بقي مصدّرين للشعب بتاعنا  
إنّ إحنا أكتر ناس حبّوبين في العالم  
أي نعم ممكن تلاقي حدّ ينبهر لمّا يعرف إنّك مصري  
هوّا مش بينبهر بيك إنتا يا تافه  
بينبهر إنّك من نسل الناس اللي بنوا الأهرامات والمعابد  
اللي هوّا ما تعرفش بنوها إزّاي  
ده وجه الانبهار بيك  
لكنّه عارف إنّك إنتا كإنتا ما إنتاش حاجة  
زيّك زيّ أيّ مواطن دولة درجة تالتة  
زيّ تصوّرك إنتا عن المواطن الإريترياوي مثلا  
------------  
حالة الانفصال عن الواقع دي  
هيّا السبب في جملة المذيعة بتاعة أنا من مصر  
وأرجو إنّ البوست ده يكون محاولة لتفويق الناس  
من الوهم الكبير والخدعة دي  
---------  
كفايانا إعلام أرجوكوا  
فيه يوتيوب  
فيه كتب  
فيه جوجل

اختلاف طرق تطوّر الانفعالات بين الرجل والمرأة  
-  
عند احتدام النقاش بين الرجل والمراة  
فان اي لفظ جارح موجه للرجل يتحول الي غضب  
بينما عند المراة يتحول الي حزن  
-  
والرجل حينما يتولد في داخله الغضب ينطلق لسانه بالكلام الجارح  
بينما المراة حين يتولد داخلها الحزن تحاول ان تنطلق بلسانها فتعجز  
فينفجر غضبها في صورة بكاء  
-  
وبكاء المراة بالنسبة للرجل هو كالماء للنار  
فلا يجد نفسه قادرا الا علي التوقف عن غضبه ومحاولة استرضائها  
بغض النظر عن ان المشكلة كانت بدأت ازاي اساسا

في مسرحية تخاريف  
في الجزء اللي كان محمد صبحي فيه رئيس لابس لبس هتلر وبيتكلم بطريقة السادات  
فالمساعد بتاعه بيقول له  
فيه ناس يا فندم ساعدونا للوصول للحكم ولازم نكافئهم  
قال له لا يا هوبا  
هوبا ده اسم المساعد بتاعه  
قال له لا يا هوبا  
مش معني انهم ساعدونا في الوصول للحكم اننا نكافئهم  
دول اول ناس نعتقلهم ونخزوقهم  
مش عندك خوازيق كفاية يا هوبا  
قال له طبعا يا فندم  
قال له ما تنساش تحوش لنفسك واحد في الاخر  
---------------  
من مبادئ الدكتاتورية  
رقم واحد - اقتل اعداءك  
رقم اتنين  
اقتل مساعديك  
----------------  
لما وصل عبد الناصر للحكم قتل اعداؤه الاول  
اللي هما الملك فاروق والحاشية  
رقم اتنين قتل مساعديه  
اللي هما الاخوان المسلمين  
---------------  
محمد علي قتل مساعديه اللي هوا نفي عمر مكرم اللي وصله للحكم  
وقتل اعداؤه اللي هما المماليك  
---------------  
السيسي قتل اعداؤه اللي هما الاخوان  
يا تري مين مساعديه اللي بيقتلهم دلوقتي

اسوء ما فعلته الحكومات الظالمة المتعاقبة علي مصر  
هو تدمير الانسانية في شخصية المصريين  
اذ اني اكاد اجزم ان لا احد في مصر  
مهتم بموضوع غرق مركب رشيد  
اطمئن يا اخي  
لست وحدك  
الشعب كله كذلك  
كثرة المساس تفقد الاحساس  
احنا هنحتاج اد ايه وقت عشان نتعافي تاني ونرجع بشر طبيعيين ؟!  
اعتقد الموضوع صعب  
ممكن افكر وانتقد وازعق واقول ازاي الناس اللي بيحكمونا ما عندهمش رحمة  
لكن السؤال اللي لازم اقف قدامه  
ازاي احنا كلنا بقينا كده  
حالة من البلادة في المشاعر والاحاسيس ما اعتقدش انها عند واحد ولا اتنين  
تخيل لما دكتور بيقطع في جلدك ولحمك وعضمك وانتا مش حاسس  
تبقي واخد بنج  
بنج بقاله 60 سنة مظالم بتتوالي علي وجدان الشعب ده  
وقبله مظالم الملك والبوليس السياسي والانجليز والفرنساويين  
وقبله الرومان واليونانيين وقبلهم الفراعنة  
7000 سنة ظلم كفيلين بقتل الانسانية في الشخصية المصرية

الدول الكبري تصنع السلاح بغرض البيع وليس القوة العسكرية  
القوة العسكرية محققة بالفعل مسبقا  
هي تحتاج لملا خزائنها باموال الدول الصغري  
والدول الكبري لا تصنع الاسلحة لبيعها من اجل الحرب  
ولكن تصنع الحرب لتبيع من اجلها الاسلحة  
والدول الكبري لا تستعين باحدث اسلحتها للانتصار في حرب جديدة  
الاسلحة القديمة لديها تضمن الانتصار  
هي في الواقع تختبر مدي فاعلية الاسلحة الجديدة في الحرب  
والدول الكبري لا تتنافس في تطوير الاسلحة لضمان تفوقها علي بعضها في اي عدائيات مستقبلية  
هم بالاساس ليسوا اعداءا  
هم يطورون الاسلحةللحفاظ علي زبائنهم  
والدول الكبري تعرف انها تبالغ في سعر السلاح  
وتعرف ان الدول الصغري ستشتريه  
فقد صنعت مسبقا شبح الخوف لدي الدول الصغري من الهزيمة من دول صغري اخري  
والدول الصغري لا تحتاج لاذن من الدول الكبري لتصنيع السلاح  
ولو كان كذلك فلن تاخذ اذنا للابد  
هي فقط تحتاج رؤساء غير خائنين ياخذون قرار تصنيع السلاح  
وقادة تسليح غير مرتشين لا يمانعون اذا توقفت صفقات السلاح الخارجية  
والدول الكبري لن تحاربك اذا صنعت سلاحك بنفسك  
ولو حاربتك فلتحاربك  
المفروض ان عندك جيش بيستخدم في الحروب  
ومش من الطبيعي ان جيشك يستنكر الحرب  
امال انتا بتديهم مرتبات ليه  
من الاخر احنا عايشين مهزلة