أحد الأصدقاء مقبل على خطوبة

وبيكلّمني عن المواصفات الشكليّة للمرأة

فخلّينا نتكلّم عن الموضوع دا بشكل عام لعموم الفائدة

-

النساء ليها 4 أنواع من أشكال الجسم

التفاحة - بتكون ممتلئة من الصدر - ونحيفة من الوسط

الكمثرى - بتكون ممتلئة من الوسط - ونحيفة من الصدر

الساعة الرملية - بتكون ممتلئة من الوسط والصدر - ونحيفة البطن

الموزة - بتكون نحيفة من الصدر والوسط

-

الجسم الأكثر عمليّة بعد الزواج هو الموزة - دي لا بتتخن من الصدر ولا الوسط

وبتمتلأ بعد الحمل والولادة امتلاء ظريف - لا يصل لحدّ التخن يعني

-

باقي أنواع الأجسام - كلّ جسم بيزيد من المنطقة اللي كانت ممتلأة قبل الزواج

وللحفاظ على الجسم ومنع هذا الامتلاء بتحتاج لنظام غذائيّ وتمارين

-

الأنواع الممتلئة من الوسط بتكون أسهل في الولادة

ما بتحتاجش عمليّة قيصريّة - لإنّ عظم الحوض بيستوعب نزول الطفل

-

ما تقدرش تقيس جسم البنت على جسم أمّها - ممكن تكون الأمّ جسمها نحيف وتنجب بنت ممتلأة عادي

إلّا إذا كان واضح تشابه بين نوع جسم الأمّ والبنت - فتقدر تتوقّع شكل البنت بعد الزواج هيكون شبه أمّها

-

الأجسام ما يتحكمش عليها قبل سنّ 21 أو 22

يعني مش عشان هيّا عندها 17 سنة وجسمها سمبتيك يبقى هتكمّل كده - فتخطبها دلوقتي وتتفاجأ بعدين

-

بالنسبة للطول /

الطول الطبيعيّ إنّ الزوجة تكون أقصر من الزوج بحاجة بسيطة

يعني لو وقفت قدّامه يبقى عنيه عند جبينها

-

الزواج بين اتنين فارقين في الطول بشكل كبير هيسبّب مشاكل في العلاقة الزوجيّة

فالبنات ما تفرحش قوي لو اتقدّم لها حدّ أطول منها بكتير

-

بالنسبة لفرق السنّ /

فرق السنّ الصحيح المفروض يكون 10 سنوات

لإنّ المرأة بعد الأربعين بتنحدر في الحال - بينما الرجل في هذا السنّ بيكون في أقصى ثورته

فالطبيعيّ يكون الراجل في أقصى ثورته في الأربعينات - وزوجته في أقصى ثورتها في الثلاثينات

ييجي هوّا يوصل للخمسين يهدى - وهيّا توصل للأربعين تهدى

-

لكن لو همّا الاتنين في سنّ واحد - فمرحلة الأربعينات هتكون كارثة بالنسبة لهم !!!

-

بالنسبة للون /

كلّ الألوان جميلة - المهمّ تكون ( موحّدة )

معظم الناس بيميلوا للون الأبيض - وخصوصا المشرب بحمرة - وهذا نوع من الجهل

لكلّ لون جماله - المهمّ يكون ( موحّد )

-

فلو حضرتك قمحيّة - بلاش تحطّي حاجة تفتّح بشرة وجهك - بينما إيدك قمحيّة - سيبيهم كلّهم بخلقة ربّنا سبحانه وتعالى - دا الأجمل

-

الملامح العربيّة أجمل بكتير من الأوروبيّة - لكن لإنّ الناس موازينها مضروبة فبيميلوا للملامح الأوروبيّة - لإنّها نادرة - الممنوع مرغوب يعني

زيّ ما الجهلة من الأوروبيّين بردو بيميلوا للملامح الشرقيّة

هيّا الملامح الشرقيّة أجمل - بسّ همّا بيميلوا ليها لإنّها نادرة بالنسبة لهم - مش لإنّها أجمل

فالميل بسبب الندرة دا جهل

-

يعني ايه الملامح العربيّة ؟!

يعني البشرة القمحيّة - الوجه المستدير - العيون الواسعة - القصر شيئا ما - امتلاء الوسط شيئا ما

-

فيه جمال اسمه جمال ملائكيّ - وجمال اسمه جمال شيطانيّ

الجمال الشيطانيّ يعني بشرة فاتحة جدّا - عيون ملوّنة - شعر أصفر - أنف حادّ - عيون حادّة

والجمال الملائكيّ هو عكس ما سبق - ملامح هادئة طفوليّة

فخلّيك في الملامح الملائكيّة

-

قبل الأخير /

مقبول جدّا من الزوجة بعد الزواج والحمل والرضاعة أن يتغيّر شكلها

لكن اللي مش مقبول إنّ الزوج يتذمّر بسبب ذلك !!!

-

والله لو تقدر تحافظ على شكلها يبقى كان بها - ما قدرتش فدي حاجة خارجة عن الإرادة

-

بتظهر خطوط بعد الولادة اسمها خطوط الولادة - تجاعيد في الجسم نتيجة لإنّ الجلد بيستطيل مع امتلاء البطن بالحمل - بعد الولادة بينكمش الجلد تاني فتظهر فيه التجاعيد دي

لو الزوجة تقدر تشيلها كان بها - ليها كريمات ومتابعة مع طبيبة النساء وتمارين إلخّ - ما تقدرش يبقى عادي

لكن مش مقبول من الزوج يتذمّر بسبب ده - هيّا ما كانتش بتحمل لنفسها - دا لحضرتك ولإبنك

-

ولحضرتك كزوج - جزء كبير من جمال زوجتك معتمد على إنفاقك على هذا الجمال

يعني هات لها كريمات شامبوهات برفانات - ودّيها كوافير - ودّيها جيمّ

الجمال محتاج مصاريف - فما تستعبطش

-

ولحضرتك كزوجة - جسم المرأة بطبيعته محتاج عناية أكبر بكتير من جسم الراجل

طبيعة جسم المرأة محتاج مجهود أكبر عشان يكون نضيف وجميل - فحضرتك ما ينفعش تهتمّي بنفسك الاهتمام العادي - لازم اهتمام زائد

-

جسم المرأة فيه أعطاف كثيرة - الأعطاف دي بتراكم العرق فتعمل رائحة كريهة

-

عرق المرأة بطبيعته كريه الرائحة - لإنّ حركتها أقلّ - فالعرق عندها أقلّ

العرق عند الراجل كتير - فلإنّه بيعرق كتير - جسمه بيطرد الموادّ كريهة الرائحة كتير

المرأة بتعرق أقلّ - فجلدها بيحتفظ بالموادّ كريهة الرائحة جوّاه - تيجي بعد كده تعرق - الموادّ دي تطلع - فيكون رائحة عرقها سيّئة

يضاف لذلك إنّ ملابس المرأة أكثر من ملابس الرجل - فرائحة العرق بتزيد سوءا - فانتبهي جيّدا لذلك

-

ما تحطّيش عطور خارج البيت - دا حرام - لكن قبل ما تنزلي من البيت لازم تستحمّي

خير عطر النساء الماء

-

وبعد شغل البيت لازم تستحمّي - أو تكوني بتعملي شغل البيت بملابس خفيفة جدّا منعا لتراكم رائحة العرق

-

بالنسبة للراجل - اهتمّ جدّا بغسيل أسنانك - خصوصا إذا كنت بتشرب سجائر أو قهوة

-

أخيرا بقى /

ما كنتش أحبّ أتكلّم عن الموضوع ده - ونتكلّم عن النساء كإنّنا بنشتري جواري من سوق العبيد

لكن عارفين إيه السبب في إنّ الراجل المفروض يذاكر قبل ما يخطب

السبب هو ( منع التعدّد )

-

التعدّد هو حاجة إيجابيّة للنساء

لكن مين يفهم ده ؟!!!

-

الراجل لإنّه عارف إنّها ( جوازة واحدة ) - فضروريّ يختار أفضل المتاح

-

لكن تخيّلوا إنّ الراجل بيتجوّز براحته - واحدة اتنين تلاتة أربعة - كان مش هيفرق معاه خمريّة ولّا قمحيّة

والله جات الخمريّة وبعد كده اشتاق للقمحيّة أهلا وسهلا - جات الرفيّعة وبعيدن اشتاق للتخينة أهلا وسهلا

فكانت كلّ النساء هتلاقي فرصتها بشكل مضاعف أربع مرّات - تخيّل رفضوا ده !!!

الراجل دلوقتي مسموح ليه بمحاولة واحدة فقط - فلتذهب كلّ من ليست مثاليّة إلى الجحيم

-

الراجل بطبيعته بيحبّ كلّ الصفات المختلفة في النساء

ويقدر يحبّ أكثر من مرأة بإخلاص ليهم كلّهم

ببساطة زيّ ما الأمّ بتحبّ أولادها بإخلاص ليهم كلّهم

وده من حكمة الخالق سبحانه وتعالى عشان الكون يزدهر ويثمر

-

لو التعدّد موجود ما كانتش هتبقى كارثة إنّ بنت تتطلّق أو تترمّل - هتتزوّج تاني عادي

لكن دلوقتي مين هيقبل بيها كزوجة أولى ( وحيدة )

-

فالله سبحانه وتعالى رحيم بنا - لكنّنا لسنا رحماء بأنفسنا !!!