السلام عليكم  
وصول الست لفكرة  
"إنّ أنا باسمع كلام جوزي بسّ لازم يقنعني"  
هي مهارة إبليس قعد يعلّمها للمفاوضين في عشرات السنين  
والمرأة وصلت للمهارة دي لوحدها  
-  
[#جبروت\_امرأة](https://www.facebook.com/hashtag/جبروت_امرأة?source=feed_text&epa=HASHTAG)  
-  
اللي هوّا أنا باحترم رأيك  
بسّ مش هاعمل بيه  
المخدّرات بتاعتي - بسّ هانكر  
-  
طيّب ولازمته إيه الاحترام اساسا  
لا طبعا  
له لازمة كبيرة  
عشان الشكل العام من برّا يبقي تمام  
-  
ما هيّا لو ما عملتش كده هيبقي شكلها وحش  
هتبقي واحدة مش متربّيّة ومش بتسمع كلام جوزها  
لكن طبعا هيّا لازم تبقي شكلها حلو  
وبتسمع كلام جوزها  
بسّ لمّا يقنعها  
-  
طيّب وإن ما اقتنعتش  
خلاص أنا هاعمل له إيه يعني  
ما هوّا اللي ما قدرش يقنعني  
-  
طيّب لو كان كلامه مقنع  
مقنع أيوه  
بس أنا مش مقتنعة  
-  
حاسّة كده إنّه زيّ ما يكون كده  
فاهمني ؟!  
لا مش فاهمك  
-  
بص - أنا مش قادرة اقتنع  
يعني هوّا كلامه غلط ؟  
لا طبعا كلامه تمام  
بسّ مش عارفه  
حاسسسسسه  
حاسّه إنّه  
بص  
أنا مش قادرة اقتنع  
-  
وبعدين أسلوبه .....  
ها ..... ؟!  
قولي جملة مفيدة  
أسلوبه كده ..... تحسّ إنّه .....  
فاهمني ؟  
لا مش فاهم  
-  
يعني تحسّ إنّه كده ..... صوته عالي  
يعني صوته عالي بيقول كلام غلط  
لا كلامه صحّ  
بسّ صوته عالي  
-  
أسلوبه يعني تحسّ إنّه .....  
يخرب بيت أسلوبه  
هوّا انتي يهمّك محتوي الكلام ولا صوته العالي ؟  
لا طبعا محتوي الكلام هو المهمّ  
بسّ هوّا صوته .....  
-  
يعني لو قال لك نفس الكلام بصوت واطي  
هتسمعي كلامه ؟!  
لا بردو  
-  
مش بقول لك إبليس قعد يعلّم الفنّ ده للمفاوضين في سنين  
اللي هوّا فلسطين أرضكوا أنا عارف  
بسّ بصّ  
تعالوا نتفاوض  
-  
نتفاوض علي إيه ؟!  
هنتفاوض وكده وبتاع  
إيه كده وبتاع دي ؟!  
ما هو  
بصّ  
تعالي نتفاوض  
-  
ومن قبل المفاوضين إبليس علّم الفنّ ده للكفّار أيضا  
اللي هوّا أنا عارف إنّ فيه ربّنا  
وأنا بحبّه والله  
-  
طيّب لازم تطيعه  
لا مش لازم ولا حاجة  
إزّاي طيّب ؟!  
آهو كده وخلاص  
-  
قال تعالي  
ولئن سألتهم من خلقهم ليقولنّ الله فأنّى يؤفكون  
-  
وده بيسمّوه في العقيدة  
توحيد الربوبيّة مع عدم توحيد الألوهيّة  
يعني ربّنا هو الله - ربّ فقط - خالق فقط  
لكن مش هنعبده - هو ليس إله - لا يعبد  
-  
إزّاي ؟!  
آهو كده وخلاص  
-  
انظر لقوله تعالي (فأنّي يؤفكون)  
-  
طيّب ما تقولوا إنّ ربّنا مش ربّكم  
لا إزّاي - نعوذ بالله - هنكفر ولا إيه ؟!!!!!  
تفّ من بقّك يا شيخ  
اتفواااااا  
-  
انتا متضايق ليه بسّ  
بصّ  
هوّا ربّنا ربّنا طبعا  
طيّب أطيعوه  
لا للأسف  
كان نفسي بسّ بصّ  
مش مقتنع  
-  
يا جماعة دي قدرات خارقة  
إنتوا إيش أوصلكوا إنتوا للجبروت ده  
-  
بسّ طبعا أرجع وأقول  
العيب مش عليها  
العيب ع الخروف اللي قانيها  
-  
المفروض لمّا يحتدّ الخلاف بين الزوج وزوجته  
وتوصل معاه للبلاعة المنطقيّة الشيطانيّة دي  
بتاعة "اقنعني" يا إمّا هامشي علي حلّ شعري  
المفروض ينفجر فيها ويجبرها علي طاعته  
-  
ما عجبهاش  
يبقي قدّامك حلّ من اتنين  
يا تجبرها بالقوّة  
يا تعرف مقامك وتسيبها تعمل اللي هيّا عاوزاه  
-  
بالمناسبة  
أتخن ستّ في الدنيا لو حسّت إنّ الراجل جادّ في كلامه  
هتجيب ورا  
-  
هتجيب ورا يعني هتجيب ورا  
ما يغرّكش الحبّتين بتوع السرسعة  
-  
الموضوع بيخلص علي إنّ "قوّتها في ضعفها"  
وهتلاقي نفسك مضطر تضعف قصاد منظرها وهيّا جايبة ورا  
وهتدوّر علي سرسعتها تشوف راحت فين مش هتلاقيها  
-  
كلّه بكش  
والإنسان بينزل من بطن إمّه متبرمج  
الراجل راجل وكلمته ماشية  
والست ستّ وماشيه علي مزاج جوزها  
بسّ مع الزمن البرامج دي بتهنّج  
لكن لمّا الفولت بيعلي كلّ حاجة بترجع لطبيعتها  
ضبط المصنع